ShweMinThar: May 2012\n(၁) HIV Positive ဖြစ်နေသော ကစားသမားကို ကစားခွင့် ပြုသင့်သလား\nအခုတလော ကျယ်ကျယ်လောင်လောင် ကြားရသည့် သတင်းက မြန်မာ နေရှင်နယ်လိဂ်တွင် HIV Positive ဖြစ်နေသော ကစားသမားကို ၀င်ရောက် ကစားခွင့်ပြုရေး၊ မပြုရေးလွန် ဆွဲနေသောကိစ္စ ဖြစ်သည်။ တစ်ချို့က ကစားခွင့် ပေးလိုက်လျင် ကျန်ကစားသမား များကို ထိခိုက်မှာ စိုးရိမ်ပြီး တားကြသည်။ တစ်ချို့က ကစားခွင့် ပေးရမည်ဟု ပြောကြသည်။ တစ်ချို့ကတော့ သနားပါတယ်၊ သူလည်း ကစားချင်မှာပေါ့ ဆိုသည့် ခပ်ပေါ့ပေါ့ မှတ်ချက်နှင့်ပင် သက်ပြင်းချကာ ပြန်သွားကြ၏။ ထိုနေ့ အပြန်လမ်းတွင် ကျွန်တော် ခေါင်းခဲနေသည်မှာ အမှန်ပင်။ မည်သည့်ဘက်က ရပ်တည်ရမည် မတွေးတတ်။ ကျွန်တော် ရွေးချယ်မှု မမှားလိုပေ။ ဒီကိစ္စမှ မှားမှာကြောက်ပြီး လက်ရှောင်ခြင်း မျိုးလည်း မလုပ်လို။ ဒါကြောင့် ကျွန်တော်ခင်သော ဆရာဝန် တစ်ယောက်နှင့် ဆွေးနွေးခဲ့ရာ အဖြေတစ်ခု ရရှိခဲ့သည်။\nHIV နှင့် အားကစား စပ်နွယ်မှုများကို ကျွန်တော် အင်တာနက်မှ ရှာဖွေစုဆောင်း ပြီးဖတ်ရှုရသည်။ ကံအားလျော်စွာ Sports Science Exchange အတွဲ(၈) စာအုပ်ပါ Contagious Infections in Competitive Sports (အများနှင့် ယှဉ်ပြိုင်ရသော အားကစား နည်းများတွင် ကူးစက်ရောဂါ ကူးစက်မှု) ဆိုသည့်အကြောင်း အရာလေးကို တွေ့ခဲ့ရသည်။ HIV Positive အကြောင်းကို အဓိကထား ရေးသားထားသည်။ HIV ပိုးမှာ ချွေးမှတစ်ဆင့် တစ်ဦးနှင့်တစ်ဦး မကူးစက်ပါ။ မျက်ရည်နှင့် တံတွေးတို့တွင် HIV ပိုး ရှိနိုင်သော်လည်း တံတွေးနှင့် မျက်ရည်မှ ကူးသည့် အထောက်အထားများ ယနေ့တိုင် ကမ္ဘာ၌ မရှိသေးပေ။ HIV ပိုး အဓိက ကူးစက်နိုင်သည်မှာ သွေး၊ သုတ်၊ အမျိုးသမီး အင်္ဂါမှ ထွက်သော အရည်များမှ ကူးစက်နိုင်သည်။\nအားကစား နယ်ပယ်တွင် HIV ပိုး ကူးစက်မည့် အန္တရာယ်မှ ယှဉ်ပြိုင်နေစဉ် အချိန်အတွင်း သွေးထွက်သည့် ဖြစ်ရပ်မှလွဲ၍ အခြားမရှိပါ။ အီတလီလိဂ် ပြိုင်ပွဲ တစ်ခုတွင် HIV Positive ရှိသော ကစားသမား တစ်ယောက်နှင့် HIVပိုး မရှိသူဟု ထင်ရသော ကစားသမားတို့ ခေါင်းယှဉ် တိုက်ရာမှ ပိုးရှိသော ကစားသမား နဖူးကွဲသွားပြီး သွေးများ ပန်းထွက်ခဲ့ပါသည်။ ပွဲအပြီး နှစ်လအကြာတွင် အဆိုပါ ကစားသမားလည်း HIV Positive ပိုး ကူးစက်ခံနေ ရကြောင်းတွေ့ ရှိခဲ့ရ၏။ သို့သော် ဘောလုံး ကွင်းထဲမှ ဖြစ်ရပ်ကြောင့် ကူးစက်ကြောင်း ခိုင်လုံသော အထောက်အထား မတွေ့ရှိခဲ့ပါ။ ဖြစ်နိုင်ချေမှာ အဆိုပါ ကစားသမားမှာ ထိခိုက်မှု မဖြစ်မီ HIV ပိုး ရှိနေခြင်းက ပိုများနေသည်။\nခွန်နှင့်အားနှင့် ကစားသော အမေရိကန် ဘောလုံး (ရက်ဘီ)တွင် ပျမ်းမျှ နှစ်ပွဲလျှင် ၄ကြိမ်ခန့် သွေးထွက် သံယိုမှု ဖြစ်သော်လည်း ပိုးရှိ ကစားသမားမှ ကျန်ကစားသမားသို့ ကူးစက်ခြင်း လုံးဝမရှိကြောင်း တွေ့ရှိရသည်။ အလားတူပင် အခြား သွေးထွက် သံယိုကစား နည်းများဖြစ်သည့် လက်ဝှေ့၊ နပန်းနှင့် ရေခဲပြင် ဟော်ကီများတွင်လည်း ကစားဖော်များကို HIV ပိုး ကူးစက်မှု မရှိကြောင်း စစ်ဆေး တွေ့ရှိခဲ့ရသည်။ အမေရိကန် ဘောလုံး (ရက်ဘီ)တွင် သုတေသန ပြုလုပ်ချက်အရ တစ်သန်းကြိမ် တစ်ကြိမ်သာ ကူးစက်နိုင်ကြောင်း ခန့်မှန်းထားကြောင်း သိရသည်။ ထိခိုက် ပွန်းပဲ့ ဒဏ်ရာကြောင့် HIV Positive ပိုးကူးစက်ရန် အခွင့်အရေးမှာ ၀.၃ ရာခိုင်နှုန်းပင် ရှိသည်။ ထို့အပြင် လက်ရှိ အချိန်အထိ အားကစားပြိုင်ပွဲ၌ ယှဉ်ပြိုင်ရင်း ကစားသမားမှ ကစားသမားသို့ ကူးစက်သည့် ဖြစ်ရပ် လုံးဝမရှိသေး ခြင်းပင်ဖြစ်သည်။\nHIV ပိုး ရှိသော ကစားသမားမှ ကူးစက်ပျံ့ပွားမည်ကို စိုးရိမ်ခြင်း ပြဿနာ\nအားကစား ပြိုင်ပွဲတွင် ပါဝင်သော ကစားသမားများ ကူးစက်ခံရရန် အလွန့်အလွန် နည်းပါးပါသည်။ ကမ္ဘာ့ ကျန်းမာရေး အဖွဲ့ WHO က ချမှတ်ထားသည့် ကူးစက်ခြင်း ထိန်းချုပ်နည်းပါ ညွှန်ကြားချက် အတိုင်း ပြုလုပ်သော အားကစား ဆေးဘက်ဆိုင်ရာ ၀န်ထမ်း များကိုကူးရန် ရာခိုင်နှုန်း အလွန့်အလွန်ပင် နည်းပါးပါသည်။ နည်းပြ၊ လေ့ကျင့်ရေးမှူး၊ ပြိုင်ပွဲ တာဝန်ရှိ ၀န်ထမ်းများနှင့် ပရိသတ်ကို ကူးစက်ရန် မဖြစ်နိုင်ပါ။\nThe Victorian Equal Opportunity Act\nသြစတြေးလျ လူ့အခွင့်အရေး ကော်မရှင် တစ်ခုဖြစ်သည် The Victorian Equal Opportunity & Human Rights Commission က The Victorian Equal Opportunity Act ဥပဒေ တစ်ရပ်ကို ထုတ်ပြန်ထားသည်။ ၎င်းဥပဒေအရ HIV အသည်း ရောင်အသားဝါ ဘီပိုးနှင့် စီပိုး ရှိသူများကို အားကစားအသင်း တစ်သင်းတွင် မရွေးချယ်ခြင်း၊ ပြိုင်ပွဲဝင်ရောက် ယှဉ်ပြိုင်ခွင့် မပေးခြင်းတို့မှာ တရားမ၀င်ကြောင်း ဖော်ပြထားပြီး HIV ပိုးရှိ သူသည် နည်းပြ၊ အားကစား အသင်း၊ အားကစား အဖွဲ့အစည်းများကို ဖွင့်ဟမပြောဘဲ ထိန်ချန် ထားနိုင်ခွင့် ရှိသည်။ ၎င်းတို့တွင် HIV ပိုး ရှိနေကြောင်းကို လျို့ဝှက်ထားရန် အခွင့်အရေး အပြည့်ရှိသည်ဟု ဖော်ပြထားသည်။\nကာကွယ် တားဆီးခြင်း အဆင့်များ\nHIV, အသည်းရောင် အသားဝါ ဘီပိုးနှင့် စီပိုး ကူးစက်ခံရမှု ကာကွယ်ခြင်း လုပ်ငန်းများ ရိုးရှင်းပြီး ငွေကုန်ကြေးကျ သိပ်မရှိပါ။ ကူးစက်ပျံ့နှံမှု ထိန်းချုပ်ရေး ပေါ်လစီများကို တက်ကျွမ်းသူများနှင့် ဆွေးနွေးပြီးရေး ဆွဲဖော်ပြရန်၊ HIV နှင့် ကူးစက်ရောဂါ အသိပညာပေး အစီအစဉ်များ ပြုလုပ်၍ ကြိုတင် လေ့ကျင့်မှုများ ပြုလုပ်ထားရန် စသည့် အချက်များ လိုအပ်ပေသည်။\nကာကွယ် တားဆီးရန် အချက်များ ဆိုရာတွင် ဘောလုံး အဖွဲ့ချုပ်နှင့် အသင်းများ အားလုံး စုပေါင်း လုပ်ဆောင်ရမည့် ကိစ္စ ဖြစ်ပေသည်။ မြန်မာ နေရှင်နယ်လိဂ်တွင် HIV Positive ရှိမရှိ ဆေးစစ်သော အသင်းများ ရှိသလို မစစ်ဆေးသော အသင်းများလည်း ရှိပေသည်။ ထို့ကြောင် HIV Positive ရှိသော ကစားသမားကို ခွင့်ပြုသည် ဖြစ်စေ၊ မပြုသည် ဖြစ်စေ ကူးစက်ရောဂါဆိုင်ရာ ပေါ်လစီများနှင့် လှုပ်ရှားမှု ပညာပေးမှုများ လိုအပ်နေပြီ ဖြစ်သည်။ HIV Positive ဖြစ်နေသော ကစားသမားကို ကစားခွင့်ပြု သင့်သလား။\nဒီသတင်း ကြားကြားခြင်း ဘယ်လိုဆုံးဖြတ် ချက်ချရမလဲ ဆိုတာ မသိခဲ့ပါဘူး။ ဒါပေမဲ့ တက်ကျွမ်းတဲ့ ကူးစက်ရောဂါကု ဆရာဝန်ကြီးတွေ၊ ပညာရှင်တွေ ပြုစုထားတဲ့ HIV နှင့် Sports အကြောင်းတွေ ဖတ်လိုက်ရသည့် အတွက် အမြင်ရှင်း သွားခဲ့သည်။\nပေါက်ပြဲ ဒဏ်ရာမှ HIV ကူးစက် ခံရရန် အခွင့်အရေးမှာ ၀.၃ ရာခိုင်နှုန်းသာ ရှိပြီး အဓိက ကူးစက်ရန် အများဆုံး အခွင့်အရေးမှာ သွေးသွင်းခြင်းကာ ၉၀ရာခိုင်နှုန်း ကူးစက်နိုင်သည်။ ချွေး၊ တံတွေး၊ ပစ္စည်းများ အတူတကွ အသုံးပြုခြင်း၊ လက်ဆွဲ နှုတ်ဆက်ခြင်း၊ ပွေ့ဖက်ခြင်းတို့ဖြင့် မကူးစက်ပါ။ အမေရိကန် ရက်ဘီတွင် လေ့လာ တွေ့ရှိချက်အရ HIV Positive ရှိသူနှင့် အကြိမ်တစ်သန်း သွေးထွက်သံယို ထိခိုက်လျင်ပင် ကူးစက်ခြင်း မရှိဟု ခန့်မှန်းထွက်ချက် ထားပါသည်။\nထိုနေရာတွင် မြန်မာ နေရှင်နယ်လိဂ်နှင့် ဖြစ်ရပ်တူသော အဖြစ်အပျက် တစ်ခု ရှိနေပါသေးသည်။ ထိုအဖြစ်အပျက်မှာ နယ်သာလန် လိဂ်တွင် ဖြစ်ပွားခဲ့ခြင်း ဖြစ်ပြီး တော်ဝင် နယ်သာလန် ဘောလုံး အဖွဲ့ချုပ် အကြီးအကျယ် အကျပ်ရိုက် ခဲ့ရသည်။ ဂျော့ကိုမိုလ် ဆိုသည့် ကစားသမား တစ်ဦးသည် HIV ပိုးတွေ့ရှိခဲ့ကြောင်း Vitesse အသင်း ဥက္ကဋ္ဌ ဂျိုးဗင်ဆင့်က ကြေညာခဲ့သည်။ ကိုမိုလ်သည် ဟော်လန် ဘောလုံး လောက၏ ပထမဆုံး HIV ပိုး ရှိသော ကစားသမား ဖြစ်လာပြီး ၎င်းကိစ္စမှာ တုန်လှုပ်ဖွယ် ပြဿနာကြီး ဖြစ်လာခဲ့သည်။ အသင်းများ အားလုံး မိမိ ကစားသမား များကို အလျင်အမြန် ဆေးစစ်ကြသည်။ ကစားနေစဉ် ကိုမိုလ်ထံမှ ရောဂါပိုး ကူးစက်မည်လော ဆိုသည့် မေးခွန်းများ ပေါ်ထွက်လာသည်။ ထိုအခိုက်အတန့်တွင် နယ်သာလန် ဘောလုံး အဖွဲ့ချုပ်က ကိုမိုလ်၏ ကစားခွင့်ကို ပိတ်ပင်ခံသည်။ သို့သော် ကိုမိုလ် ကံကောင်းပါသည်။ အမျိုးသား သုတေသန စစ်တမ်းများ အရ ပြိုင်ပွဲအတွင်းမှ ရောဂါပိုး ကူးစက်ရန် အခွင့်အရေးမှာ ၀.၁ရာခိုင်နှုန်းသာ ရှိကြောင်း တွေ့ရှိခဲ့ရသည်။ ထိုစစ်တမ်း ရရှိပြီးနောက် ကိုမိုလ်ကို နယ်သာလန် ဘောလုံး အဖွဲ့ချုပ်က ဘောလုံးပြန် ကစားခွင့်ကို အလျင်အမြန် ခွင့်ပြုပေးခဲ့သည်။\nဒီကနေ့ရဲ့ ကြီးမားတဲ့ ရောဂါမှာ အနာကြီး ဒါမှမဟုတ် တီဘီ မဟုတ်ပါဘူး။ ဥပေက္ခာ ပြုခံရတဲ့ ခံစားမှုသာ အကြီးမားဆုံး ရောဂါပါ…\nဤအဖြစ်အပျက်မှာ မြန်မာ နေရှင်နယ်လိဂ်တွင် ဖြစ်ပျက်နေသော HIV Positive ဖြစ်နေသော ကစားသမားကို ၀င်ရောက် ကစားခွင့် ပြုရေး၊ မပြုရေး လွန်ဆွဲနေသော ကိစ္စနှင့် ဆင်တူနေပါသည်။ ထိုအချက်အလက် များမှာ HIV Positive ရှိနေသော ကစားသမားကို ကစားခွင့် ပေးသင့်၊ မပေးသင့် ရှင်းရှင်းလင်းလင်း သိရှိနိုင်ပေသည်။\nဒီကနေ့ရဲ့ ကြီးမားတဲ့ ရောဂါမှာ အနာကြီး ဒါမှမဟုတ် တီဘီ မဟုတ်ပါဘူး။ ဥပေက္ခာပြုခံရတဲ့ ခံစားမှုသာ အကြီးမားဆုံးရောဂါပါ။\nဒီစကားကိုတော့ ကူးစက် ရောဂါသည်တွေကို ခွဲခြား ဆက်ဆံခြင်း၊ ပစ်ပယ်ခြင်း တွေကြောင့် သူတို့ ခံစားနေရတဲ့ စိတ်ခံစားမှုကို ကူးစက်ရောဂါထက် ဆိုးဝါးတဲ့ ရောဂါတစ်ခုလို့ တင်စားပြောဆို သွားခဲ့တဲ့ မာသာထရီဇာရဲ့ စကားတစ်ခွန်းပါ။ ကိုယ့်ရဲ့ ဘ၀စာမျက်နှာတိုင်း စင်လုံးချော ဖျက်ရာကင်းတဲ့သူ မရှိပါဘူး။ အမှား တစ်ခုကြောင့် ရပ်ခဲ့ရတဲ့ နေရာကနေ နောင်တဆိုတဲ့ အသိနဲ့ ပြင်ဆင်ဖို့ ကြိုးစားနေသူကို တစ်သန်းကြိမ် တစ်ကြိမ်ဆိုတဲ့ ဖြစ်နိုင်ချေ တစ်ခုကြောင့် တွန်းထုတ် ကြမှာလား၊ ဒါမှမဟုတ် မြက်ခင်းစိမ်း ထဲမှာ ပြန်လည် ကျက်စားပြီး ရှင်သန်ခွင့်ရဖို့ လက်ခုတ်တီး ကြိုဆိုမှာ လားဆိုတာ သင်ဘယ်လို ဆုံးဖြတ်မလဲ။\nကစားကွင်း အတွင်း HIV ကူးစက် မခံရစေရန် ကြိုတင် ကာကွယ်နည်းများ\n- ပွဲမစတင်မီ မိမိရှိ ပွန်းပဲ့ ဒဏ်ရာများကို ပတ်တီး၊ ခြေအိတ်အရှည် လက်အိတ် အစရှိသည် များနှင့် ဖုံးအုပ်ထားရန် မမေ့ပါနှင့်။\n- ကူးစက်ရောဂါ ထိန်းချုပ်မှု ကြိုတင် သတိပေးချက်များ အတိုင်း သွေးထွက်နေသော ကစားသမားကို ကုသမှုပြုပါက လက်အိတ် အသုံးပြု ကိုင်တွယ်ပါ။\n- မျက်လုံးထဲသို့ သွေးဝင်သွားပါက မျက်လုံးကိုဖွင့်လျက် မျက်စိ အနီးတစ်ဝိုက်ကို ရေဖြင့် ညင်သာစွာ ဆေးကြောပါ။\n- ပါးစပ်ထဲသို့ သွေးများ ၀င်ရောက်ခဲ့ပါက တွေးထုတ်ပစ်ပါ။ ရေဖြင့် အကြိမ်များစွာ ပလုပ်ကျင်း ပေးပါ။\n- ကစားသမား တစ်ဦး သွေးထွက်သည့် ဆုတ်ပြဲ ဒဏ်ရာ ရရှိပါက ပွဲကို ခဏရပ်နားပြီး ၎င်းဒဏ်ရာကို သွေးတိတ်အောင် ကုသမှု ခံယူခိုင်းပါ။ ဆုတ်ပြဲ ဒဏ်ရာကို အတတ်နိုင်ဆုံး အလုံဖြစ်အောင် ပတ်တီးကဲ့သို့ အရာနှင့် ဖုံးအုပ်ထားပါ။\n- ဆုတ်ပြဲဒဏ်ရာ မှန်သမျှ ပတ်တီးစည်းပါ။ သွေးပေးနေသော ကစားကွင်း နေရာအား ဆေးကြော သန့်ရှင်းပါ။ ကစားသမား အင်္ကျီတွင် သွေးစွန်းပါက အသစ်လဲလှယ် ၀တ်ဆင်ပါ။\n- ရောဂါပိုး ကူးစက် ခံနိုင်ရသည့် အနေအထားဟု ထင်မြင်ပါက ဆရာဝန်နှင့် ဆွေးနွေး တိုင်ပင်ပါ။\n- သွေးတိတ်အောင်လုပ်၊ လုံအောင်အုပ်၊ ဆေးကြော ပြုလုပ်ပါ။\n- HIV, အသည်းရောင် အသားဝါ B ပိုး၊ C ပိုး ရှိ ကစားသမား များကို အားကစား ပြိုင်ပွဲမှ ပိတ်ပင်ခြင်းမျိုး မလုပ်ရပါ။\n- HIV, အသည်းရောင် အသားဝါ B ပိုး၊ C ပိုး ရှိ ကစားသမားမှ နောက်ကစားသမားကို ကူးစက်ရန်မှာ အလွန် ဖြစ်နိုင်ချေ နည်းပါးလွန်းပြီး လက်ရှိ အချိန်အထိ ကွင်းအတွင်း ကူးစက်မှု မရှိသေးပါ။\n- ကူးစက်ရောဂါ ထိန်းချုပ်ရေး လမ်းညွန်ချက်များ၊ သွေးဥပဒေတို့ အတိုင်း လိုက်နာ ကျင့်သုံးပြီး သွေးထွက်သံယို ဒဏ်ရာ ရရှိနေသည့် ကစားသမားကို လက်အိတ် ၀တ်ပြီးမှ ကူညီမှု ပြုလုပ်ပါ။\nသွေးဥပဒေ ဆိုသည်မှာ အားကစားသမားများ အရေးပြား ဆုတ်ပြဲဒဏ်ရာ (open wound) ကြောင့် သွေးထွက်သံယို ဖြစ်ခြင်း (သို့) အ၀တ်အစားများ ပေါ်တွင် သွေးများ စွန်းပေနေပါက အားကစား ယှဉ်ပြိုင်နေသည့် ဧရိယာ (ဥပမာ – ဘောလုံးကွင်းဘေး) သို့ ချက်ချင်းထွက်ပြီး ဆေးကုသမှုခံကို မဖြစ်မနေ ခံယူရခြင်းကို ဆိုလိုသည်။ အဆိုပါ ကစားသမားသည် ဒဏ်ရာ သွေးထွက်မှု မတိတ်ခြင်းသော် လည်းကောင်း၊ သွေးပေကျံနေသော အားကစား အသုံးအဆောင်များ အသစ် မလဲလှယ်ပါက ပြန်လည် ကစားခွင့် မပြုရန် သွေးဥပဒေက တားမြစ်ထားသည်။ အဆိုပါ ဥပဒေမှာ ကစားသမား တစ်ဦးမှ တစ်ဦးသွေးမှ တစ်ဆင့် ကူးစက်တက်သော ရောဂါများ ပြန့်ပွားမှု(ဥပမာ – HIV, အသည်းရောင် အသားဝါ ဘီပိုး၊ စီပိုး) တားဆီးရန် ထုတ်ပြန်ထားခြင်း ဖြစ်သည်။ ကုသမှု ခံယူနေစဉ် အတွင်း ပွဲကို ပြိုင်ပွဲ ကျင်းပသော တာဝန်ရှိသူက ရပ်နားထားနိုင်သည်။ ကစားသမား အနေဖြင့် ဆုတ်ပြဲ ဒဏ်ရာဖြင့် သွေးထွက်နေ သော်လည်း ကွင်းအတွင်းမှ ထွက်ခွာရန် ငြင်းဆန်ပါက ဒိုင် (သို့) တာဝန်ရှိသူမှ ပွဲကို ခေတ္တ ရပ်နားနိုင်သည်။ ပွဲရပ်စဲပြီး သည့်တိုင် အဆိုပါ ကစားသမားက ကွင်းအတွင်းမှ ထွက်ခွာပေးရန် ဆက်လက် ငြင်းဆန်နေပါက ဥပဒေအရ ပွဲကို ဆက်လက် မကစားစေတော့ဘဲ ပြိုင်ဘက်အသင်း (သို့) ကစားသမားကို အနိုင်ပေး လိုက်သည်အထိ အမြင့်ဆုံး ဆုံးဖြတ်နိုင်သည်။\n- Eichner, E. Randy, M.D., ‘Contagious Infections in Competitive Sports,’ Sports Science Exchange, vol. 8 (3), 1995\n- Australian Sports Medicine Federation ‘Protecting everyone involved in sport’\n- Department of Medicine, Harlem Hospital/College of Physicians and Surgeons, Columbia University, New York, NY. “HIV/AIDS policies of National Football League’\n- Equal Opportunity Act 2010\n- Blood Rule\nHIV Positive ဖြစ်နေသော ကစားသမားကို ကစားခွင့် ပြုသင့်သလား ဆောင်းပါးမှာ မေလ ၂၉ ရက်နေ့ထုတ် The Sports Center Journal တွင် ဖော်ပြခဲ့ပါသည်။ သို့သော် စာမျက်နှာ အခက်အခဲကြောင့် အချက်အလက် စုံစုံလင်လင်ဖြင့် မဖော်ပြခဲ့ရပါ။ ထိုကြောင့် ကျန်ရှိသော အချက်အလက်များ ထပ်ပေါင်း ဖြည့်စွက် ရေးသားကာ ထပ်မံ ဖော်ပြရခြင်း ဖြစ်ပါသည်။ စာရေးသူ အနေဖြင့် ဆေးပညာ ဆိုင်ရာတွင် ကျွမ်းကျင်မှု မရှိပါ။ ထို့ကြောင့် အမှားပါခဲ့လျှင် နားလည် ခွင့်လွတ်ပေးရန် တောင်းပန် အပ်ပါသည်။ စာရေးသူအား HIV နှင့် ပတ်သက်၍ သိလိုသည်များကို အချိန်ပေး ဖြေကြားပေးခဲ့သော ကူးစက်ရောဂါ ဆေးရုံ (မင်္ဂလာဒုံ)မှာ ဆရာဝန်ကြီး တစ်ဦး၊ ကိုးကားရန် စာအုပ်စာတန်းများ ရှာဖွေပေးပြီး အကြံဥာဏ် ပေးခဲ့သည် သြစတြေးလျ နိုင်ငံသား ကျန်းမာရေး ၀န်ထမ်းတစ်ဦး တို့အားလည်း ကျေးဇူးတင် ရှိပါသည်။\nမှတ်ချက်။ ။ မေလ ၂၇ရက်နေ့ထုတ် The Sports Center Journal မှ ကလောင်ရှင် မင်းဝေကို၏ ဆောင်းပါးအား ပြန်လည်ဖော်ပြပေး ထားခြင်း ဖြစ်ပါသည်။\nSoccermyanmar – HIV Positive ဖြစ်နေသော ကစားသမားကို ကစားခွင့် ပြုသင့်သလား\n(၂) ကျန်းမာရေးဝန်ထမ်းများပါ အေ့ဒ်စ်ဝေဒနာသည်အား ခွဲခြားဆက်ဆံဆဲ\nHIV ဝေဒနာရှင်များအား ခွဲခြားဆက်ဆံမှု ပြုလုပ်သူများတွင် သာမန်ပြည်သူများသာမက ကျန်းမာရေးဝန်ထမ်းများပါ ပါဝင်လျက်ရှိကြောင်း ကရုဏာလရိပ်ဖောင်ဒေး ရှင်းမှ ဒေါက်တာပြုံးမိုအိက ပြောသည်။\nလက်ရှိ၌ HIV ရောဂါဝေဒနာရှင်များအား ဆေးဝါးကုသ ပေးလျက်ရှိသောဆေးရုံဟူ၍ မင်္ဂလာဆေးရုံနှင့် သာကေတဆေးရုံတို့သာရှိပြီး ပြင်ပအစိုးရ ဆေးရုံများနှင့် ပုဂ္ဂလိကဆေးရုံများတွင် ဆေးဝါးကုသခံယူမှု အလွန် နည်းပါးလျက်ရှိကြောင်း၊ ထိုသို့ ပြင်ပဆေးရုံများ၌ ဆေးဝါးကုသမှု နည်းပါးရသည့် အကြောင်းရင်းမှာ ကုသမှုစရိတ် ကို သာမန်လူနာများထက် နှစ်ဆပိုမိုတောင်းခံလျက် ရှိသည့်အပြင် တာဝန်ခံ၍ ကုသပေးလိုသော ကျန်းမာရေးဝန်ထမ်း နည်းပါးလျက်ရှိခြင်းကြောင့် ဖြစ်ကြောင်း ၄င်းကဆိုသည်။\n”ပြည်သူ့ဆေးရုံတွေမှာ HIV ရောဂါသည်တွေ ဆေးဝါးကုသမှု လာရောက်ခံယူလို့ရှိရင် ဆရာဝန်နဲ့ ကျန်းမာရေးဝန်ထမ်း အချို့ ကိုယ်တိုင်က ရောဂါကူးမှာ ကြောက်ပြီး ခွဲခြားဆက်ဆံမှုတွေက ရှိနေတုန်းပဲ။ ခွဲစိတ်ကုသရမယ့် HIV ရောဂါသည်တွေကို ဆိုရင်လည်း အမြဲတမ်းနောက်ဆုံးမှာ ထားပြီး ခွဲစိတ်ကုသပေးကြတယ်” ဟု ၄င်းက ဆက်လက်ပြောသည်။\nမြန်မာနိုင်ငံ၌ အခြားနိုင်ငံများကဲ့သို့ ခွဲစိတ်ပစ္စည်း အသစ်များကို ထပ်ခါတလဲလဲ ဝယ်မသုံးနိုင်သေးခြင်းကြောင့် HIV ရောဂါသည်များကို ခွဲစိတ်ထားသည့် ကိရိယာများ အား အခြားလူနာကို ခွဲစိတ်ရာတွင် ရောဂါကူးမှာစိုး၍ မသုံးကြောင်း၊ ထို့ကြောင့် ကုသစရိတ်ကိုလည်း နှစ်ဆကျော် တောင်းခံခြင်းဖြစ်ကြောင်း ခွဲစိတ်အထူးကု ဆရာဝန် ကြီးတစ်ဦးက ပြောသည်။\nHIV ရောဂါသည်များအား သာမန်ဆေးဝါးကုသမှု ပေးရာတွင်မူ ဆေးဝါး ကုသစရိတ် နှစ်ဆကျော် တောင်းခံနေခြင်းမှာမူ မပြုလုပ်သင့်ကြောင်း ၄င်းက ဆက်လက်ပြောသည်။\nHIV ရောဂါသည်များအပေါ် ခွဲခြားဆက်ဆံမှု လျော့နည်းစေရေးအတွက် ဆရာဝန်နှင့် ကျန်းမာရေးဝန်ထမ်းများ အကြား၌လည်း မြန်မာနိုင်ငံ ဆရာဝန်အသင်း၏ အကူအညီဖြင့် ပညာပေးမှုများပြုလုပ်ရန် လိုအပ်လျက်ရှိကြောင်း ၄င်းက ထပ်မံပြော သည်။\nရန်ကုန်၊ မေ ၂၆, PN-020\nPopular – ကျန်းမာရေးဝန်ထမ်းများပါ အေ့ဒ်စ်ဝေဒနာသည်အား ခွဲခြားဆက်ဆံဆဲ\n(၃) အမျိုးသား တားဆေးပေါ်တော့မည်\nကျန်းမာသန်စွမ်းသော သုက်ပိုးထွက်ရှိမှု အတွက် အဓိကကျသည့် မျိုးဗီဇကို စကော့တလန်မှ ပညာရှင်များက လေ့လာ တွေ့ရှိခဲ့ပြီးနောက် အမျိုးသားများ သောက်သုံးနိုင်သည့် ပဋိသန္ဓေတားဆေး ထုတ်လုပ်နိုင်ရန် မျှော်လင့်လာနိုင်ပြီ ဖြစ်သည်။\nသုက်ပိုး ထုတ်လုပ်ရာတွင် နောက်ဆုံး အဆင့်များအတွက် အရေးပါသော Katanal1 အမည်ရ မျိုးဗီဇကို ကြွက်များတွင် လေ့လာရာ၌ တွေ့ရှိခဲ့ခြင်း ဖြစ်သည်။ Katanal1 မျိုးဗီဇကို တားဆီးနိုင်သော ဆေးဝါး ထုတ်လုပ်နိုင်မည် ဆိုလျှင် အမျိုးသားက ယင်းဆေးကို သောက်ရုံဖြင့် ပဋိသန္ဓေ တားနိုင်မည်ဖြစ်သည်။\nယခုအချိန်အထိ အမျိုးသားဘက်က ပဋိသန္ဓေတားရန်အတွက် ပုံမှန်အားဖြင့် ကွန်ဒုံးသုံးခြင်းနှင့် သားကြောဖြတ်ခြင်း၊ ထုံးခြင်းကိုသာ ပြုလုပ်၍ရသေးသည်။\nအီဒင်ဘာ့ဂ် တက္ကသိုလ် မျိုးဆက်ပွား ကျန်းမာရေးဌာနမှ သုတေသန ပညာရှင်များက အမျိုးသားများ မျိုးမအောင်မှုနှင့် ပတ်သက်ပြီး သုတေသန ပြုလုပ်စဉ် တွေ့ရှိခဲ့ခြင်းဖြစ်သည်။\nကြွက်များတွင် မျိုးဗီဇကို ကြုံရာကျပန်းပြင်ပစ်ကာ မည်သည့်မျိုး ဗီဇချို့ယွင်းလျှင် မျိုးမအောင်ဖြစ်တတ် သနည်းဆိုခြင်းကို ရှာဖွေခဲ့ကြသည်။ သုက်ပိုးဖွံ့ဖြိုးမှုအတွက် ထောက်ပံ့ပေးသည့် ပရိုတိန်းတစ်မျိုးပါဝင်သော Katanal1 မျိုးဗီဇကို တွေ့ရှိခဲ့ကြပြီး ယင်းပရိုတိန်း မရှိပါက သုက်ပိုးသည် အပြည့်အ၀ဖြစ် တည်မလာဘဲ ခန္ဓာကိုယ်က ယင်းတို့ကို ဖျက်ဆီးပစ်သည်ကို တွေ့ခဲ့ရသည်။\nယင်းဖြစ်စဉ်ကို လူသားများတွင်လည်း သုံးနိုင်ပါက လုံးဝ မျိုးမအောင်ခြင်းမျိုးမဟုတ်ဘဲ သုက်ပိုးကို မဖွံ့ဖြိုးစေလိုသည့် အချိန်တွင်သာ မဖွံ့ဖြိုးစေရန် ဟန့်တားနိုင်မည့် တစ်နည်းအားဖြင့် မျိုးမအောင်စေရန် တားလိုသည့် အချိန်တွင် တားနိုင်မည့် အနေအထားမျိုး ဖန်တီးလာနိုင်ရန် မျှော်လင့်ချက် ရှိလာခဲ့ခြင်းဖြစ်သည်။\nဆေးထုတ်လုပ်ရေးမှာ ခက်ခဲဦးမည်ဖြစ်သော်လည်း လမ်းစတွေ့ထားပြီဖြစ်သောကြောင့် မကြာနိုင်တော့ကြောင်းလည်း လီစမစ်က သုံးသပ်သည်။\nEleven – အမျိုးသား တားဆေးပေါ်တော့မည်\nPosted by Alex Aung at 10:18 PM No comments:\nအ၀တ်အစား၊ အရောင်အသွေးနှင့် စိတ်ခံစားချက်\nအရောင်တွေဟာ စိတ်ခံစားချက်အမျိုးမျိုးကို ပေးစွမ်းနိုင်ပါတယ်။ ဒါကြောင့်လည်း ကျောင်းဝတ်စုံ၊ ရုံးဝတ်စုံတွေကို သင့်တော်တဲ့အရောင်တွေနဲ့ သတ်မှတ်ထားကြတာဖြစ်ပါတယ်။ လူတစ်ယောက်နဲ့တစ်ယောက် အသားအရောင်အသွေး ကွာခြားတဲ့အတွက် တချို့သူတွေနဲ့ လိုက်ဖက်တဲ့အရောင်တွေဟာ တခြားသူတွေကို ရုပ်ဆိုးသွားစေနိုင်ပါတယ်။ ဒါ့အပြင် အ၀တ်အစားအရောင်တွေဟာ ၀တ်ထားတဲ့သူကိုသာမက တစ်ဖက်လူကိုပါ စိတ်ခံစားမှုအနည်းနဲ့အများ ပေးစွမ်းနိုင် ပါတယ်။ အောက်ပါတို့ကတော့ အရောင်တွေနဲ့ သူတို့ပေးစွမ်းတဲ့ စိတ်ခံစားမှုတွေပါ။\nကြည်လင်သော၊အေးချမ်းသော၊ တည်ငြိမ်သော၊ အိပ်ချင်သော၊ ၀မ်းနည်းသော။\nဖော်ပြရန်ခက်သော၊ ဂုဏ်ကျက်သရေရှိသော၊ ထိုင်းမှိုင်းသော၊ အေးစက်သော၊ မည်းမှောင်သော။\nလတ်ဆတ်သော၊ လန်းဆန်းသော၊ အောင်မြင်သော၊ လောဘကြီးသော၊ ငြိမ်သက်သော၊ ငြိမ်းချမ်းတိတ်ဆိတ်သော၊ ချစ်မြတ်နိုးသော။\nရိုင်းသော၊ ရဲဝံ့သော၊ တောက်ပသော၊ ဆွဲဆောင်မှုအားကောင်းသော၊ ကြမ်းတမ်းသော။\nပျော်ရွှင်သော၊ ကျေနပ်အားရသော၊အသစ်ဖြစ်သော၊ စိတ်ဓာတ်လှုံ့ဆော်ပေးသော၊ မျက်စိကျိန်းသော၊နွေးထွေးသော။\nနူးညံ့သော၊ အပြစ်ကင်းသော၊ ပျော့ပျောင်းသော၊ မိန်းမဆန်သော၊ချစ်စဖွယ်ကောင်းသော။\nသတ္တိရှိသော၊ စောင့်ကြည့်နေသော၊ဆွဲဆောင်မှုအားကောင်းသော၊ ရန်လိုသော၊ အင်အားများသော၊ကျေနပ်အားရသော၊ စိတ်တိုသော၊ အရေးကြီးသော၊ စိတ်လှုပ်ရှားဖွယ်ကောင်းသော။\nတော်ဝင်ဆန်သော၊ ချမ်းသာသော၊ ခမ်းနားထည်ဝါသော၊ စိတ်ဓာတ်ပြင်းပြသော၊ အထင်ကြီးဖွယ်ကောင်းသော၊ အထီးကျန်သော။\nကြည်လင်သန့်စင်သော၊ ငယ်ရွယ်နုပျိုသော၊ လုံခြုံသော၊ရိုးရှင်းသော။\nတောက်ပသော၊ မျှော်လင့်ချက်ရှိသော၊ အကောင်းမြင်သော၊ ပျော်ရွှင်တက်ကြွသော၊ အသက်ဝင်သော။\nPosted by Alex Aung at 7:13 PM No comments:\nစာကြွင်း၊ ။ စိတ်အားဖြည့် ဓမ္မပန်းပွင့် - အရှင်ဆန္ဒာဓိက စာအုပ်ငယ်လေးမှ ကူးယူဖော်ပြခြင်းဖြစ်ပါသည်။\nPosted by Alex Aung at 10:32 PM No comments:\nနေအိမ်အတွင်း HIV စမ်းသပ်မှုကို FDA ခွင့်ပြုမည်\nအမေရိကန် ပြည်ထောင်စုရှိ ဆေးဝါးနှင့် အစားအသောက် အဖွဲ့အစည်း ဖြစ်သည့် FDA အနေဖြင့် နေအိမ် အတွင်းတွင် မိမိဖာသာ HIV စစ်ဆေးနိုင်မည့် စနစ်သစ် တစ်ခုကို အတည်ပြုပေးသင့်ကြောင်း ကျွမ်းကျင် သူ ၁၇ ဦး ပါဝင်သည့် အဖွဲ့ ဖြင့် ဖွဲ့စည်းထားသည့် ကမကထပြုသူ အဖွဲ့ တစ်ခုမှ ပြောကြားလိုက်သည်။ ယခုလို စမ်းသပ်ခွင့်ကို ပေးနိုင်စေရန် အတွက် တညီတညွတ်တည်း သဘော တူညီခဲ့ကြကာ အဆိုပါ စမ်းသပ်သည့် ကိရိယာမှာ ပါးစပ် အတွင်းသို့ ထည့်သွင်းကာ သွေး နမူနာ ရယူပြီး မိနစ် ၂၀ အတွင်း အဖြေ ထုတ်ပေးနိုင်ရန် စီစဉ်ထားခြင်း ဖြစ်သည်။\nယခုလို စမ်းသပ်ခွင့် ပေးခြင်းဖြင့် နှစ်စဉ် ဖြစ်ပွားနေသည့် HIV ကူးစက်မှုများနှင့် ပတ်သက်ပြီး အသစ်အသစ်သော ဖြစ်ရပ်များကို သိသာစွာ ဖော် ထုတ်နိုင်မည် ဖြစ်သည်ဟု အဆိုပါ အဖွဲ့ထဲမှ ကမကထ ပြုသူ တစ်ဦးဖြစ်သည့် Blaine Hollinger ဆိုသူမှ ပြောကြားခဲ့သည်။ အချို့သော ဝေဖန်သူများ၏ အပြောအရမူ ယင်းစမ်းသပ်မှု အတွက် သေချာစွာ အဖြေထုတ်နိုင် ၊ မထုတ်နိုင် ဆိုသည်ကိုမူ မေးခွန်း ထုတ်စရာများ ဖြစ်နေကြောင်း ပြောသည်။\nသို့ရာတွင် အန္တရာယ် မဖြစ်စေဘဲ စမ်းသပ်နိုင်သည့် ကောင်းကျိုးကို ပေး စွမ်းနိုင်ကြောင်း ယင်းအဆိုကို လိုလားသူ အဖွဲ့မှ ပြောသည်။ ရောဂါဗေဒ ထိန်းချုပ်ရေး ဗဟိုအဖွဲ့၏ အပြောအရ အမေရိကန် နိုင်ငံတွင် လူတစ်သန်းကျော်မှာ HIV ရောဂါ ကူးစက်ခံနေရကြောင်းနှင့် ယင်းအထဲမှ ငါးပုံတစ်ပုံမှာ မိမိတို့ အနေဖြင့် HIV ရောဂါ ရှိထားသည်ကို သိရှိကြခြင်း မရှိကြောင်း ပြောကြား သွားခဲ့သည်။\nMRTV-4 - နေအိမ်အတွင်း HIV စမ်းသပ်မှုကို FDA ခွင့်ပြုမည်\nHIV/AIDS ကြောင့် ခွဲခြားနှိမ့်ချမှုများ ကင်းစင်ရေး\nအိပ်ခ်ျအိုင်ဗီ၊ အေ့ဒ်စ် ရောဂါကူးစက်မှုမှ ကာကွယ်ခြင်း၊ ကုသခြင်းနှင့် ပြုစုစောင့် ရှောက်ခြင်းလုပ်ငန်းများတွင် ပုဂ္ဂလိက စီးပွားရေး လုပ်ငန်းရှင်များ ပါဝင်ဆောင် ရွက်သွားမည့် အစီအစဉ်ကို ပြည်ထောင် စုသမ္မတ မြန်မာနိုင်ငံ ကုန်သည်များနှင့် စက်မှုလက်မှုလုပ်ငန်း ရှင်များ အသင်းချုပ်က ဦးစီး၍ မေလ ၁၄ ရက်နေ့မှ စတင်၍ ဆောင်ရွက်သွားမည်ဟု အသင်းချုပ် ဥက္ကဋ္ဌ ဦးဝင်းအောင်က ပြောသည်။\nမြန်မာနိုင်ငံ ခုခံအားကျဆင်းမှု ကူးစက်ရောဂါဆိုင်ရာ အမျိုးသား မဟာ ဗျူဟာစီမံကိန်း (၂၀၁၁-၁၅)၏ လမ်းညွန်မှုအရ အိပ်ခ်ျအိုင်ဗီ၊ အေ့ဒ်စ် ကာကွယ် ကုသရေး လုပ်ငန်းများတွင် ပုဂ္ဂလိကကဏ္ဍ ပိုမိုပါဝင်လာစေရန်နှင့် လုပ်ငန်းခွင်ဆိုင်ရာ အိပ်ခ်ျအိုင်ဗီမူဝါဒများ ရေးဆွဲချမှတ်လာစေရန် စနစ်တကျ အားပေး ဆောင်ရွက်မည်ဖြစ်သည်။\nအဆိုပါ အစီအစဉ်ကို ကျန်းမာရေး ၀န်ကြီးဌာန၏ လမ်းညွှန်မှုဖြင့် ကုလသမဂ္ဂ အိပ်ခ်ျအိုင်ဗီ၊ အေ့ဒ်စ် ပူးတွဲအစီအစဉ်နှင့် အေအိုင်ဒီအက်စ် တိုက်ဖျက်ရေး မြန်မာနိုင်ငံ စီးပွားရေးလုပ်ငန်းရှင်များ ပူးပေါင်းဆောင်ရွက်မှုအဖွဲ့ (MBCA) တို့၏ ပံ့ပိုးမှုဖြင့် ဆောင်ရွက်သွားမည်ဟု အဆိုပါအသင်း၏ တွဲဖက် အတွင်းရေးမှူးချုပ် ဒေါ်ခိုင်ခိုင်နွယ်က ပြောသည်။\n“ကျန်းမာရေးဝန်ကြီးဌာနရဲ့ အမျိုးသားရေး စီမံကိန်းကို စီးပွားရေးကဏ္ဍကလည်း ပါဝင်ဆောင်ရွက်တာပါ။ အဓိက ကတော့ အိပ်ခ်ျအိုင်ဗီ၊ အေ့ဒ်စ်ဝေဒနာ ရှင်တွေကို အလုပ်ခွင်မှာနှိမ့်ချ ဆက်ဆံ ခံရမှုတွေမရှိစေဖို့ ရည်ရွယ်ပါတယ်။ စီးပွားရေးအလုပ်ကိုလုပ်တဲ့ အခါ လူမှု ရေးစောင့်ရှောက်မှုတွေလည်း ပါဝင်လာ တဲ့သဘောလည်းဖြစ်ပါတယ်”ဟု ၎င်းက ပြောသည်။\n“၀န်ထမ်းတွေကို ဒီလို စောင့်ရှောက် ခြင်းအားဖြင့် ကိုယ့်အလုပ်ဝန်းကျင် တစ်ခုချင်းစီကနေ လူ့အသိုင်းအ၀ိုင်း တစ်ခုလုံးကို အကျိုး ပြုနိုင်ပါတယ်”ဟု ၎င်းကပြောသည်။\nအဆိုပါ အစီအစဉ်တွင် ပါဝင်လိုသည့် စီးပွားရေးလုပ်ငန်းရှင်များသည် ခွဲခြား နှိမ့်ချမှုကင်းစင်သည့် လုပ်ငန်းခွင်ဖြစ် လာစေရန်၊ ခွဲခြားမှုကင်းစင်သည့် လုပ်ငန်းခွင်ဆိုင်ရာ မူဝါဒများပေါ်ထွန်း လာရန်၊ ၀န်ထမ်းများအား အိပ်ခ်ျအိုင်ဗီ၊ အေ့ဒ်စ်နှင့်သက်ဆိုင်သည့် သတင်း အချက်အလက်၊ ဗဟုသုတ များ ဖြန့်ဝေပေးရန်၊ အိပ်ခ်ျအိုင်ဗီပိုး ကူးစက်မှုမှ ကာကွယ်ခြင်း၊ ကုသခြင်းနှင့်ပြုစုစောင့် ရှောက်ခြင်းများပေးနိုင်ရန်နှင့် အစိုးရ၊ အစိုးရမဟုတ်သော အဖွဲ့အစည်းများ၊ ကိုယ်ထူကိုယ်ထ အဖွဲ့အစည်းများနှင့် ပူးပေါင်း ဆောင်ရွက်ရန် ကတိပြု လက် မှတ်ရေးထိုး ပါဝင်နိုင်မည်ဖြစ်သည်။\nအဖွဲ့ဝင် စီးပွားရေးလုပ်ငန်းများတွင် အေအိုင်ဒီအက်စ် တိုက်ဖျက်ရေး မြန်မာနိုင်ငံ စီးပွားရေး လုပ်ငန်းရှင်များ ပူးပေါင်း ဆောင်ရွက်မှု အဖွဲ့မှ အိပ်ခ်ျအိုင်ဗီ၊ အေ့ဒ်စ်နှင့် ပတ်သက်၍ ပုံမှန်ပညာပေးရေး အစီအစဉ်များ၊ ရောဂါပိုးရှိသူများ အပေါ် ခွဲခြားနှိမ့်ချမှုများ ပပျောက်စေရေး၊ ရောဂါပိုး ရှိသူများ အနေနှင့်လည်း မိမိကြောင့် ပတ်ဝန်းကျင် မထိခိုက်စေရန် ပညာပေးမှုများ လုပ်ဆောင်သွားမည် ဖြစ်သည်။ အဆိုပါအဖွဲ့၏ အမှုဆောင် ဒါရိုက်တာ ဖြစ်သူ ဒေါက်တာ ခင်အေးအေးက “အိပ်ခ်ျအိုင်ဗီ ဖြစ်နေတဲ့ ၀န်ထမ်းကို ကူးမှာကြောက်လို့ လုပ်ငန်းခွင်ကနေ ထုတ်ပယ်တယ် ဆိုတာတွေ က ခေတ်မမီတော့ ပါဘူး။ သူတို့လည်း လုပ်ရည်ကိုင်ရည် ရှိနေသေးတယ်ဆိုရင် လက်ခံနိုင်ရမယ်။ တခြား ၀န်ထမ်းတွေကိုလည်း အသိ ပညာတွေ ပေးသင့် ပါတယ်” ဟု ပြော ကြားသည်။\n၂၀၁၀ ပြည့်နှစ်အတွင်းက တိုင်းဒေသ ကြီးနှင့် ပြည်နယ်စုံရှိ အိပ်ခ်ျအိုင်ဗီပိုးရှိသူ အမျိုးသား ၁၆၆ ဦးနှင့် အမျိုးသမီး ၁၅၈ ဦးတို့ကို မေးမြန်းကောက်ယူခဲ့သော စစ်တမ်းအရ ဖြေဆိုသူများ၏ ၄၁ ရာခိုင် နှုန်းမှာ အိပ်ခ်ျအိုင်ဗီပိုး ရှိခြင်းကြောင့် အလုပ်အကိုင်ဆုံးရှုံး ခဲ့ကြရရာ ၂၄ ရာခိုင် နှုန်းမှာ လုပ်ဖော်ကိုင်ဖက်တို့၏ ခွဲခြား ဆက်ဆံခြင်းကြောင့်ဖြစ်ပြီး ကျန်အရေအတွက်မှာ ၎င်းတို့၏ ကျန်းမာရေး အခြေအနေ ချို့တဲ့မှုကြောင့် မိမိဘာသာ အလုပ် ထွက်သင့်သည်ဟု ထင်သောကြောင့် အလုပ် ထွက်ခဲ့ကြခြင်း ဖြစ်သည်။\nကျန်းမာရေးဝန်ကြီးဌာန၏ စာရင်း များအရ ၂၀၁၂ ခုနှစ်အတွင်း မြန်မာနိုင်ငံ တွင် အိပ်ခ်ျအိုင်ဗီပိုး ကူးစက်ခံနေရသူ ၂၀၀,၀၀၀ ကျော်ရှိပြီး ကူးစက်ခံရသူ အများစုမှာ အသက် ၁၅ နှစ်မှ ၄၉ နှစ် အတွင်း အလုပ်လုပ်နိုင်သော အသက် အရွယ်များဖြစ်သည်။\nယမုံဖူးသစ် – အတွဲ ၂၉ ၊ အမှတ် ၅၇၀ (၂၅ – ၃၁ ၊ ၅ ၊ ၂၀၁၂)\nမြန်မာတိုင်းမ် – HIV/AIDS ကြောင့် ခွဲခြားနှိမ့်ချမှုများ ကင်းစင်ရေး\nPosted by Alex Aung at 2:45 PM No comments:\nငါးပါးသီလ၊ ၈ပါးသီလ၊ ၁၀ပါးသီလစောင့်ထိန်းကျင့်သုံးခြင်း ကို ဥပုသ်စောင်ခြင်းအဖြစ် ကျွန်တော်တို့ ဗုဒ္ဓဘာသာဝင်တွေ လိုက်နာလေ့ ရှိကြပါတယ်။ သီလဆိုတာ စောင့်ထိမ်းခြင်းလို့ အဓိပ္ပာယ်ရသည်မဟုတ်လား။ ထားပါလေ ကျွန်တော်အခုရေးပြမှာတွေက ဆောင်းပါး တစ်စောင်အဖြစ် မမည်ဘဲ ဥပုသ်စောင့်ခြင်းရဲ့ အဓိပ္ပာယ်ကို သိကြဖို့ ဝေငှလိုရင်းဖြစ်ပါတယ်။\n'ဥပုသ်' ဟူသော စကားသည် 'ဥပေါသထ' ပါဠိမှမြန်မာမှုပြုထားခြင်း။ ဥပ+၀သထ။ ဥပ=အကျင့်ကောင်းနှင့်ပြည့်စုံ၍။ ၀သထ=နေထိုင် ခြင်း အင်္ဂါ၈ပါးနှင့် ပြည့်စုံသောသီလကို ခံယူဆောက်တည်ကာ ဘုရား၊တရား ဂုဏ်တော် တိုးပွားများကာ အကုသိုလ်စိတ် အ၀င်မခံဘဲ စိတ်စင် ကြယ်စွာနေထိုင်ခြင်းသည် ဥပုသ်စောင့်ခြင်းဖြစ်သည်။\nဥပုသ်စောင့်စဉ် ဆောင်ရန် ရှောင်ရန်\n- အလုပ်ကိစ္စ၊ အိမ်မှုကိစ္စ၊ လူမှုရေးကိစ္စများကို ဆောင်ရွက်ရန် မသင့်လျော်ပါ။\n- ဥပုသ်စောင့်သည့်နေ့၌ အစားအသောက်အတွက် ကိစ္စမများရန် ဂရုစိုက်ပါ။\n- ဥပုသ်စောင့်မည့်နေ့ နံနက်ချိန်ကတည်းကပင် ကိုယ်လက်သန့်စင် သင့်တင့်မျှတသော အ၀တ်အစားကိုသာ ၀တ်ဆင်ပါ။\n- သင့်လျော်ဆိတ်ငြိမ်ရာ၌ ဘုရားဂုဏ်တော်၊ တရားဂုဏ်တော်ကို နှလုံးသွင်း၍သော်လည်းကောင်း၊ တရားစာကိုကြည့်ရှုရွတ်ဖတ်၍ လည်းကောင်း တရားဟောသူမှဖြစ်စေ၊၊ ကက်ဆက်ခွေမှဖြစ်စေ နာ၍လည်းကောင်း၊ တရားစကားဆွေးနွေးမေးမြန်း၍လည်းကောင်း နေသင့်ပါ၏။\n- တစ်နေ့တာလုပ်၍ ညအချိန်ရောက်သော် မိမိသီလကို ပြန်ဆင်ခြင်သုံးသပ်ပြီးမိမိသည် ယနေ့အတွက် သူတော်ကောင်း အရိယာ ပုဂ္ဂိုလ်တို့နှင့် တူမျှပုံကို အောက်မေ့ချမ်းမြေ့ပါ။\n- နံနက်ချိန်ရောက်သောအခါ မိမိ ၈ပါးသီလမရှိတော့ဘဲ ဥပုသ်ထွက်ပြီဖြစ်သည်။\n၁။ လဆန်း ၈ရက်ဥပုသ်နေ့\n၂။ လဆန်း ၁၅ရက် လပြည့်ဥပုသ်နေ့\n၃။ လဆုတ် ၈ရက် ဥပုသ်နေ့\n၄။ လဆုတ် ၁၄ ရက် သို့မဟုတ် ၁၅ရက် လကွယ်ဥပုသ်နေ့ ဟူ၍တစ်လလျှင် ၄သီတင်း ဥပုသ်နေ့ကို အလွယ်သတ်မှတ်ထားကြ၏။\nအခြားသော နေ့ရက်တို့၌လည်း ဥပုသ်မစောင့်ရဟု မဆိုလိုပါ။ သီလဆောက်တည် ဥပုသ်စောင့်နိုင်ကြသည်ဖြစ်၏။\n- စောင့်ထိန်းအပ်သော ဥပုသ်အကျိုးကာ လူမင်းစည်းစိမ်၊ နတ်မင်းစည်းစိမ်ကို အကြိမ်ကြိမ် ခံစားရသည်။\n- သီလ ၈ပါးကို မလွန်ကျူးရုံမျှဖြင့် အကျိုးများသင့်သလောက် မများသေးပေ။ မိမိစိတ်ကိုပါ စင်ကြယ်အောင်ထား၍ အားထုတ်ပါမှသာ ပို၍ အကျိုးများပါသည်။\nစိတ်ကို စင်ကြယ်အောင် ထားရန်မှာ လောဘ၊ ဒေါသ၊ မာန်မာန၊ ဣသာ၊ မစ္ဆာရိယစသော ကိလေသာအညစ်အကြေးကို စင်အောင်ပြုခြင်း ဖြစ်ပါသည်။\nများသောအားဖြင့် ဗုဒ္ဓဘာသာဝင်တွေဟာ မိမိစောင့်ထိန်းအပ်သော သီလသိက္ခာပုဒ်များရဲ့ အနက်အဓိပ္ပာယ်ကိုသိနှင့်ပြီးဖြစ်ကြပါတယ်။ ဒါကြောင့် ဥပုသ်စောင့်ခြင်းရဲ့ အဓိပ္ပာယ်အကျိုးသွားကိုသာ ဦးစားပေးဝေငှလိုက်ခြင်းဖြစ်ပါတယ်။ အထူးသတိပေးလိုတာကတော့ ညစာမစားရုံနှင့် ဥပုသ်စောင့်ခြင်း မမည်ပါဘူးဆိုတာပါပဲ။\nစာကြွင်း။ ဗုဒ္ဓဘာသာရဲ့ အခြေခံသဘောလေးများကို ဆက်လက်ဝေငှပါမည်။\nPosted by Alex Aung at 7:20 PM No comments:\nအမျိုးသမီး ဆီးစပ် (ဗိုက်အောက်ပိုင်း) နာခြင်း\nအမျိုးသမီးကြီး-ငယ်တွေမှာ ဆီးစပ် (ဗိုက်အောက်ပိုင်း) နာခြင်း ဖြစ်စေနိုင်တာတွေ အမျိုးမျိုးရှိတယ်။ အန္တရာယ်မပေးနိုင်တဲ့ ရာသီဖြစ်စဉ်နဲ့ဆိုင်တာ ဖြစ်နိုင်တယ်။ အစာခြေလမ်း ကသိကအောင့်ဖြစ်လို့လဲ နာနိုင်တယ်။ အရေးပေါ် အသက်ကိုရန်ရှာနိုင်တာလဲ မဖြစ်ဘူး မပြောနိုင်ပါ။\n1. Appendicitis အူအတက်ရောင်ခြင်း\nဗိုက် အောက်ပိုင်း ညာဘက်မှာ ရုတ်တရက် စူးစူးရှရှနာမယ်။ ကိုယ်ပူမယ်။ အန်မယ်။ အရေးပေါ်ဌာန ပြပါ။ ချက်ချင်း ခွဲခြင် ခွဲရမယ်။ ရုတ်တရက်ရောင်တာ မဟုတ်ရင် မခွဲသေးဘဲ ဆေးကုလို့ရတယ်။\n2. Irritable Bowel Syndrome (IBS) နာတာရှည် အစာမကျေရောဂါ\nနာလိုက်-ပျောက်လိုက်၊ ရင်ပြည့်-ရင်ကယ်ဖြစ်လိုက်နေမယ်။ ဝမ်းပျက်လိုက်၊ ဝမ်းချုပ်လိုက်နေမယ်။ ဆရာဝန်တွေလဲ ဘာလို့ ဖြစ်တာ တိတိကျကျ မသိပါ။ ဒါပေမဲ့ ဆေးနဲ့ အစားအစာ ပြုပြင်တာနဲ့ အများကြီး သက်သာစေမယ်။\n3. Painful Ovulation\nMittelschmerz လို့လဲခေါ်တယ်။ လစဉ်ရာသီတလရဲ့ အလည်ရက်မှာ မျိုးဥအိမ်ကနေ မျိုးဥတခုထွက်လို့လဲ တချို့မှာ နာတယ်။ အနာသက်သာဆေး တခုခုနဲ့ ပျောက်ပါတယ်။\nPremenstrual Syndrome ရာသီမလာခင်ဖြစ်ချင်တာတွေထဲက တခုပါ။ အတော်များများ ခံစားကြရတယ်။ တချို့ အတော်ဆိုးတယ်။ ဗိုက်နာတာအပြင် စိတ်မူပြောင်းတာလဲ ဖြစ်ကြရတယ်။ ခေါင်းကိုက်၊ ရင်သားနာ၊ ဝင်ခြံပေါက်။ သပ်သပ်ရေးထားပါတယ်။\n5. Menstrual Cramps\nရာသီလာရင် နာတာသက်သက်ကိုပြောတာ။ သားအိမ် အတွင်းဆုံးလွှာက ပါးရာကနေ ထူထူလာပြီး နောက်ဆုံး ပျက်စီးပြီး သွေးနဲ့ တစ်ရှူးတွေ ဆင်းလာကို ရာသီ ဆင်းတယ်လို့ ခေါ်တယ်။ ဆင်းစရာတွေ ထွက်ကျအောင် သားအိမ်က ညှစ်လို့ နာတာခံရတယ်။\n6. Ectopic Pregnancy သားအိမ်ပြင်ပ သန္ဓေတည်ခြင်း\nကံမသင့်ရင် ဖြစ်ချင်တယ်။ ကိုယ်ဝန်နုတုံးမှာ သန္ဓေတည်တာက သားအိမ်မဟုတ်တော့ ကြီးလာတာကို ကျယ်-ဆန့် မပေးနိုင်တဲ့ နေရာမှာ နောက်ဆုံး ပေါက်ကွဲထွက်လို့ မခံမရပ်နိုင်အောင်နာမယ်။ အရေးပေါ်ဖြစ် တယ်။ သပ်သပ်ရေးထားပါတယ်။\n7. Pelvic Inflammatory Disease တင်ပါးဆုံတွင်း အင်္ဂါတွေရောင်ခြင်း\nSTDs လိင်ကတဆင့်ကူးစက်ရောဂါတွေရဲ့ နောက်ဆက်တွဲဖြစ်တာတွေထဲက တခုဖြစ်တယ်။ သားအိမ်ဝ၊ သားအိမ်၊ သားအိမ်ပြွန်၊ မျိုးဥအိမ် စတာတွေက ရောင်လိုက်၊ သက်သာလိုက်ဖြစ်မယ်။ ဗိုက်နာမယ်။ ဘယ်-ညာ တဖက်ထဲ၊ နှစ်ဖက်လုံး နာနိုင်တယ်။ ထိမိရင်လဲနာမယ်။ အိမ်ထောင်နဲ့ ဆက်ဆံရင်လဲ တချို့မှာ နာမယ်။ မွေးလမ်းကနေ ဆင်းတာလဲ ရှိနိုင်တယ်။ ကြာရင် ကလေးမရနိုင်တာ ဖြစ်သွားနိုင်တယ်။ သပ်သပ်ရေး ထားပါတယ်။\n8. Ovarian Cysts မျိုးဥအိမ် အကျိတ်\nဒီနေရာမှာ အကျိတ်ဖြစ်တိုင်းတော့ မနာပါ။ တချို့ နေ့စေ့လစေ့ ကိုယ်ဝန်လောက်အထိကြီးလဲ မနာဘူး အလှည့်မသင့်ရင် နာမယ်။ အလှည့်မသင့်ဆိုတာ ဒီနေရာမှာ အတိအကျပြောတာလိုဘဲ၊ အညှာနေရာ ရှိလေတော့ လည်ရင်း လှည့်ရင်းနဲ့ လိမ်ပြီး ညှစ်တာခံရလို့ သွေးကောင်းကောင်းမလျှောက်၊ ရောင်လာလို့ နာတာဖြစ်တယ်။ ချက်ချင်း ခွဲရတတ်တယ်။\n9. Uterine Fibroids သားအိမ် အသားပိုအလုံး\nဒါကလဲ ဖြစ်တိုင်းတော့ မနာဘူး။ တလုံးမက ရှိနေလဲ နာချင်မှနာမယ်။ ကင်ဆာတော့ မဟုတ်ပါ။ တချို့ကြ နာတယ်။ ဆက်ဆံချိန်မှာ နာသူလဲရှိတယ်။ သွေးဆင်းများတာ၊ ခါးနာတာတွေလဲ တွဲနေတတ်တယ်။\n10. Endometriosis သားအိမ်ရောဂါ တမျိုး\nနာမှာသေခြာတယ်။ ရာသီလာချိန်လဲနာမယ်။ အတူနေရင်လဲနာမယ်။ သားအိမ် (တစ်ရှူး) တွေ တခြားနေရာရောက်နေလို့ ဖြစ်ရတယ်။ ဆေးကုရလဲ ခက်တယ်။ သပ်သပ်ရေးထားပါတယ်။\n11. Urinary Tract Infection ဆီးလမ်းပိုးဝင်ခြင်း\nဆီးသွားချိန်နာမယ်။ ဆီးခဏခဏသွားချင်မယ်။ သွားချစ်စိတ်ရှိတာနဲ့ ရေချိုးခန်း တန်းပြေးရမယ်။ ဆီးပူမယ်။ ဆီးထဲ အနည်ပါမယ်။ သွေးပါတတ်တယ်။ ပြည်ပါနေမယ်။ အရွယ်မရွေးဖြစ်တယ်။ (ဟန်းနီးမွန်း) မှာ အဖြစ်များတယ်။ အပျိုတွေလဲ ဖြစ်တတ်တယ်။ အသက်ကြီးမှလဲ ဖြစ်တာဘဲ။\n12. Kidney Stones ကျောက်ကပ် ကျောက်\nနာတဲ့ကျောက်က နာတယ်။ တစ်ဆို့နေတာမျိုးက သိပ်နာတယ်။ ဆီးထဲသွေးပါလာတတ်တယ်။\n13. Interstitial Cystitis (IC)\nနာတာရှည် ဆီးအိမ်ရောဂါဖြစ်တယ်။ ဘာလို့ဖြစ်လဲ မပြောတတ်ဘူး။ ဆီးသွားရဖန်များမယ်။ ဆီးသွားလဲနာ၊ အတူနေလဲ နာနိုင်တယ်။ အသက် ၃ဝ-၄ဝ ကြား အဖြစ်များတယ်။\n14. Sexually Transmitted Diseases လိင်ကတဆင့် ကူးစက်ရောဂါတွေ\nChlamydia (ကလာမိုင်ဒီးယား) နဲ့ Gonorrhea (ဂနိုးရီးယား) တွေက အဖြစ်များတယ်။ တွဲဖြစ်တာလဲရှိမယ်။ ဆီးစပ်နေရာနာ၊ ဆီးအောင့်၊ ကြားရက်သွေးဆင်း၊ မွေးလမ်းက တခုခုဆင်းတာတွေ ရှိနိုင်တယ်။\n15. Pelvic Organ Prolapse သားအိမ်ကျခြင်း\nCystocele ဆီးအိမ်ကျတာ ပိုများတယ်။ Rectocele အစာဟောင်းအိမ်လဲကျမယ်။ Uterine peolapse သားအိမ်ပါကျနိုင်တယ်။ နာတဲ့လူမှာ နာမယ်။ မွေးလမ်းမှာ တစ်ဆို့ဆို့နေတာက သိသာတယ်။ (ကီဂယ်လ်) လေ့ကျင့်ခန်းလုပ်ပါ။ သပ်သပ်ရေးထားပါတယ်။ လိုအပ်ရင် ခွဲစိတ်ပါ။\n16. Pelvic Congestion Syndrome\nခြေထောက်မှာ အကြောထုံးတယ်လို့ခေါ်မျိုး အတော်များများမြင်ဘူးမယ်။ မမြင်ရတဲ့ အထဲမှာလဲ အဲဒါမျိုးဖြစ်နိုင်တယ်။ တင်ပါးဆုံတွင်းမှာဖြစ်ရင် နာမယ်။ အိပ်-လှဲနေတာ သက်သာတယ်။ ထိုင်တာ၊ ရပ်တာမှာ နာမယ်။\n17. Scar Tissue အမာရွတ်\nအရင်က ဗိုက်ကို တခုခုကြောင့် ခွဲစိတ်ကုသမှု ခံဘူးရင် အမာရွတ်ကနေ နာစေနိုင်တယ်။ လူတိုင်းတော့ မဟုတ်ဘူး။ အမာရွတ်ဆိုတာ အပြင်မှာမြင်ရတာကြည့်ရင် တယောက်နဲ့ တယောက် မတူတာသတိထား မိကြမှာဘဲ။ အထဲလဲ အဲလိုဘဲ။ တချို့ရောဂါတွေက အဲလိုဖြစ်ဏတတ်တယ်။ အမာရွတ်ဆိုတာက အထဲမှာ အမျဉ်းတန်းနေလို့ တခြားအင်္ဂါနဲ့ ငြိနေ၊ ကပ်နေ၊ ဆို့နေရင် နာမယ်။ အူပိတ်တာအထိ ဖြစ်စေနိုင်တယ်။ ထပ်ခွဲစိတ်ရတာလဲ ရှိတတ်တယ်။\nမိန်းမကိုယ်မှာ နာတာရှည်နာနေသူရှိတတ်တယ်။ ဒါလဲ ဘာလို့လာဖြစ်လဲ မပြောတတ်ဘူး။ မွေးလမ်းအဝ နားတဝှိုက်မှာ နာတတ်တယ်။ ဆက်ဆံမှု မလုပ်ဘဲနဲ့နာတယ်။ ပူလောင်နာ၊ ထိုးနာမယ်။ စက်ဘီးစီးရင်လဲနာ အတူနေလဲနာမယ်။\n19. Pain during sex\nDyspareunia ခေါ်တယ်။ အပေါ်ကအကြောင်းတရားတွေကနေ ဖြစ်နိုင်တယ်။ ဆေးကုလို့ရတာ များပါတယ်။ တခြား အကြောင်းတွေထဲမှာ Vaginal infections (ဗဂျိုင်းနား) ကို ပိုးဝင်တာ နဲ့ Insufficient lubrication ဗဂျိုင်းနား စိုစွမ်မှုနည်းလို့လဲပါတယ်။ အထူးသဖြင့် သွေးဆုံးချိန်မှာ နာမယ်။ သပ်သပ်ရေးထားပါတယ်။\n20. Chronic Pelvic Pain\nအဲလိုနာနေတာ ၆ လ ကျော်ရင် နာတာရှည်လို့ သတ်မှတ်တယ်။ အိပ်ရေးပျက်။ အလုပ်ပျက်၊ လင်-မယား ဆက်ဆံရေးလဲ ခက်မယ်။ စနစ်တကျ ရောဂါရှာပြီး ကုသရမယ်။\nဒေါက်တာတင့်ဆွေ (၁၁-၃-၂ဝ၁၂ )\nဒေါက်တာတင့်ဆွေ - အမျိုးသမီး ဆီးစပ် (ဗိုက်အောက်ပိုင်း) နာခြင်း\nPosted by Alex Aung at 10:05 PM No comments:\nလယ်တီဆရာတော်ဘုရားကြီး ရေးသားတော်မူခဲ့သော မြတ်စွာဘုရား၏ အတ္ထုပ္ပတ္တိ ဘုရားရှိခိုးကို ပြန်လည်ဝေမျှချင်ပါတယ်။\nမိမိကိုးကွယ်ရာ ဂေါတမဘုရားရှင်ရဲ့ အဓိကကျသော နေ့ရက်တွေအကြောင်း သိရှိနိုင်ကြဖို့ဖြစ်ပါတယ် ခင်ဗျာ့။\nသုံးလူ့ရှင်ပင်၊ ကျွန့်ထိပ်တင်၊ သောင်းခွင်စကြ၀ဠာ၊နတ်ဗြဟ္မာတို့၊ ညီညာရုံးစု၊ တောင်းပန်မှုကြောင့်၊ ရတုနဂိုရ်၊ ရွှန်းရွှန်းစိုသည်၊ ၀ါဆို လပြည့်၊ ကြွက်မင်းနေ့ဝယ်၊ ချမ်းမြေ့ ကြည်ဖြူ၊ သန္ဓေယူသည်၊ နတ်လူငြိမ်းဖို့ကိန်းပါကို။ (ကြာသပတေးနေ့)\nသန္ဓေယူကာ၊ ဆယ်လကြာသော်၊ မဟာသက္ကရာဇ်၊ ခြောက်ဆယ့်ရှစ်ကြုံ၊ ကဆုန်လပြည့်၊သောကြာနေ့ဝယ်၊ ချမ်းမြေ့စုံညီ၊ လုမ္ဗိနီ၌၊ မဟီလှိုက်ဆူ၊ ဖွားတော်မူသည်၊ နတ်လူအောင်မျှို့လမ်းပါကို။(သောကြာ)\nဖွားမြင်မြောက်သော်၊ ဆယ့်ခြောက်နှစ်ရွယ်၊ ပျိုနုနယ်၌၊ သုံးသွယ်ရွှေနန်း၊ သိမ်းမြန်းပြီးလစ်၊ ဆယ့်သုံးနှစ်လျှင်၊ ဘုန်းသစ် လျှံလူ၊ စံတော်မူ ၍၊ရွယ်မူနုဖြိုး၊ နှစ်ဆယ့်ကိုးဝယ်၊ လေးမျိုးနိမိတ်၊ နတ်ပြဟိတ်ကြောင့်၊ ရွှေစိတ်ငြင်ငြို၊ သံဝေပိုက၊ ၀ါဆိုလပြည့်၊ ကျားမင်းနေ့ဝယ်၊ ချမ်းမြေ့ ရဂုံ၊တောရပ်လှုံသည်၊ စုံမြိုင်ပင်ရိပ်ခန်းမှာကို။ (တင်္နလာနေ့)\nတောရပ်မြိုင်ပေါ်၊ ခြောက်နှစ်ပျော်၍၊ခါတော်တစ်ဖုံ၊ ပွင့်ချိန်ကြုံက၊ ကဆုန်လပြည့်၊ ဆင်မင်းနေ့ဝယ်၊ မြေ့ရပမေ၊ ပလ္လင်ဗွေထက်၊ ရွှေညောင်တော်ကြီး၊ ဗိတာန်ထီးနှင့်၊ မငြီးကြည်ဖြူ၊ နေတော်မူလျက်၊ ရန်သူခပင်း၊ အမိုက်သင်းကို၊ အရှင်းပယ်ဖျောက်၊ အလင်းပေါက်က၊ ထွန်းတောက် ဘုန်းတော်၊ သောင်းလုံးကျော်သည်၊ သုံးဖော်လူတို့ ငြိမ်းပါကို။ (ဗုဒ္ဓဟူးနေ့)\nဘုရားဖြစ်ခါ၊ မိဂဒါသို့၊ စကြာရွှေဖ၀ါး၊ ဖြန့်ချီသွား၍၊ ငါးပါးဝဂ္ဒီ၊ စုံအညီနှင့်၊ မဟီ တစ်သောင်း၊ တိုက်အပေါင်းမှ၊ ခညောင်းကပ်လာ၊ နတ် ဗြဟ္မာအား၊ ၀ါဆိုလပြည့်၊ စနေနေ့ဝယ်၊ ကြွေ့ကြွေ့လျှံတက်၊ ဓမ္မစက်ကို၊ မိန့်မြွက်ထွေပြား၊ ဟောဖော်ကြားသည်၊ တရားနတ်စည် ရွမ်း တယ်ကို။ (စနေနေ့)\nတရားနတ်စည်၊ ဆော်ရွမ်းလည်က၊ သုံးမည်ဘုံသိုက်၊ တစ်သောင်းတိုက်ဝယ်၊ ကျွတ်ထိုက်သသူ၊ နတ် လူ ဗြဟ္မာ၊ သတ္တ၀ါကို၊ ခေမာ သောင်သို့၊ဖောင်ကူးတို့ဖြင့်၊ ဆောင်ပို့ပြီးခါ၊ ၀ါ လေးဆယ့်ငါး၊ သက်ကား ရှစ်ဆယ်၊ စုံပြည့်ကြွယ်က၊ ရာလေးဆယ့်ရှစ်၊ သက္ကရာဇ်ဝယ်၊ နယ်မလ္လာတိုင်း၊ စံနှိုင်းမယုတ်၊ ကုသိနာရုံ၊ အင်ကြင်း စုံ၌၊ ကဆုန်လပြည့်၊ အင်္ဂါနေ့ဝယ်၊ ချမ်းမြေ့နိဗ္ဂူ၊ စံတော်မူသည်၊ ၀ုန်းဆူသောင်းလုံး ကျော်တယ်ကို။ (အင်္ဂါနေ့)\nနိဗ္ဂူစံပြီး၊ ရှုမအီသာ၊ သိင်္ဂီ ရွှေလှော်၊ အလောင်းတော်ကို၊ ထိုရော်ကဆုန်၊ လဆုတ် ကြုံ၍၊ ဂဠုန်နေ့ဝယ်၊ ခိုးငွေ့မနော၊ ဓာတ်တေဇော လျှင်၊ ရှင်စောဉာဏ်စက်၊ ဓိဌာန်ချက်ဖြင့်၊ လျှံတက်ကော်ရော်၊ မီးပူဇော်သည်၊ မွေတော် ရှစ်စိတ် ကြွင်းတယ်ကို။ (တနင်္ဂနွေနေ့)\nကိုယ်ကိုးကွယ်တဲ့ မြတ်စွာဘုရားရှင်ရဲ့ အဖြစ်သနစ်အချို့ကို သိရှိကြရလို့ ၀မ်းသာကြမယ်ထင်ပါတယ်နော်။\nစာကြွင်း။ ။ အခြေခံ ဗုဒ္ဓဘာသာ သိမှတ်စရာလေးတွေကို ဆက်လက်ဝေငှပါဦးမယ်။\nPosted by Alex Aung at 9:51 PM 1 comment:\nရသ စာပေတွေ ဈေးကွက်မှာ အားနည်းလာတယ် ဆိုကြပေမဲ့ အချစ်ဝတ္ထု များကတော့ ပန်းပန်လျက်ပါ အခြေအနေမှာ ရှိပါတယ်။\nကမ္ဘာမှာလည်း ထိုနည်း အတူပါပဲ။ အချစ်ဝတ္ထုများဟာ စာပေ ၀တ္ထုများ၊ လျှို့ဝှက်သည်းဖို ၀တ္ထုများထက် အများကြီး ရောင်းအား ကောင်းပါတယ်။ အချစ်ဝတ္ထု ရေးနည်း ၁၀၁ ဆိုတဲ့ ခေါင်းစဉ်နဲ့ စာရေးဆရာမ ရေဗက္ကာယော့ခ်က ၂၀၁၁ ခုနှစ် ဒီဇင်ဘာလထုတ် The Writer မဂ္ဂဇင်းမှာ ဖော်ပြထားတဲ့ ဆောင်းပါးကို ဒီလ စာပေဆောင်းပါး စိတ်ဝင်စားသူများ အတွက် ဖော်ပြ ပေးလိုက်ပါတယ်။\n၁၉၈၀ ပြည့်နှစ်များကတည်းက စာပေလောကမှာ ရောင်းအား အကောင်းဆုံး ၀တ္ထုများ အဖြစ် ရပ်တည်ခဲ့တဲ့ အချစ်ဝတ္ထုများ ဈေးကွက်က ပြောင်းလဲ လာပါတယ်။ အခြေခံ အချက်အလက်များက မပြောင်းလဲဘဲ ရှိခဲ့ပေမဲ့ ဇာတ်ကောင် စရိုက်များ၊ ဇာတ်အိမ်တည် ဆောက်ပုံများက အချစ် ၀တ္ထုများမှာ ဘယ်သူမှ မျှော်လင့် မထားတဲ့ ပုံစံမျိုး ပြောင်းလဲလာခြင်း ဖြစ်ပါတယ်။ ကျွန်မက အချစ် ၀တ္ထုများနဲ့ ပတ်သက်ပြီး ပြောလေ့ပြောထ ရှိခဲ့တာက အချစ်ဝတ္ထု ဆိုတာ ယောက်ျား တစ်ယောက်နဲ့ မိန်းမတစ်ယောက် ပေါင်းသင်း ဆက်ဆံရေး အခြေအနေ တိုးတက် ပြောင်းလဲလာမှုကို ဖော်ပြတာပဲ ဖြစ်တယ်လို့ ဆိုခဲ့တာပါ။ ဒါပေမဲ့ ဒီနေ့ခေတ် အချစ်ဝတ္ထုများကတော့ ယောက်ျား တစ်ယောက်နဲ့ မိန်းမတစ်ယောက် ချစ်ကြတဲ့ ဇာတ်လမ်းမျိုးသာ မကတော့ဘဲ မိန်းမ တစ်ယောက်နဲ့ ပုတ်သင်ညိုကလေး တစ်ကောင် သံယောဇဉ် နှောင်ဖွဲ့တာမျိုးလည်း ဖြစ်လာပါတယ်။ အဲဒါအပြင် ဒီနေ့ ရေးနေကြတဲ့ အချစ်ဝတ္ထုများက ယောက်ျားနှစ်ယောက် သို့မဟုတ် မိန်းမနှစ်ယောက် ချစ်ကြတဲ့ ဇာတ်လမ်းတွေလည်း ရေးဖွဲ့လာကြပါတယ်။\nအမေရိကန် ပြည်ထောင်စု အချစ်ဝတ္ထု စာရေးဆရာများ အဆိုအရ ၂၀၀၇ ခုနှစ်မှာ အချစ်ဝတ္ထုများ ရောင်းရတဲ့ ၀င်ငွေဟာ ဒေါ်လာ ၁.၃၇၅ ဘီလီယံ ရှိပြီး သည်းထိတ်ရင်ဖို ၀တ္ထုများက ဒေါ်လာ သန်း ၆၅၀၊ စာပေဆိုင်ရာ ၀တ္ထုများ ရောင်းရငွေက ဒေါ်လာ ၄၆၆ သန်းသာ ရှိပါတယ်။ ၂၀၀၇ ခုနှစ်အတွင်းမှာ အချစ်ဝတ္ထုပေါင်း ၉၀၀၀ ထွက်ခဲ့တယ်လို့လည်း ဆိုပါတယ်။\nဒီကိန်းဂဏန်းတွေကို လေ့လာကြည့်မယ်ဆိုရင် အချစ်ဝတ္ထု စာရေးဆရာများအတွက် အခွင့်အလမ်းက အများကြီး ကောင်းနေပါတယ်။ ဒီလိုဆို အချစ်ဝတ္ထုတွေပဲ ရေးရတော့မလားလို့ မေးချင်သူများအတွက် ကျွန်မ အကြံ ပေးချင်ပါတယ်။ အချစ်ဝတ္ထုများကို ဖတ်ရတာ စိတ်ချမ်းသာတယ်၊ စိတ်ကြည်နူးတယ်၊ စိတ်ဝင်စားတယ် ဆိုတဲ့သူများသာ အချစ်ဝတ္ထု ရေးဖို့ ကြိုးစား စေချင်ပါတယ်။ အချစ် ၀တ္ထုများမှာ ရေးနည်းရေးဟန်၊ ပုံသေနည်းတွေ ရှိတယ်လို့ ဆိုကြပါတယ်။ ဒါပေမဲ့ တကယ်တော့ အချစ် ၀တ္ထုများမှာ ပုံသေနည်း မရှိပါဘူး။\nလျှို့ဝှက်သည်းဖိုဝတ္ထုများမှာတော့ တရားခံနဲ့ ဥပဒေဘက်တော်သားတို့ ဉာဏ်ရည်ချင်း ယှဉ်ပြိုင်ကြပြီး နောက်ဆုံးမှာ ဥပဒေ ဘက်တော်သားက အနိုင်ရကာ ဇာတ်သိမ်းလေ့ ရှိပါတယ်။ ဒါကြောင့် လျှို့ဝှက် သည်းဖိုဝတ္ထုများကတော့ ပုံသေနည်း ရှိတယ်လို့ ကျွန်မ ပြောချင်တာပါ။ လျှို့ဝှက်သည်းဖို ၀တ္ထုများကိုဖတ်တဲ့ ပရိသတ်တွေက သူတို့မှာ အတော်အတန် စာဖတ်သက် ရှိကြပြီး မှုခင်း ကျူးလွန်သူက ဘာလုပ်မယ်၊ ဥပဒေ ဘက်တော်သားက ဘာလုပ်မယ် ဆိုတာတွေကို ခန့်မှန်း တတ်ကြပါတယ်။ ထိုနည်းတူစွာပဲ အချစ်ဝတ္ထု ဖတ်သူများကလည်း အချစ်ဝတ္ထုတွေချည်း တစိုက်မတ်မတ် ဖတ်ခဲ့ကြသူတွေ ဖြစ်တာကြောင့် တော်ရုံတန်ရုံ ဇာတ်လမ်းဆိုရင် ရှေ့ဆက် ဘာဖြစ်မယ် ဆိုတာကို ခန့်မှန်း နိုင်ကြပါတယ်။\nကျွန်မ အတွေ့အကြုံ အရ အချစ်ဝတ္ထု ဖတ်သူ အများစုဟာ မိန်းမစာဖတ် ပရိသတ်များ ဖြစ်ပြီး သူတို့ မမျှော်လင့်တဲ့ ဇာတ်ကွက်မျိုးကို စာရေးဆရာက ဖန်တီးနိုင်မှသာလျှင် အောင်မြင်တဲ့ အချစ်ဝတ္ထု ဖြစ်မှာပါ။ အချစ်ဝတ္ထု ဖတ်သူများမှာ စာရေးဆရာ အစွဲ ရှိတတ်ပါတယ်။ ဥပမာ နိုရာရောဘတ်စ် ဖတ်သူက နိုရာရဲ့ဝတ္ထုများကို အစဉ်တစိုက် ဖတ်ပြီး ဂျူလီဂါဝုဒ် ၀တ္ထု ဖတ်သူများကလည်း ဂျူလီရဲ့ ၀တ္ထုကိုသာ ဖတ်တတ်ပါတယ်။ ဒါ ကြောင့် ကိုယ်က အချစ်ဝတ္ထု ရေးမယ် ဆိုရင် သူတို့ထက် ကောင်းတဲ့ဇာတ်အိမ် ဖွဲ့နိုင်သူဖြစ်ဖို့ လိုအပ်ပါတယ်။\nအချစ် ၀တ္ထုများမှာ ဇာတ်အိမ် အမျိုးမျိုး တည်ဆောက်လို့ ရပါတယ်။ ရိုးရိုးတန်းတန်း အချစ်ဝတ္ထုများကတော့ အမျိုးသား တစ်ဦးနဲ့ အမျိုးသမီး တစ်ဦး တို့ရဲ့ အချစ်ကို ဖော်ကျူးတဲ့ ၀တ္ထုများ ဖြစ်ပါတယ်။ တချို့ စာရေးဆရာများက ဒီနေ့ခေတ်ကို ရေးဖွဲ့တာ ဖြစ်ပေမဲ့ တချို့က သမိုင်းနောက်ခံ အချစ် ၀တ္ထုများကို ရေးကြတာတွေလည်း ရှိပါတယ်။\nဒီနေ့ရေးဖွဲ့နေကြတဲ့ အချစ်ဝတ္ထု များကို အမျိုးအစားအလိုက် သရုပ်ခွဲ ကြည့်မယ်ဆိုရင်-\n(ဒီဝတ္ထုမျိုးမှာ တစ်ယောက်နဲ့ တစ်ယောက် လက်ကိုင်တဲ့အဆင့် လောက်သာ ရေးဖွဲ့ကြပြီး ဇာတ်သိမ်း တော့မှသာ အနမ်းနဲ့ ဇာတ်သိမ်းကြပါ တယ်။)\n(ဒီဝတ္ထုမျိုးကတော့ ချစ်ခန်းတော် တော်များများ ပါဝင်ပြီး စာဖတ်သူကို စိတ်ကြွလာစေအောင် ရေးဖွဲ့ကြပါတယ်။)\n(ဒီဝတ္ထုမျိုးမှာတော့ အမျိုးသား သို့မဟုတ် အမျိုးသမီးကလေးရဲ့ ချစ်သူ က ဂြိုဟ်သားဖြစ်နေတာမျိုး၊ သွေးစုပ် ဖုတ်ကောင် ဖြစ်နေတာမျိုး စတဲ့ သာမန် ဇာတ်ကောင်မဟုတ်တဲ့သူများနဲ့ ချစ် ကျွမ်းဝင်တာကို ရေးဖွဲ့ကြပါတယ်။)\nဒီလိုသရုပ်ခွဲကြည့်ပြီးရင် ကိုယ်က ဘယ်လို ၀တ္ထုမျိုးကို ရေးချင်တာလဲ ဆိုတာ ဆုံးဖြတ် ရပါလိမ့်မယ်။ အချစ်ဝတ္ထု ရေးဖို့ အမှန်တကယ် လိုအပ်တဲ့ အချက် ၁၀ ချက်ကို ကျွန်မ ပြောပြပါမယ်။\nပထမဆုံး လုပ်ရမယ့် အလုပ်ကတော့ အချစ်ဝတ္ထု ရေးတော့မယ် ဆုံးဖြတ်တဲ့ အတွက် လုံးချင်း အချစ်ဝတ္ထုတွေ ထောင်နဲ့ချီပြီး ဖတ်ဖူးသူ ဖြစ်ရပါမယ်။ ဒါမှသာ အချစ်ဝတ္ထု ကောင်းကောင်း တစ်ပုဒ်ကို ဘယ်လို ဖန်တီးရမယ်ဆိုတဲ့ အတွေးရနိုင်မှာပါ။\nအထက်မှာ သရုပ် ခွဲထားတဲ့ ၀တ္ထု အမျိုးအစားတွေထဲက ဘယ်လို အမျိုး အစားကိုပဲ ရေးမှာဖြစ်စေ၊ ဇာတ်ကောင်များရဲ့ အဖြစ်အပျက်ကတော့ အဓိကအာ ရုံစိုက်ရမယ့် ကိစ္စဖြစ်ပါတယ်။ ဆိုကြပါ စို့။ ကိုယ်က သည်းထိတ်ရင်ဖို အချစ် ၀တ္ထုတစ်ပုဒ်ကို ရေးမယ်လို့စဉ်းစားရင် အန္တရာယ် ကြုံတွေ့နေရပြီး ချစ်သူရှိတဲ့ မိန်းမတစ်ယောက် အကြောင်း ရေးရုံနဲ့ မပြီးနိုင်ပါဘူး။ အန္တရာယ် ရင်ဆိုင်နေရတဲ့ ကြားကနေ အချစ်တွေ ပေါက်ဖွားပြီး ချစ် သွားကြတဲ့ အမျိုးသားနဲ့ အမျိုးသမီးတို့ရဲ့ ဇာတ်လမ်းသာ ဖြစ်ရပါမယ်။ တစ်ခါ သူတို့နှစ်ယောက်ရဲ့ အချစ်ဇာတ်လမ်း ကိုပဲ အသားပေးနေပြန်ရင်လည်း ရေးတဲ့ ၀တ္ထုက သည်းထိတ်ရင်ဖို အချစ်ဝတ္ထု ဖြစ်မလာတော့ဘဲ တခြားစီဖြစ်သွားပါ လိမ့်မယ်။ ကိုယ် ရေးချင်တာကသည်း ထိတ်ရင်ဖိုဇာတ်လမ်းလည်း ဖြစ်ရမယ်။ အချစ်အကြောင်းလည်း ပါရမယ် ဆိုတာကို သတိထားရပါမယ်။\nဘယ်လိုစရေးမလဲ။ ပထမဆုံး ချ ရေးလိုက်တဲ့ ၀ါကျက စာဖတ်သူကို ဖမ်းစားနိုင်မယ့် ၀ါကျဖြစ်ဖို့ လိုပါတယ်။ ထိုနည်းတူစွာ ပထမဆုံး စာပိုဒ်က ကိုယ့် ၀တ္ထုကို အရောင် ပြောင်လက်လာအောင် တင်ပေးမယ့် စာပိုဒ်ဖြစ်ဖို့လည်း လိုအပ်တယ် ဆိုတာ သတိပြုရပါမယ်။ စာဖတ်သူကို ပထမ စာပိုဒ်နဲ့ ဖမ်းစားလိုက်နိုင် ရင် နောက်ဘာဖြစ်မှာလဲ ဆိုတာ စာ ဖတ်သူက အလိုလို စိတ်ဝင်စားလာပါ လိမ့်မယ်။\nအချစ်ဝတ္ထု အများစုရဲ့ ဇာတ်လမ်း အစက နောက်ခံ အကြောင်းအရာတွေ အများကြီးနဲ့ စတတ်ပါတယ်။ ဒါကြောင့် ကျွန်မ အမြဲ သုံးသပ်ဖြစ်တဲ့ အချက်ကတော့ ဒီအချက်အလက်တွေကို အခု ချက်ချင်းမပြောဘဲ နောင်ကျမှ ၀တ္ထုထဲ မှာ တဖြည်းဖြည်းချင်း ထည့်သွင်းသွား ရင်ကော မဖြစ်နိုင်ဘူးလား။\nကိုယ့်ဝတ္ထုကလေးက စာဖတ်ပရိ သတ်လက်ကို မရောက်ခင် အယ်ဒီတာ စားပွဲကို ဖြတ်သန်းရမှာပါ။ အယ်ဒီတာ ဆိုတဲ့ လူမျိုးက သူ့စားပွဲပေါ်မှာ စာမူတွေ တောင်ပုံယာပုံ ရှိတတ်တာဆိုတော့ အား လုံးထဲမှာ ကိုယ့်ဝတ္ထုကို ရွေးဖတ်ဖြစ် သွားအောင် ဆွဲဆောင်နိုင်ဖို့ လိုပါတယ်။ အယ်ဒီတာကို မဆွဲဆောင်နိုင်ဘူးဆိုရင် တော့ ဈေးကွက်မှာလည်း အောင်မြင်မှာ မဟုတ်ပါဘူး။\nဂျူလီဂါဝုဒ် ရေးခဲ့တဲ့ Honor’s Splendour ၀တ္ထုရဲ့ ပထမဆုံး စာကြောင်းက “သူတို့က သူ့ကို သတ်ပစ် ဖို့အထိ ရည်ရွယ် ထားကြတယ်”လို့ စထားပါတယ်။ ဒီစာကြောင်းကို ဖတ် လိုက်ရုံနဲ့ စာဖတ်ပရိသတ်ကို ဖမ်းစား လိုက်ပါပြီ။\nကျွန်မ ရေးခဲ့တဲ့ Killing Moon ၀တ္ထုမှာဆိုရင် “ရော့စ်မာရှယ်လ်က တကယ့်ကို သေသေသပ်သပ် ၀တ်ထားတာ။ အနက်ရောင် ရှပ်အင်္ကျီ၊ အနက် ရောင် ဘောင်းဘီနဲ့ ပြောင်လက်တောက် ပနေတဲ့ အနက်ရောင် ရှူးဖိနပ်ကို စီးထား တယ်”လို့ စခဲ့ပါတယ်။ ဇာတ်ကောင်ရဲ့ အသေးစိတ်အချက်အလက်ကို ပထမဦး စွာ ပြောလိုက်ပြီးတော့မှ သူ့လှုပ်ရှားမှုကို စတင်ခဲ့ပါတယ်။\nဟုတ်ပါပြီ။ ၀တ္ထုအစကို အဲဒီလို စိတ်ဝင်စားစရာ ကောင်းလောက်တဲ့ စာ ပိုဒ်နဲ့ စလိုက်ပြီးတဲ့ နောက်မှာ စာဖတ်ပရိသတ် ငြီးငွေ့ မသွားရအောင် ဘယ်လို ဆက်ပြီး သယ်သွားမလဲ။ ကိုယ့်ဇာတ်ကောင်က အမျိုးသားဆိုရင် အမျိုးသမီး တစ်ယောက်နဲ့ တွေ့ပေးရတော့မယ်။ အမျိုးသမီးဇာတ်ကောင် ဆိုရင်လည်း အမျိုးသား တစ်ယောက်နဲ့ တွေ့ပေးရမယ်။ ဘယ်လိုတွေ့ပေးမလဲ။ မြင်မြင် ချင်းမှာ သူတို့နှစ်ယောက် စိတ်ဝင်စား သွားရမယ်။ ချစ်သွားရမယ်။ အဲဒီနောက် မှာတော့ ပျော်ရွှင်စွာ ပေါင်းကြလေသတည်း ဆိုရင်တော့ စာဖတ်ပရိသတ်က အချိန်ကုန်ခံပြီး ဒီဝတ္ထုမျိုးကို ဖတ်နေမှာ မဟုတ်ပါဘူး။\n၀တ္ထုကောင်း တစ်ပုဒ်မှာ ပြဿနာ ဖြစ်တဲ့ ဇာတ်ကွက် တစ်ခုနဲ့ စရပါမယ်။ အဲဒီ ပြဿနာကို သူ သို့မဟုတ် သူမက ကျော်လွှား နိုင်ရပါမယ်။ ဒါတွေကို အတွင်း ပဋိပက္ခနဲ့ အပြင် ပဋိပက္ခရယ်လို့ နှစ်ပိုင်း ခွဲခြားပြီး ပြောနိုင်ပါတယ်။\nတကယ်လို့ ကိုယ်က သည်းထိတ် ရင်ဖို အချစ် ဇာတ်လမ်းကို ရေးမယ်ဆိုရင် ဒီဇာတ်လမ်းမှာ စိတ်ရောဂါသည် လူသတ်သမားများ၊ ဒုစရိုက်သမားများ၊ ပညာတတ် အန္တရာယ်များသော ပုဂ္ဂိုလ်များ စသည်တို့က သူ သို့မဟုတ် သူမ ကို ခြိမ်းခြောက်နေတာ ဖြစ်ပါမယ်။\nဒါပေမဲ့ ထိပ်တိုက်ရင်ဆိုင်မှု သို့ မဟုတ် ပဋိပက္ခက အချစ်ဝတ္ထုများမှာ မပါမဖြစ် လိုအပ်တဲ့ အချက်တစ်ခု ဖြစ် ပါတယ်။ ဆိုကြပါစို့။ အမျိုးသမီးဇာတ် ကောင်က ပတ်ဝန်းကျင်ထိန်းသိမ်းရေး သမားဖြစ်ပြီး အမျိုးသားဇာတ်ကောင်က တောမီးရှို့ကာ စိုက်ခင်းဖော်ဆောင်တဲ့ သူ ဖြစ်တယ်ဆိုရင် သူတို့နှစ်ယောက် ထိပ်တိုက်ရင်ဆိုင်မိကြပြီပေါ့။ ဒါမှ မဟုတ် အမျိုးသမီးကလေးက စီးပွား ရေးလုပ်ငန်း ခပ်သေးသေးလေးတစ်ခု ကို ကြိုးစားလုပ်ဆောင်နေတဲ့သူဖြစ်ပြီး အမျိုးသားဇာတ်ကောင်ကတော့ ကျိကျိ တက်ချမ်းသာကာ စီးပွားရေးလုပ်ငန်း ကြီးတစ်ခုကို အမွေဆက်ခံထားသူ ဖြစ် မယ်ဆိုရင်လည်း သူတို့နှစ်ယောက် ထိပ် တိုက်ရင် ဆိုင်တွေ့မှာပါပဲ။ ဒီကျောရိုးမျိုး ဆိုရင်တော့ ထိပ်တိုက်ရင်ဆိုင်မှုက အတွင်းရော အပြင်ပါ ပါဝင်မှာ ဖြစ်ပါ တယ်။\nသို့သော် ခိုင်မာတဲ့ အချစ် ၀တ္ထုများမှာ စာဖတ်သူကို စိတ်လှုပ်ရှားမှု အပြည့်အ၀ ပေးတဲ့ ဇာတ်လမ်းများ ဖြစ်တယ် ဆိုတာကို သတိပြုသင့်ပါတယ်။ ဒီဇာတ်လမ်းမျိုးမှာ အတွင်းရော အပြင်ပါ ပဋိပက္ခတွေ ရှိတဲ့အတွက် စာဖတ်သူရဲ့ ရင်ထဲမှာ ဒီအမျိုးသား ဇာတ်ကောင်နဲ့ အမျိုးသမီး ဇာတ်ကောင်တို့ဟာ ဆုံ စည်းနိုင်မှာ မဟုတ်ဘူးလို့ ခံစားသွားရ အောင် ရေးဖွဲ့နိုင်ရပါမယ်။ အမျိုးသမီး ဇာတ်ကောင်ရဲ့ ခင်ပွန်းက ရဲတစ်ယောက် ရဲ့ မတော်တဆ ပစ်ခတ်မှုနဲ့ ကွယ်လွန် သွားခဲ့ရပြီး အမျိုးသားဇာတ်ကောင်က အဲဒီရဲကို ပစ်လိုက်တယ်ဆိုရင် ရှေ့ဆက် ရမယ့်ဇာတ်လမ်းက သူတို့နှစ်ယောက် ချစ်ကြလေသတည်းပေါ့။ ဒါပေမဲ့ အမျိုးသားဇာတ်ဆောင်က နောက်ကြောင်းတစ်စုံ တစ်ရာရှိတဲ့သူ ဖြစ်နေမယ် ဆိုရင် သူတို့နှစ်ယောက် ဒီအခက် အခဲကို ကျော်လွှားကြပုံများက အချစ် ၀တ္ထု ဖတ်နေတဲ့ စာဖတ် ပရိသတ်ကို ဆွဲဆောင်နိုင် ပါလိမ့်မယ်။\nလူတွေလိုက် သတ်နေတဲ့ လူသတ်သမား တစ်ယောက် ဖော်ထုတ်ဖို့ အမျိုး သားဇာတ်ကောင် စုံထောက်ကို ငှားရမ်း လိုက်ကြတယ်။ စုံထောက်ရဲ့အမြင်မှာ လူသတ်သမားဟာ သူ ချစ်မိတဲ့ မိန်း ကလေးရဲ့မောင် ဖြစ်နေတယ်။ ဒါမှ မဟုတ် မိန်းကလေး ကိုယ်တိုင် ဖြစ်နေတယ်။ ဒီလိုဇာတ်လမ်းမျိုးတွေက သည်းထိတ်ရင်ဖို အချစ်ဇာတ်လမ်းမှာ ပရိသတ်အကြိုက် ဖြစ်ပါတယ်။\n၀တ္ထု စရေးတော့မယ်လို့ ရည်ရွယ် ကတည်းက ကိုယ့်ဇာတ်ကောင်တွေ ဟာ သက်ရှိများနဲ့မခြား လှုပ်ရှားမှုတွေ ရှိရပါတယ်။ ဒါမှသာ စာဖတ် ပရိသတ်က ဇာတ်ကောင်များနဲ့ တစ်သားတည်း ဖြစ်မှာပါ။ ဒါကြောင့် ဇာတ်ကောင်ဖန် တီးမှုမှာ ဇာတ်ကောင်များရဲ့ စရိုက်ဟာ ပကတိ လူသားဆန်ရမှာ ဖြစ်ပြီး သုံးဖက်မြင် ရုပ်လုံးကြွလို ရှိနေရမှာ ဖြစ်ပါ တယ်။\nအချစ်ဝတ္ထုများမှာ ဇာတ်ကောင် များရဲ့ အတွင်းစိတ်များက ချစ်ရမှာကို ကြောက်နေသူများ၊ သို့တည်းမဟုတ် ချစ်ကြောင်းဖွင့်ပြောရမှာကို စိုးရွံ့နေသူ များ ဖြစ်ပါမယ်။ သူတို့ နှစ်ယောက်ကြားက ပြဿနာ များဟာလည်း အလွယ် တကူ ဖြေရှင်းလို့ ရနိုင်မယ့် ပြဿနာ မဖြစ်စေရပါဘူး။ ဇာတ်လမ်းဆုံးတဲ့ အထိ သူတို့ပြဿနာများက လိပ်ခဲ တည်းလည်း ဖြစ်နေရပါမယ်။ ဒါမှသာ စာဖတ်ပရိသတ်ကို ၀တ္ထုဆုံးတဲ့အထိ ဆွဲ ခေါ်သွားနိုင်မှာ ဖြစ်ပါတယ်။\nအချစ်ဝတ္ထုများမှာ ထင်ရှားတဲ့ အချက်တစ်ခုကတော့ အချစ်ရဲ့ခွန်အား ပါပဲ။ ဇာတ်ကောင်များဟာ အကြောင်း တစ်စုံတစ်ခုကြောင့် ရင်ထဲမှာ ထိခိုက် နာကျင်နေကြပေမဲ့ အချစ်ရဲ့ခွန်အားနဲ့ ကုစားပြီး အရာရာကို ကျော်လွှားနိုင် ကြပါတယ်။ ကျွန်မ ၀တ္ထုများမှာတော့ အမျိုးသားဇာတ်ကောင်က အမြဲတမ်း ပြဿနာတွေဖြစ်ပြီး သူတစ်ယောက် တည်းရဲ့ အင်အားနဲ့ မကျော်လွှားနိုင်သူ ဖြစ်ပါတယ်။ ဥပမာလေးတွေ ကြည့် ကြရအောင်ပါ။\n-ဆုရတဲ့ စာအုပ်တစ်အုပ် ဖြစ်တဲ့ စာရေးဆရာမ ရုသ်ဝင်းဒ်ရဲ့ Meant to be Marriet မှာဆိုရင် အမျိုးသား ကလေးနဲ့ အမျိုးသမီးကလေးတို့ဟာ လက်ထပ်ပေါင်းသင်းနေထိုင်ကြဖို့ အတွက် ထွက်ပြေးပြီး အိမ်ထောင် ပြုကြပါတယ်။ မိန်းကလေးရဲ့ဖခင်က သူ့ သမီးကို ခင်ပွန်းသည်ဆီကနေ အတင်း အကျပ် ခွဲခွာစေပြီး မွေးလာတဲ့ ကလေးကိုလည်း မိဘမဲ့ ကလေးဂေဟာကို ပို့ လိုက်ပါတယ်။ နှစ်ယောက်စလုံးက တစ်ယောက်ကိုတစ်ယောက် အပြစ်ရှိ တယ်လို့ မြင်ကြပြီး စိတ်နာနေကြပါ တယ်။ နောင်နှစ်ပေါင်းများစွာ ကြာတဲ့ အခါ မြို့တစ်မြို့ထဲမှာ ဆုံမိကြပြီး ခံစား ခဲ့ကြရတဲ့ ဝေဒနာတွေကို ထုတ်ဖော် မပြောနိုင်ခဲ့ကြပါဘူး။\n-ကျွန်မ ၀တ္ထုတစ်ပုဒ် ဖြစ်တဲ့ Never Too Late ဆိုတဲ့ ၀တ္ထုမှာဆိုရင် အမျိုးသားလေးက အာဏာရှင် အုပ်ချုပ်တဲ့ နိုင်ငံ တစ်ခုမှာ နေပြီး တိတ်တခိုး မှတ်တမ်း ရုပ်ရှင်ကားတွေ ရိုက်ကူး နေပါတယ်။ သူ့ချစ်သူက အကြောင်း တစ်ခုကြောင့် သူ့ကို သစ္စာ ဖောက်လိုက်ရ ပါတယ်။ ဒီလို သစ္စာဖောက်လိုက်ရခြင်း ဟာ သူ့အသက်ကို ကယ်ဖို့အတွက် လုပ်လိုက်ရခြင်း ဖြစ်ကြောင်း အမျိုးသား ကလေးက မသိခဲ့ပါဘူး။ ရလဒ်က တော့ အမျိုးသားကလေး ထောင်ကျ သွားပြီး နှိပ်စက် ညှဉ်းပန်းခံရတဲ့ အပြင် ပြည်နှင်ဒဏ်လည်း ပေးခံရပါတယ်။\nအခု ကျွန်မ ဥပမာပေးခဲ့တဲ့ ၀တ္ထု နှစ်ပုဒ်စလုံးမှာ တူညီတဲ့အချက်ကတော့ အချစ်ကြောင့် စွန့်လွှတ်ကြတယ်ဆိုတဲ့ အချက်ပါပဲ။ အချစ်ရဲ့ အားအင်ကြောင့် ကြောက်ရွံ့စိတ်တွေကို ဘေးဖယ်ပြီး စွန့် စားခဲ့ကြတယ်။ အမျိုးသားရော အမျိုိး သမီးပါ အချစ်ရဲ့ခွန်အားများနဲ့ သူတို့ ရည်မှန်းချက်ကို ရောက်အောင် သွားနိုင် ခဲ့ကြတယ်။\nတချို့အချစ်ဝတ္ထုများမှာတော့ ဒီလို ခဲယဉ်းပင်ပန်းတဲ့ ဇာတ်ကွက်တွေ မပါ ဘဲ ပေါ့ပေါ့ပါးပါး ဟာသများနှောကာ ရေးသားတတ်တဲ့ စာရေးဆရာများ လည်း ရှိပါတယ်။\nပြင်းထန်ခွန်အား ကြီးမားတဲ့ အချစ် ၀တ္ထုများမှာ နောက်ထပ်အချက်တစ် ချက် ရှိပါသေးတယ်။ ဘေးအန္တရာယ် အကြီးမားဆုံး ကြုံတွေ့ပြီး သေဘေး နဲ့ ရင်ဆိုင်ရတော့မယ့်အခါမှာ မိန်းက လေးရဲ့ အသက်ကို ကယ်တင်နိုင်ဖို့ အမျိုးသားလေးက အသက်ကို စွန့်လွှတ် စွန့်စားပြတတ်တဲ့ အချက်ပါပဲ။ ဒီလို စွန့်စား လိုက်ခြင်းကြောင့် တစ်ယောက်နဲ့ တစ်ယောက် ပိုမိုနက်ရှိုင်းတဲ့ အချစ်စိတ် တွေနဲ့ ချစ်သွားတတ်ကြပါတယ်။\nဘာဖြစ်လို့ အဲဒီလို အသက် အန္တရာယ် ကြုံတဲ့အထိ ကြီးမားတဲ့ဇာတ် ကွက်မျိုးကို ဖန်တီးရတာလဲလို့ မေးစရာ ရှိပါတယ်။ ဘာကြောင့်လဲဆိုတော့ ဒီလို ဇာတ်ကွက်မျိုးသာ မပါရင် အောင်မြင်မှု မရနိုင်လို့ပါပဲ။ တခြားနည်းတစ်ခုနဲ့ ဖြေ ရှင်းလိုက်နိုင်တဲ့အတွက် မင်းသားနဲ့ မင်း သမီးတို့ရဲ့ ဇာတ်သိမ်းမှာ ပျော်ရွှင်စွာ ပေါင်းကြလေသတည်း ဆိုတဲ့ဇာတ် သိမ်းမျိုး ရေးနိုင်မှာ ဖြစ်ပြီး စာဖတ်ပရိ သတ်လည်း ကျေနပ်မှု ရသွားမှာ ဖြစ် ပါတယ်။\nစိတ်လှုပ်ရှားခြင်းဟာ အချစ် ၀တ္ထုများ အတွက် နှလုံးသားနဲ့ ၀ိညာဉ်ဖြစ် တယ်လို့ ဆိုရင် မမှားပါဘူး။ စာဖတ် သူက ဇာတ်ကောင်များ ဘယ်လို ခံစား ရတယ်။ ဘာကြောင့် ဒီလိုခံစားရတယ် ဆိုတာတွေကို သိချင်ပါတယ်။ စာဖတ် သူက ဇာတ်ကောင်များနဲ့ အတူ စီးဝင် မျောပါခံစားစေလို့ ဖြစ်ပါတယ်။ ဒါ ကြောင့် စာရေးဆရာက သူ့ဇာတ်ကောင် များနဲ့ စာဖတ်ပရိသတ်ကို တစ်သား တည်း ဖြစ်နေအောင် ဖန်တီးတတ်ရပါ မယ်။\nအအောင်မြင်ဆုံး အချစ်ဝတ္ထုရေး ဆရာများက သူ့ဇာတ်ကောင်တွေ ဘယ်လို ခံစားနေရတယ် ဆိုတာကို စာဖတ်ပရိသတ် သိအောင် အလွယ်တကူ ပြောမပြ ပါဘူး။ ဒါပေမဲ့ ဇာတ်ကောင်များရဲ့ စိတ်လှုပ်ရှားမှုကို စာဖတ်ပရိသတ် သိအောင် နည်းပရိယာယ်များနဲ့ ရေးဖွဲ့ပြ ကြပါတယ်။\nနည်းတစ်နည်းကတော့ သူ သို့မ ဟုတ် သူမရဲ့ စိတ်ခံစားတုံ့ပြန်မှုကို ရေး ဖွဲ့ပြခြင်းပါပဲ။ ရင်ခုန်တဲ့အခါမှာ ဘယ် လိုခံစားရသလဲ။ ကြောက်တဲ့အခါ၊ ၀မ်း နည်းတဲ့အခါ၊ ချစ်တဲ့အခါ ခံစားရတာ တွေကို ရေးဖွဲ့ပြခြင်းအားဖြင့် သူ့ဇာတ် ကောင်ရဲ့ စိတ်ခံစားမှုကို စာဖတ်ပရိ သတ် နားလည်အောင် ရေးပြပါတယ်။ ဒီလိုရေးပြလိုက်တဲ့အတွက် စာဖတ်သူ က ဇာတ်ကောင်ရဲ့ ရင်ခုန်သံကိုတောင် ကြားနိုင်ပါတယ်။ ကြက်သီးမွေးညင်း ထတာကိုလည်း ခံစားနိုင်တယ်။ ကြောက်လွန်းလို့ အာခေါင်ထဲမှာ ခြောက် သွေ့လာတာကိုလည်း စာဖတ်သူက ခံ စားလို့ ရသွားပါပြီ။ ဒီနည်းနဲ့ ဆရာကြီး၊ ဆရာမကြီးများက သူတို့ဇာတ်ကောင် ရဲ့ စိတ်လှုပ်ရှားမှုများကို စာဖတ်သူ သိ အောင် ရေးဖွဲ့ကြပါတယ်။\nဒီလို ရေးဖွဲ့ရာမှာ သတိထားဖို့က တော့ ဇာတ်ကောင်ရဲ့ ခံစားမှုတိုင်းကို ရေးဖွဲ့ရပါမယ်။ သူ မြင်တာလေး လောက်ကို ကွက်ပြီး ရေးလို့ မရပါဘူး။ သူ ဘာကြားတယ်။ ဘာအနံ့ရတယ်။ ဘယ်အရသာကို ခံစားနေတယ်။ ဘယ် အထိအတွေ့ကို ခံစားနေရတယ်က အစ ရေးပြဖို့ လိုပါတယ်။\nအချစ်ဝတ္ထုတွေက စိတ်ခံစားမှုကို ဖော်ပြတဲ့ ဇာတ်လမ်းများ ဖြစ်ပြီး ဖြစ်ရပ် တိုင်းမှာ ဇာတ်ကောင်တွေက ဘယ်လို တုံ့ပြန်တယ် ဆိုတာကို ဖော်ပြရပါတယ်။ ဆိုကြပါစို့။ အမျိုးသားဇာတ်ကောင်တစ် ယောက်က တောင်စွန်းတစ်ခုမှာ တွဲလောင်း ဖြစ်နေတယ် ဆိုကြပါစို့။ ဒါမျိုး ကတော့ တကယ့်ကို သည်းထိတ်ရင်ဖို မြင်ကွင်းပါပဲ။ သူ့အောက်ကို ငုံ့ကြည့် လိုက်ရင် ပေ ၁၀၀ လောက်မှာ စီးဆင်း နေတဲ့ မြစ်တစ်စင်းကို မြင်ရတယ်ဆို ကြပါစို့။ သူ မြင်ရတဲ့ ခံစားချက်ထက် သူ့ကို မြင်ရတဲ့ သူ့ချစ်သူကောင်မလေး ဘယ်လိုခံစားရမယ်ဆိုတဲ့ ခံစားချက်က ပိုပြီးအရေးကြီးပါတယ်။ ပျာယာခတ် ပြီး သူ့ကို ကယ်တင်ဖို့ ကြိုးစားမလား။ ဘာမှ မလုပ်ဘဲ ကြောင်ပြီး ကြည့်နေမလား။\nစာရေးဆရာမ အဲလစ်ဇဘက် အက်ရ်ှထရီး ရေးခဲ့တဲ့ The Captian and the Kid ၀တ္ထုမှာ မင်းသားရဲ့သား က နှလုံးခွဲစိတ်ကုသမှု မခံရဘူးဆိုရင် အသက် ဆုံးရှုံးတော့မယ်။ ဒါပေမဲ့ သူတို့နေအိမ်က ရုရှားမှာ ဖြစ်ပြီး အဲဒီ မှာက ကောင်းမွန်ထိရောက်တဲ့ ဆေးဝါး ကုသမှုကလည်း မရနိုင်ဘူး။ အဲဒီတော့ အဖေတစ်ယောက်အနေနဲ့ သားရဲ့ အသက်ကို ကယ်နိုင်ဖို့အတွက် အမေရိ ကန်ပြည်ထောင်စုထဲကို ခိုးဝင်ဖို့ နည်း လမ်းတစ်လမ်းပဲ ရှိတော့တယ်။ အဲဒီ အချိန်မှာ အဖေတစ်ယောက် အနေနဲ့ ဘယ်လို ခံစားရမလဲ။ မင်းသားရဲ့ချစ်သူ မင်းသမီးက အမေရိကန် ပြည်ထောင်စုရဲ့ ရဲတပ်ဖွဲ့က အရာရှိတစ်ယောက် လည်း ဖြစ်နေပြန်ရင် ဒီမိန်းကလေး အနေနဲ့ သူ့ချစ်သူရဲ့ ဥပဒေချိုးဖောက် မှုကို အရေးယူဆောင်ရွက်မလား။ လျစ် လျူရှုမလား။ အဲဒီလို စိတ်ခံစားမှု အထွေထွေကို အချစ်ဝတ္ထုများက ပေး နိုင်မှသာလျှင် စာဖတ်ပရိသတ်ကို ဆွဲ ဆောင်နိုင်မှာပါ။\nအချစ်ဝတ္ထု အများစုမှာ စာရေး ဆရာများက အမျိုးသမီးဇာတ်ကောင် ဘက်က ရေးသလို အမျိုးသားဇာတ် ကောင်များထဲက ခံစားချက်ကိုလည်း ရေးကြပါတယ်။ ဒီလိုဘာကြောင့် ရေးရသလဲ ဆိုတော့ စာဖတ်သူများက ဇာတ်ကောင်များရဲ့ ရင်တွင်း ခံစားချက်ကို သိလိုကြခြင်းကြောင့် ဖြစ်ပါတယ်။\nအချစ်ဝတ္ထု ရေးတဲ့ စာရေးဆရာများမှာ အမြဲတစေ ကြုံရတဲ့ ပြဿနာကတော့ ချစ်သူနှစ်ဦးရဲ့ ချစ်ခန်းကြိုက်ခန်း များပါပဲ။ ကျွန်မ ရေးခဲ့တဲ့ ၀တ္ထုတစ်ပုဒ် အခန်း ၁၀ မှာ ကျွန်မက မင်းသားနဲ့ မင်းသမီးကို ခုတင်ပေါ် ပို့လိုက်ပါတယ်။ ခုတင်ပေါ်ရောက်သွားတယ်ဆို ကတည်းက နောက်ထပ် ဘာဆက်ဖြစ် ကြမယ်ဆိုတာ အထူးတလည် ရေးဖွဲ့ ပြစရာ မလိုတော့ပါဘူး။ ကျွန်မကတော့ ခုတင်ပေါ်က ချစ်ခန်း ကြိုက်ခန်းကို မရေးဘဲ နှစ်ယောက်သား တစ်ယောက် အကြောင်း တစ်ယောက် ပွင့်ပွင့်လင်း လင်း ပြောပြကြတဲ့ အခန်းအဖြစ် ရေး ဖွဲ့လိုက်ပါတယ်။ ဒီအခန်းကို ဖတ်ခြင်းအားဖြင့် မင်းသားနဲ့ မင်းသမီးရဲ့ နောက် ခံအကြောင်းအရာများကို စာဖတ်သူက သဘောပေါက် နားလည်သွားစေပါတယ်။\nအချစ် ၀တ္ထုများမှာ စာရေးဆရာက ချစ်ခန်း ကြိုက်ခန်းကို ဘယ်လောက် အထိ ရေးမလဲ၊ ဘယ်လို စကားလုံးတွေ သုံးမလဲ ဆိုတာကတော့ ကိုယ့်စာအုပ်ကို ထုတ်ဝေမယ့်သူက လိုင်းချပေးတတ်ကြ ပါတယ်။\nကျွန်မ၀တ္ထု ဖြစ်တဲ့ Harlequin Intrigues မှာဆိုရင် အယ်ဒီတာရဲ့ လမ်း ညွှန်မှုနဲ့ ကျွန်မ ရေးခဲ့ရပါတယ်။ စာအုပ် ထုတ်ဝေတဲ့ တိုက်တစ်တိုက်တည်းနဲ့ အလုပ်လုပ်တဲ့ စာရေးဆရာများအနေနဲ့ အခုလိုပဲ အယ်ဒီတာ၊ ထုတ်ဝေသူများရဲ့ အလိုကို လိုက်ရတာတွေ ရှိပါတယ်။ တစ်ခါတလေမှာ ကိုယ်က မရေးချင် ပေမဲ့ သူတို့က တောင်းဆိုတဲ့ အခါ ရေး ရပါတယ်။ ရေးပြီးတဲ့ အခါတိုင်းမှာလည်း ငါ့အမေများ ဖတ်မိရင် ဘာပြော မလဲ။ ငါ့ကလေးတွေ ဖတ်မိရင် ဘယ် လိုထင်ကြမလဲ။ စိတ်တထင့်ထင့် ဖြစ်ရပါတယ်။ ဘယ်သူ ဘာထင်ထင် ဂရု မစိုက်ဘူးဆိုတဲ့ သူများအတွက်ကတော့ တစ်မျိုးပေါ့။\nအချစ်ဝတ္ထုများ အတွက် နောက် ဆုံးလိုအပ်ချက်တစ်ခုကတော့ ပျော်ရွှင်စွာ ပေါင်းကြလေသတည်း ဆိုတဲ့ ဇာတ် သိမ်းမျိုး ဖြစ်ပါတယ်။ ပျော်ရွှင်စွာ ပေါင်းကြလေသတည်း မဟုတ်ရင် ဒီ ၀တ္ထုဟာ အချစ်ဝတ္ထု မဟုတ်ဘူးလို့ သတ်မှတ်တဲ့ သူတွေတောင် ရှိပါတယ်။ အချစ်ဝတ္ထု ဆိုတာက လူနှစ်ယောက် ကြားမှာ ဖြစ်ပျက်ခဲ့တဲ့ အကြောင်းအရာတွေကို ရေးဖွဲ့ပြီး နောက်ဆုံးမှာ တစ်ယောက်နဲ့ တစ်ယောက် လမ်းခွဲသွားကြ တာမျိုး မဟုတ်ပါဘူး။ အချစ်ဝတ္ထု ဆိုတာက လူနှစ်ယောက် တစ်ဘ၀အဖြစ် ပေါင်းစည်းကြပြီး ကြုံလာသမျှကို ရဲရဲဝံ့ဝံ့ ရင်ဆိုင်ကြတဲ့ ဇာတ်လမ်းမျိုးသာ ဖြစ် ပါတယ်။\nပြဿနာတွေ ဘယ်လိုပဲ ရှိပါစေ။ ဖြေရှင်းကြပြီး နောက်ဆုံးမှာ နွေးထွေး မှု၊ ကြင်နာမှုတွေနဲ့ ပေါင်းစည်းရပါမယ်။ အဓိကဇာတ်ကောင် နှစ်ယောက်တည်းသာ မဟုတ်ဘဲ သူတို့ပတ်ဝန်း ကျင်မှာ ရှိတဲ့ မိတ်ဆွေတွေ၊ မိဘဆွေ မျိုးအသိုင်းအ၀ိုင်းတွေ အားလုံး ပျော်ရွှင် စွာ ဇာတ်သိမ်းခြင်းသာလျှင် အချစ်ဝတ္ထု စစ်စစ် ဖြစ်ပါတယ်။\nဆရာမ ရေဗက္ကာက အချစ်ဝတ္ထု များအကြောင်းကို အဲဒီလို ရေးဖွဲ့ခဲ့ပါ တယ်။ ကျွန်တော်တို့ မြန်မာနိုင်ငံမှာ ဆယ်ကျော်သက်များ ဖတ်နေကြတဲ့ အချစ်ဝတ္ထုများကရော ဒီဘောင်အတွင်း မှာ ရှိကြပါသလား။ ဆန်းစစ်ကြည့်ကြ ပါစို့။\n(ရွှေအမြုတေ မဂ္ဂဇင်း၊မေလ ၂၀၁၂)\nPosted by Alex Aung at 5:18 PM No comments:\nHIV ဘာလို့ အဖြစ်များလဲ (၂)\nHIV ဘာလို့ အဖြစ်များလဲ (၁)\nကြက်သားဆူးပုပ်၊ ငှက်ပျောဖူးသုပ် နှင့် ဖရုံညွန့်ဟင်...\nကိုယ်ဝန်ဆောင် နောက်ဆုံး (၃) လ\n၂၀၁၅ တွင် HIV ကူးစက်ခံရသူဦးရေ ၂ % တိုးလာဖွယ်ရှိဟု...\nငါးဖယ်ဝက်သားလုံးကြော်၊ ပဲပင်ပေါက်သုပ်၊ ငါးခေါင်းနဲ...\nWordPress နဲ့ Blog တစ်ခုတည်ဆောက်ခြင်း\nအံကပ်တပ်ဆင်ခြင်းနှင့် အဆင်ပြေပြေ အသုံးပြုနိုင်ရေး\nGG သည် ပြေးသည်အဝေးကို\nဆရာဝန်ထက် ပိုတတ်တဲ့ လူနာ\n‘ကျွန်တော်ကယ်တင်လို့ ရနိုင်မယ့် အရည်အချင်းမှာ မကယ်...\nဆေးရွက်ကြီးပါသည့် ကွမ်းစားသုံးမှု အများဆုံးနိုင်ငံမ...\nကလေးများ၏ အခွင့်အရေးနှင့် ခရီးသွား လုပ်ငန်း ဖွံ့ဖြ...\nကျန်းမာရေးဆိုင်ရာ အမေးအဖြေ (၃၇)\nဆက်ဆံချိန်မှာ နာကျင်တာ (၃)\nဒီနေ့ ငါ့စိတ် မော်ဒယ်လ်အသစ်


Property Advertisements ::: iMyanmarHouse.com\nမှ 100 (သိန်း) 200 (သိန်း) 300 (သိန်း) 400 (သိန်း) 500 (သိန်း) 600 (သိန်း) 700 (သိန်း) 800 (သိန်း) 900 (သိန်း) 1000 (သိန်း)\nအတွင်း 100 (သိန်း) 200 (သိန်း) 300 (သိန်း) 400 (သိန်း) 500 (သိန်း) 600 (သိန်း) 700 (သိန်း) 800 (သိန်း) 900 (သိန်း) 1000 (သိန်း) 1000 (သိန်း) နှင့်အထက်\nတာမွေ\t| ရန်ကုန်တိုင်းဒေသကြီး\n4.50 သိန်း (ကျပ်) (တစ်လ) | တိုက်ခန်း\nတိုက်ခန်းအကျယ် ၂၃×၅၀ ပေ ဒုတိယထပ်\nကြည့်မြင်တိုင် ပွဲစားလမ်း တိုက်ခန်းကျယ် ငှားမည်\nကြည့်မြင်တိုင်\t| ရန်ကုန်တိုင်းဒေသကြီး\n2 သိန်း (ကျပ်) (တစ်လ) | တိုက်ခန်း\nကြည့်မြင်တိုင် ပွဲစားလမ်း တိုက်ခန်းကျယ် (၆)လွှာ ပေ-15×50=(Hall)ခန်းပါ မီးဖိုချောင်ခန်း ရေချိုးခန်း အိမ်သာ ဘေစင်မီးဖိုခုံပါဝင်သည် ~~~~~~~~~~~~~~ အငှား တစ်လ ၂ သိန်း\n🏫 လသာမြို့နယ် တိုက်ခန်း အငှါး 💸 ငှါးရမ်းခ တစ်လ ၃သိန်းပါ။ 📌 (၁၂ ပေခွဲ x ပေ ၅၀ ) 📌 ၂ ခန်း ရှိပါတယ်။ 📌 Hall Type ဖြစ်ပါတယ်။ 📌 ၄လွှာ ၂၂လမ်း ငှါးရန် ၂ခန်းရှိပါသည်...\nလသာ\t| ရန်ကုန်တိုင်းဒေသကြီး\n3 သိန်း (ကျပ်) (တစ်လ) | တိုက်ခန်း\n🏫 လသာမြို့နယ် တိုက်ခန်း အငှါး 💸 ငှါးရမ်းခ တစ်လ ၃သိန်းပါ။ 📌 (၁၂ ပေခွဲ x ပေ ၅၀ ) 📌 ၂ ခန်း ရှိပါတယ်။ 📌 Hall Type ဖြစ်ပါတယ်။ 📌 ၄လွှာ ၂၂လမ်း ငှါးရန် ၂ခန်းရှိပါသည်\nမရမ်းကုန်း\t| ရန်ကုန်တိုင်းဒေသကြီး\n၁၂ပေခွဲx၅၀ပေ ပထမထပ်တိုက်ခန်း(ပြင်ဆင်ပြီး)ငှားရန်ရှိသည် ကြွေပြားခင်း ကြွေပြားကပ်ပြီး ဘုရားစင်ပါပြီး Aluminium slide door တပ်ဆင်ပြီး ဈေးနီး ကျောင်းနီး...\n3.50 သိန်း (ကျပ်) (တစ်လ) | တိုက်ခန်း\n၇ လွှာ ဓာတ်လှေကားပါ ကိုယ်ပိုင်မီတာ ရေမီး အစုံ အလုံးစုံပြင်ဆင်ပြီး\nအလုံမြို့နယ် လမ်းကျယ်ဈေးနီး.ကားမှတ်တိုင်နီး (12½'x50')2BR.ပါကေးခင်း.ပြင်ဆင်ပြီး. တိုက်သစ်.ဈေးနီးကျောင်းနီး .ကားမှတ်မှတ်တိုင်နီး.နေထိုင်ရန်ကောင်း. သွားလာရေ�...\nအလုံ\t| ရန်ကုန်တိုင်းဒေသကြီး\n2.50 သိန်း (ကျပ်) (တစ်လ) | တိုက်ခန်း\nအလုံ ဆင်မင်းဈေးနီး (12½'x50')2BR .ပါကေးခငိး. မီးဖိုခန်းကြွေခင်း. ပြင်ဆင်ပြီး. အသင့်နေ.ဈေးနီး. ကျောင်းနီး.ကားမှတ်တိုင်နီး....\n(၁၈×၅၂)ပေ ၊ တိုက်ခန်းကျယ် (အသင့်နေထိုင်နိုင်)\nမင်္ဂလာတောင်ညွန့်\t| ရန်ကုန်တိုင်းဒေသကြီး\n4 သိန်း (ကျပ်) (တစ်လ) | တိုက်ခန်း\nပုဇွန်တောင်ကျီတော်အိမ်ရာ ၊ ကျီတော်လမ်း ၊ မင်္ဂလာတောင်ညွန့်မြို့နယ် ၊ ရန်ကုန် (၁၈×၅၂)ပေ ၊ တိုက်ခန်းကျယ် ၊ အိပ်ခန်း -3ခန်း ၊ ရုံး ခန်း . နေ အိမ် နေရာ ကောင်း ဈေးနီး ကျောင်းနီး...\nhpa an villa\nဘားအံ\t| ကရင်ပြည်နယ်\n1 သိန်း (ကျပ်) (တစ်လ) | လုံးချင်းအိမ်\nကြည့်မြင်တိုင်မြို့နယ် ဆင်မလိုက်မှတ်အနီး အခန်းကျယ် ပေ(20'×45') 1F-hall ပါကေးခင်း ဗိုလ်ထိုင်အိမ်သာပါ ဈေး ဆေးရုံး လှည်းတန်းနှင့်ဘယ်နေရာမဆို သွားလာမှုအဆင်ပြေသော နေရာတွင်တည်ရှိပါတယ်...\n1 သိန်း (ကျပ်) (တစ်လ) | တိုက်ခန်း\nပိုင်ရှင်ကိုယ်တိုင် ညှိနိူင်းဈေးဖြင့် ဌါးမည်/ရောင်းမည်။ ***စပေါ်ငွေဖြင့် ဌါးမည်။ 1) *အရောင်း(သိန်း၁၂၀၀) *ဌါး( $900) * 1400 Sqf * အိပ်ခန်း ၂ခန်း၊ ကျွန်းပါကေ၊ AC, ရေချိုးခန်းအားလုံးပါတယ်။ * Lift, gym, swimming...\nပိုင်ရှင်ကိုယ်တိုင်ရောင်းမည် (မဒဂုံ )\nဒဂုံမြို့ သစ် မြောက်ပိုင်း\t| ရန်ကုန်တိုင်းဒေသကြီး\n850 သိန်း (ကျပ်) | တိုက်ခန်း\nတိုက်ခန်းအရောင်း / ပိုင်ရှင်ကိုယ်တိုင်ရောင်းမည် (၈၅၀-သိန်း) ညှိနှိုင်း မြောက်ဒဂုံ ၃၄ သစ်တောရပ်ကွက် လမ်းသန့် ဦးဝိစာရဒဲ့ပေါက် အကျယ် 19 - 54 ပေ မြေညီထပ် အလုံးစုံပြင်ဆင်ထားပြီး 1 - master bathroom 1- single room Aircon -2 စိတ်ငြိမ်အေးချမ်းစွာနေလိုသူများအတွက်နေရာကောင်းလေး။ ဆက်သွယ်ရန်ဖုန်း 09895808532...\nသာကေတ\t| ရန်ကုန်တိုင်းဒေသကြီး\n280 သိန်း (ကျပ်) | တိုက်ခန်း\nဈေးနီး/ကျောင်းနီး သာကေတရုပ်ရှင်ရုံနှင့်တမှတ်တိုင် မြင်တော်သာလမ်းမကြီးအနီး ပန်းခြံ / အားကစားကွင်း လမ်းထိပ်တွင်ရှိ ရဲစခန်း / သာကေတ စာတိုက်ရှေ့တည့်တည့် လမ်း ရန်ကုန်မြစ်ဝမှလာသောလေကိုရူရှိုက်ရင်း Starcity ကို မြင်ရသောအကွါဝေးတွင်ရှိပါသည် ဟော တိုက်/ ကန်ထရိုတ်တိုက်များရှိ အတိုင်းပါဝင်ပါသည် / မိသားစုနှင့် အေးချမ်းစွာနေနိုင်သောရပ်ကွက် သာကေတရဲ့အလှဆုံး မြင်ကွင်းများနှင့် ကားပါကင်နေရာလည်းကျယ်ပါသည်...\nထန်းတပင်\t| ရန်ကုန်တိုင်းဒေသကြီး\n25 သိန်း (ကျပ်) | မြေကွက် ၊ ခြံကွက်\nမင်္ဂလာပါခင်ဗျာ .🏫🏫🏫=အိမ်ယာမြေကွက်များကို(၁၀)လအရစ်ကျစနစ်ဖြစ်ရောင်း ချပေးပါသည်။ ⛳⛳⛳=ရန်ကုန်တိုင်း/ထန်းတပင်မြို့နယ်/အပြင်သဲဖြူကျေးရွာ 🔢🔢🔢=ပေ(20-60)တစ်ကွက်လျှင်=၂၅သိန်းကျပ် 📨📨📨=ပုံစံ/၁၀၅ - ...\nသုဝဏ္ဏမြို့နယ်၊ သံသုမာလမ်းမကြီးအနီးရှိ အဆင့်မြင့်ပြင်ဆင်ပြီး တိုက်ခနိး ရောင်းမည်\nသင်္ဃန်းကျွန်း\t| ရန်ကုန်တိုင်းဒေသကြီး\n755 သိန်း (ကျပ်) | တိုက်ခန်း\nပိုင်ရှင်တိုက်ရိုက် /အမြန်ရောင်းမည် အမှတ် (၈၆၀)၊ ဗိုလ်တေဇ(၄)လမ်း၊ ကွန်ကရစ်လမ်းတို(ကားအဝင်အထွက်ရှင်း)၊ သံသုမာလမ်းမကြီးမှ ဝင်ယုံ၊ လမ်းသန့် နေထိုင်မှု လူနေမှု စရိုက်သန့် လူနေခွင့်ရရှိပြီးသော အခန်းအသစ်ဆက်ဆက် ပြင်ဆင်ပြီး အသင့်နေယုံ အကျယ် 19' x 54' (အကျယ်ကြီးနော်) စတုထ္ထထပ် (အပေါ်မှာ တစ်ထပ်ကျန်) တစ်အိမ်လုံး ကိုရီးယားပါကေး အကောင်းစား (၁၅)နှစ် အာမခံ ခင်းထား၊ မျက်နှာကျက် ဂျက်ဆင်ဘုတ်များ မီးများဖြင့် တစ်အိမ်လုံး အလှဆင်ထားပါတယ်။ အိပ်ခန်း(၂)ခန်းဖွဲ့ပြီး၊ Smart ခြင်လံ...\nဓါတ်လှေကားပါသော တိုက်ခန်း ရောင်းမည်\nဗိုလ်တထောင်\t| ရန်ကုန်တိုင်းဒေသကြီး\n680 သိန်း (ကျပ်) | တိုက်ခန်း\nဓါတ်လှေကားပါသော တိုက်ခန်းရောင်းမည်။ 68,000,000 MMK ( ညှိနှိုင်း ) ရန်ကုန်တိုင်း၊ဗိုလ်တစ်ထောင်မြို့နယ်၊ ၄၄လမ်း၊ ၇လွှာအခန်း။ စုစုပေါင်း ၈လွှာရှိသောတိုက်၊ တိုက်သက်တမ်း ၇ နှစ်ခန့် ။ အခန်းအကျယ် (၁၂.၅ x ၅၀ ) ပေ၊ အခင်း ကိုရီးယားပါကေး နှင့် ကြွေပြားခင်း။ အခန်းဖွဲ့ထားခြင်းမရှိ၊ ဓါတ်လှေကားပါရှိသည်။ ဘိုကလေးဈေးမှတ်တိုင်မှ လမ်းလျှောက် ၂မိနစ်၊ လမ်းပမ်းဆက်သွယ်ရေးလွယ်ကူအဆင်ပြေ။ အနီးအနားတွင် ဂမုန်းပွင့်စူပါ၊ ဘိုကလေးဈေး၊ ကျောင်း၊ ဘဏ်၊ စားသောက်ဆိုင် တို့နှင့်လည်းရှိပါသဖြ...\nတောင်ဒဂုံ မောင်းမကန်လမ်းကျောကပ် လှော်ကားဒဲ့ပေါက် အသင့်နေပြင်စင်ပြီး အိပ်ခန်းတခန်းပါ AirCom -1 -လုံး/13 * 50 ပထမထပ်အမြန်ရောင်းမည်...\nဒဂုံမြို့ သစ် တောင်ပိုင်း\t| ရန်ကုန်တိုင်းဒေသကြီး\n190 သိန်း (ကျပ်) | တိုက်ခန်း\n200 သိန်း (ကျပ်) | တိုက်ခန်း\nသင်္ကန်းကျွန်း ဒါဘာအခန်းရောင်းရန် ၁၈ပေ၅၄ပေ ခေါ်ဈေး၂၀၀သိန်း တိုက်တိုက်ဆိုင်ဆိုင်ဆိုလျှင်ပါးပါးလျှော့မည် ပိုင်ရှင်ကိုယ်တိုင်ရောင်းမည် အကျိုးဆောင်များလည်ဖိတ်ခေါ်ပါသည် ဆသရ-09 5073224 9250277558 ပိုင်ရှင်ကိုယ်တိုင်ရောင်းမည်။ သင်္ဃန်းကျွန်း၊ဗိုလ်စိန်မှန်ရပ်ကွက်၊ ဒါဘာခန်း ရောင်းရန်ရှိသည်။ တံခါးမကြီး၊ Emergency တံခါးနှင့် ပြတင်းပေါက် အားလုံး သံပန်းတပ်ပြီး။ ကွန်ကရစ်လမ်းခင်းပြီး။ လေးထောင့်ကန်လမ်းမကြီး၊ ကားဂိတ်၊ ကျောင်း၊ ဈေး များနှင့် အလွန်နီးသဖြင့် နေထိုင်ရန် အလွန်ကောင်း။ (AKK shopping Mall, Junct...\nရွှေပြည်သာ\t| ရန်ကုန်တိုင်းဒေသကြီး\n250 သိန်း (ကျပ်) | လုံးချင်းအိမ်\n25ပေ ၆၀ပေ ခြံနဲ့ အိမ်ရောင်းရန် ပြင်ဆင်ပီး သစ်သားအိမ်တအိမ် တွဲလျက် အုတ်အိမ်တအိမ် ရေချိုးခန်း အိမ်သာပါ ချိုးဖြူရေပိုက်တပ်ပီး မီတာပါ\nစမ်းချောင်း\t| ရန်ကုန်တိုင်းဒေသကြီး\n560 သိန်း (ကျပ်) | တိုက်ခန်း\n6 Fl (15 × 62) အပေါ်တထပ်ကျန်သေးသည် ဈေးနားနီး ကားဂိတ်နားနီး ကိုးထပ်ကြီးဘုရားနားနီး စမ်းချောင်းရဲ့ လမ်းကျယ် လမ်းသန့် ရပ်ကွက်သန့် ဖြစ်တဲ့ မအူပင်လမ်း ကြွေပြားခင်း ပျဉ်းကတိုး လျှာထိုးခင်း ဗိုထိုင်အိမ်သာ ရေပူ/အေးစနစ်ပါ အုတ်ကန် Overhead tank တို့ပါပြီး 1A/C 1 Pressure Pump မီးမြှင့်စက်တို့လဲပါ ကြိုးဖုန်းလဲပါပါတယ် ဈေးလျော့ အတင်းလုပ်ပေးနိုင်ပါသည်။...\nစံ၇ိပ်ငြိမ် ၁ လမ်း ၊ ကမာ၇ွတ် ၊ လမ်းသွယ်လမ်းသန့် အတွင်း တိုက်ခန်းေ၇ာင်း၇န်၇ှိသည်.\nကမာရွတ်\t| ရန်ကုန်တိုင်းဒေသကြီး\n500 သိန်း (ကျပ်) | တိုက်ခန်း\nလှည်တန်း၊ စံ၇ိပ်ငြိမ် ၁ လမ်း၊ လမ်းသန့် လမ်းသွယ် အထပ်မြင့် ၆ လွှ့ာ ထပ်ခိုးပါ ( လူနေလို့၇ ) အိပ်ခန်း ၂ ခန်းဖွဲ့ပြီးေ၇ှ့၊နောက် ၀၇ံတာပါ လှည်းတန်းမှတ်တိုင်အနီး ၊ အနော်၇ထာအိမ်ယာဘေးကပ်လျက် အင်းစိန်လမ်းနှင့် ပြည်လမ်းမကြီးကြာှးု...


BRICS မိတ်ဖက်ဆက်ဆံရေးက ကမ္ဘာလုံးဆိုင်ရာ စိန်ခေါ်မှုများကြား အားကောင်းစွာ ရပ်တည်လျက်ရှိ - Xinhua News Agency\nBRICS မိတ်ဖက်ဆက်ဆံရေးက ကမ္ဘာလုံးဆိုင်ရာ စိန်ခေါ်မှုများကြား အားကောင်းစွာ ရပ်တည်လျက်ရှိ\nတရုတ်နိုင်ငံ အရှေ့ပိုင်း ရှန်ဟိုင်းမြို့ရှိ BRICS ဘဏ်အဖြစ် လူသိများသော New Development Bank (NDB) ရုံးချုပ်အဆောက်အအုံကို ဇွန် ၁၇ ရက်က တွေ့ရစဉ် (ဆင်ဟွာ)\nပေကျင်း၊ ဇွန် ၂၁ ရက် (ဆင်ဟွာ)\nဘရာဇီး၊ ရုရှား၊ အိန္ဒိယ၊ တရုတ်နှင့် တောင်အာဖရိက စသည့်နိုင်ငံများပါဝင်သော ထွန်းသစ်စဈေးကွက်နိုင်ငံများ အုပ်စုဖြစ်သည့် ၁၄ ကြိမ်မြောက် BRICS ထိပ်သီးအစည်းအဝေးကို ယခုသီတင်းပတ်အတွင်း တရုတ်နိုင်ငံ၏ အလှည့်ကျဥက္ကဋ္ဌဆောင်ရွက်မှုအောက်တွင် “အရည်အသွေး မြင့်မားသော BRICS မိတ်ဖက်ဆက်ဆံရေးကို မြှင့်တင်လျက် ကမ္ဘာလုံးဆိုင်ရာ ဖွံ့ဖြိုးတိုးတက်မှုအတွက် ခေတ်သစ်ကို ဖွင့်လှစ်စို့” ဟူသော ခေါင်းစဉ်အရ အွန်လိုင်းပုံစံဖြင့် ပြုလုပ်သွားမည်ဖြစ်သည်။စတင်တည်ထောင်ပြီးချိန်မှစ၍ ၁၆ နှစ်တာကာလအတွင်း BRICS သည် ပွင့်လင်းမှု၊ အားလုံးပါဝင်မှုနှင့် နှစ်ဦးနှစ်ဘက် အကျိုးအမြတ်ရှိသော ပူးပေါင်းဆောင်ရွက်မှု စိတ်ဓာတ်အား စောင့်ထိန်းလျက် နယ်ပယ်များစွာ၌ လက်တွေ့ပူးပေါင်းဆောင်ရွက်မှုနှင့်အတူ အားလုံးပါဝင်ပြီး မြောက်များစွာသော အဆင့်များပါဝင်သည့် မူဘောင်တစ်ခု ဖြစ်လာခဲ့သည်။\nဘရာဇီးနိုင်ငံ ဘရာဇီးလီးယားမြို့တွင် တရုတ်နိုင်ငံထုတ် ကိုဗစ်-၁၉ ကာကွယ်ဆေး ထိုးနှံမှုခံယူနေသော သက်ကြီးရွယ်အိုတစ်ဦးအား ဇန်နဝါရီ ၂၂ ရက်က တွေ့ရစဉ် (ဆင်ဟွာ)\nကမ္ဘာကြီးသည် ရာစုနှစ်အတွင်း မကြုံတွေ့ဖူးသော ကပ်ရောဂါ အပါအဝင် မသေချာမှုများစွာနှင့် ရင်ဆိုင်နေရသဖြင့် အဓိကဖွံ့ဖြိုးဆဲနိုင်ငံ ၅ နိုင်ငံသည် ကမ္ဘာလုံးဆိုင်ရာ ဖွံ့ဖြိုးတိုးတက်မှုကို မြှင့်တင်ရန် ၎င်းတို့၏ ဉာဏ်ပညာနှင့် ကြိုးပမ်းအားထုတ်မှုကို အထောက်အကူပြုမည်ဟု မျှော်မှန်းထားသည်။\nBRICS နိုင်ငံများသည် ဒေသတွင်းနှင့် ကမ္ဘာလုံးဆိုင်ရာ စီးပွားရေးနှင့် ကုန်သွယ်မှု တိုးတက်ရေးအတွက် အရေးပါသော မောင်းနှင်အားတစ်ခု ဖြစ်သည်။ ရှည်ကြာလှသော ကိုဗစ်-၁၉ (COVID-19) ရောဂါသက်ရောက်မှု ရှိနေသော်ငြားလည်း BRICS နိုင်ငံများ၏ ကုန်စည်ကုန်သွယ်မှုပမာဏ စုစုပေါင်းမှာ ၂၀၂၁ ခုနှစ်တွင် အမေရိကန်ဒေါ်လာ ၈.၅၅ ဘီလီယံနီးပါး ရှိခဲ့ပြီး ယမန်နှစ်ကထက် ၃၃.၄ ရာခိုင်နှုန်း မြင့်တက်လာခဲ့ကြောင်း တရားဝင်အချက်အလက်အရ သိရသည်။\nတရုတ်နိုင်ငံ အရှေ့ပိုင်း ဖူကျန့်ပြည်နယ် ရှမန်မြို့တွင် ကျင်းပခဲ့သော BRICS New Industrial Revolution ရှိ ပြခန်းတစ်ခုတွင် အသိဉာဏ်ထည့်သွင်းထားသော စက်ရုပ်ခွေးတစ်ကောင်အား ၂၀၂၁ ခုနှစ် စက်တင်ဘာ ၈ ရက်က တွေ့ရစဉ် (ဆင်ဟွာ)\nတစ်ချိန်တည်းမှာပင် တရုတ်နိုင်ငံနှင့် အခြား BRICS နိုင်ငံများအကြား နှစ်ဘက်ကုန်သွယ်မှုမှာ အမေရိကန်ဒေါ်လာ ၄၉၀.၄၂ ဘီလီယံရှိခဲ့ရာ ယမန်နှစ်ကထက် ၃၉.၂ ရာခိုင်နှုန်း တိုးလာခဲ့ပြီး နိုင်ငံ၏ နိုင်ငံခြားကုန်သွယ်မှုမှာ အလားတူကာလ၌ အလုံးစုံတိုးတက်မှု ပို၍မြင့်မားလားခဲ့ကြောင်း သိရသည်။\nBRICS နိုင်ငံများသည် ကမ္ဘာတစ်ဝန်း ကုန်စည်ကုန်သွယ်မှု၏ ၁၈ ရာခိုင်နှုန်းနှင့် နိုင်ငံခြားရင်းနှီးမြှုပ်နှံမှု၏ ၂၅ ရာခိုင်နှုန်းရှိကြောင်း စာရင်းအင်းများအရ သိရသည်။\nတရုတ်နိုင်ငံ အရှေ့ပိုင်း ဆန်းတုန်းပြည်နယ် အခြေစိုက် တာယာထုတ်လုပ်သူ Prinx Chengshan (Shandong) တာယာကုမ္ပဏီလီမိတက်သည် ဆယ်စုနှစ်တစ်ခုအတွင်း ဘရာဇီးဈေးကွက်၌ ချိတ်ဆက်ခဲ့ပြီးဖြစ်ကာ ဒေသတွင်း ဖြန့်ချိသူများနှင့် ဝယ်ယူအသုံးပြုသူများအကြား ထင်ရှားလာခဲ့သည်။\nကုမ္ပဏီ၏အဆိုအရ တရုတ်နိုင်ငံနှင့် ဘရာဇီးနိုင်ငံကြား စီးပွားလုပ်ကိုင်ခွင့်ရရှိရေး (AEO) အပြန်အလှန် အသိအမှတ်ပြုသဘောတူစာချုပ်သည် ၂၀၂၂ ခုနှစ် ဇန်နဝါရီ ၁ ရက်က တရားဝင်အသက်ဝင်လာခဲ့ပြီး ကုမ္ပဏီ၏ ထုတ်ကုန်တင်ပို့မှုများကို မြှင့်တင်ပေးလျက်ရှိသည်။\nထိုသို့အကြောင်းအရာများသည် BRICS နိုင်ငံများ၌ အတော်အသင့် ဘုံတူညီလာလျက်ရှိလာပြီး ၎င်းတို့၏ စီးပွားရေးနှင့် ကုန်သွယ်ရေးပူးပေါင်းဆောင်ရွက်မှု လွှမ်းခြုံခြင်းကို တိုးချဲ့သွားမည်သာဖြစ်သည်။ ယခုလဆန်းပိုင်း၌ ကျင်းပခဲ့သော ၁၂ ကြိမ်မြောက် BRICS စီးပွားရေးနှင့် ကုန်သွယ်ရေးဝန်ကြီးများ အစည်းအဝေးအတွင်း တက်ရောက်လာသူများက ဒစ်ဂျစ်စီးပွားရေး၊ ကုန်သွယ်ရင်းနှီးမြှုပ်နှံမှုနှင့် ရေရှည်တည်တံ့သော ဖွံ့ဖြိုးတိုးတက်မှု၊ ထောက်ပံ့ကွင်းဆက်နှင့် နိုင်ငံစုံကုန်သွယ်ရေးယန္တရား စသည့်နယ်ပယ်များ၌ ပူးပေါင်းဆောင်ရွက်မှု နက်ရှိုင်းစေရန် ကတိပြုခဲ့ကြသည်။\nထွန်းသစ်စဈေးကွက်က ရင်ဆိုင်နေရသော အခြေခံအဆောက်အအုံနှင့် ဖွံ့ဖြိုးတိုးတက်မှု စိန်ခေါ်မှုများကို ကိုင်တွယ်ရန် ရှန်ဟိုင်မြို့တွင် ရုံးချုပ်ထားရှိသော New Development Bank (NDB) အား BRICS နိုင်ငံများက တည်ထောင်ခဲ့ပြီး ၂၀၁၅ ခုနှစ်တွင် တရားဝင်ဖွင့်လှစ်ခဲ့သည်။\nဘရာဇီးနိုင်ငံတွင် ပြန်လည်ပြည့်ဖြိုးမြဲစွမ်းအင်စီမံကိန်းများမှ အိန္ဒိယနိုင်ငံရှိ ရထားလမ်းကွန်ရက် အဆင့်မြှင့်တင်ခြင်းအစီအစဉ်များနှင့် ရုရှားနိုင်ငံရှိ အသုံးပြုခကောက်ခံသောလမ်းအသစ်များအထိ NDB က ၂၀၂၁ ခုနှစ် မေလအတွင်း အဖွဲ့ဝင်နိုင်ငံများရှိ စီမံကိန်း ၈၀ ကျော်အား ခွင့်ပြုပေးခဲ့ကာ စုစုပေါင်း အမေရိကန်ဒေါ်လာ ဘီလီယံ ၃၀ ခန့် ရှိခဲ့သည်။\nဘဏ်၏အဆိုအရ ၂၀၂၂ ခုနှစ်မှ ၂၀၂၆ ခုနှစ်အထိ အဖွဲ့ဝင်နိုင်ငံများအတွက် ငွေကြေးကူညီပံ့ပိုးမှု အမေရိကန်ဒေါ်လာ ဘီလီယံ ၃၀ ပံ့ပိုးပေးနိုင်ခဲ့ပြီး ကမ္ဘာကြီးပူနွေးမှု လျှော့ချရေးအတွက် အသုံးပြုမည့်ရန်ပုံငွေ၏ ၄၀ ရာခိုင်နှုန်းရှိကြောင်း သိရသည်။\nဖွံ့ဖြိုးတိုးတက်မှုအတွက် သစ်လွင်၍ အားကောင်းသော တွန်းအားအဖြစ် ဆောင်ရွက်ခြင်းဖြင့် BRICS မိတ်ဖက်ဆောင်ရွက်ခြင်းသည် New Industrial Revolution (PartNIR) Innovation Center ကို နည်းပညာ တီထွင်ဆန်းသစ်မှုနှင့် ဒစ်ဂျစ်တယ် အသွင်ကူးပြောင်းရေး အသုံးပြုရန် BRICS နိုင်ငံများအတွက် ခြေကုပ်အဖြစ် ပံ့ပိုးကူညီရန် ၂၀၂၀ ပြည့်နှစ် ဒီဇင်ဘာလက တရုတ်နိုင်ငံ အရှေ့ပိုင်း ဖူကျန့်ပြည်နယ် ရှမန်မြို့၌ ဖွင့်လှစ်ခဲ့သည်။\nဇွန်လဆန်းပိုင်းတွင် အဆိုပါစင်တာက NDB နှင့်အတူ နှစ်ဘက် ပူးပေါင်းဆောင်ရွက်မှု အဆင်ပြေချောမွေ့စေရေးနှင့် BRICS နိုင်ငံများ ဘုံဖွံ့ဖြိုးတိုးတက်ရေး မြှင့်တင်ရေးအတွက် နားလည်မှုစာချွန်လွှာ (MoU) အား လက်မှတ်ရေးထိုးခဲ့ကြောင်း၊ နှစ်ဘက်တို့သည် အခြေခံအဆောက်အအုံနှင့် စဉ်ဆက်မပြတ် အစီအစဉ်များဆိုင်ရာ ပူးတွဲသုတေသနပြုလုပ်ခြင်း၊ ဝန်ထမ်းလေ့ကျင့်ရေးနှင့် အချက်အလက်ဖလှယ်ရေးမှတစ်ဆင့် ဉာဏ်ရည်တု၊ စက်မှုလုပ်ငန်းဆိုင်ရာ အင်တာနက်၊ စွမ်းအင်ထိန်းသိမ်းရေး နှင့် သဘာဝပတ်ဝန်းကျင်ကာကွယ်ရေး စသည့်နယ်ပယ်များတွင် ဦးစားပေးသွားမည်ဖြစ်သည်။\nထို့ပြင် NDB အပြင် BRICS PartNIR Innovation Center သည် BRICS နိုင်ငံများကြား ပူးပေါင်းဆောင်ရွက်မှု မြှင့်တင်ရန် နောက်ထပ် ကောင်းမွန်သော ယန္တရားလည်း ဖြစ်ကြောင်း NDB ဥက္ကဋ္ဌ Marcos Troyjo က ပြောခဲ့သည်။ ၎င်းတို့သည် BRICS အပြင် ထွန်းသစ်စဈေးကွက်နှင့် ဖွံ့ဖြိုးဆဲနိုင်ငံများတွင် ကုလသမဂ္ဂ စဉ်ဆက်မပြတ်ဖွံ့ဖြိုးတိုးတက်မှုပန်းတိုင်များ ကုလသမဂ္ဂ စဉ်ဆက်မပြတ်ဖွံ့ဖြိုးတိုးတက်မှုပန်းတိုင်များ ဖော်ဆောင်ခြင်း အပါအဝင် စဉ်ဆက်မပြတ် ဖွံ့ဖြိုးတိုးတက်မှုအစီအစဉ် မြှင့်တင်ရန် ရည်ရွယ်ထားခြင်း ဖြစ်သည်။\nကိုဗစ်-၁၉ ကပ်ရောဂါစတင်ချိန်မှစ၍ BRICS နိုင်ငံများသည် ကျန်းမာရေးပံ့ပိုးမှုများဖြင့် တစ်နိုင်ငံနှင့်တစ်နိုင်ငံ ပံ့ပိုးပေးလျက်ရှိကြောင်းနှင့် ရောဂါကူးစက်မှု ကာကွယ်၊ထိန်းချုပ်ခြင်း၊ ရောဂါရှာဖွေခြင်းများနှင့် ရောဂါကုသမှုအစီအစဉ်များ၊ ကာကွယ်ဆေးများနှင့် ဆေးဝါး သုတေသနနှင့် ဖော်ထုတ်မှုဆိုင်ရာ ကျယ်ပြန့်သော ပူးပေါင်းဆောင်ရွက်မှု ဆောင်ရွက်လျက်ရှိကြောင်း သိရသည်။\nမတ်လတွင် ဘရာဇီးနိုင်ငံ Butantan အင်စတီကျု့က တရုတ်နိုင်ငံမှ ထုတ်လုပ်ထားသော CoronaVac ကာကွယ်ဆေးအား ၂၀၂၃ ခုနှစ်စ၍ ထုတ်လုပ်ရန် ဆောပိုလိုမြို့တွင် စက်ရုံတစ်ရုံ ဖွင့်လှစ်ခဲ့သည်။\nထို့ပြင် မတ်လတွင်ပင် BRICS ကာကွယ်ဆေး သုတေသနနှင့် ဖွံ့ဖြိုးတိုးတက်မှုစင်တာ ဖွင့်လှစ်ခြင်း အခမ်းအနားကို အွန်လိုင်းဖြင့် ကျင်းပခဲ့သည်။ BRICS အဖွဲ့ဝင် ၅ နိုင်ငံသည် ကမ္ဘာ့ပြည်သူ့ကုန်စည်များအဖြစ် သာတူညီမျှဖြန့်ဝေခြင်းမှတစ်ဆင့် ဖွံ့ဖြိုးဆဲနိုင်ငံများတွင် ကာကွယ်ဆေးများ သင့်တင့်မျှတစွာ ရရှိနိုင်ရေးအတွက် ကာကွယ်ဆေးပူးပေါင်းဆောင်ရွက်မှု အားကောင်းလာရန် ရှေ့ပြေးဆောင်ရွက်ချက်အား ပူးတွဲအဆိုပြုခဲ့သည်။\nအဆိုပါ ရှေ့ပြေးဆောင်ရွက်ချက်သည် BRICS နိုင်ငံများ၏ ကူးစက်ရောဂါထိန်းချုပ်နိုင်စွမ်းနှင့် ပြည်သူ့ကျန်းမာရေးဖြစ်ရပ်များအား တုံ့ပြန်စွမ်းကို အဆင့်မြှင့်တင်ရန် ရည်ရွယ်ထားခြင်းဖြစ်သည်။ ယင်းလုပ်ငန်း၌ ပွင့်လင်းမှုရှိရန် အထူးအလေးပေးထားသလို ချိတ်ဆက်ရန် မိတ်ဖက်များအား ပိုမိုဖိတ်ခေါ်လျက်ရှိသည်။\n၁၂ ကြိမ်မြောက် BRICS ကျန်းမာရေးဝန်ကြီးများကို မေလက ဗီဒီယိုလင့်ခ်မှတစ်ဆင့် ကျင်းပခဲ့ပြီး BRICS နိုင်ငံများအနေဖြင့် ပမာဏကြီးမားသော ကပ်ရောဂါဖြစ်ပွားမှုများအတွက် ဆောလျင်စွာသတိပေးချက်စနစ်ကို ထုတ်ပြန်သွားမည်ဟု ကတိပြုခဲ့သည်။ အစည်းအဝေးတက်ရောက်လာသူများအနေဖြင့် ကိုဗစ်-၁၉ ကပ်ရောဂါ ကာကွယ်၊ ထိန်းချုပ်ခြင်း၊ ကျန်းမာရေးစနစ်သစ်များ ဖော်ထုတ်ခြင်းနှင့် ဒစ်ဂျစ်တယ်ကျန်းမာရေး စသဖြင့် စီစဉ်ထားသောခေါင်းစဉ်များကို နက်နက်ရှိုင်းရှိုင်းဆွေးနွေးခဲ့ကြသည်။\nBRICS ပူးပေါင်းဆောင်ရွက်မှု အောင်မြင်ခြင်းသည် ကမ္ဘာပေါ်ရှိ ထွန်းသစ်စဈေးကွက်နှင့် ဖွံ့ဖြိုးဆဲနိုင်ငံများ၏ ပြောဆိုမှုကို အဆင့်မြှင့်တင်သည်သာမက BRICS အား ကမ္ဘာ့တောင်ခြမ်းပူးပေါင်းဆောင်ရွက်မှု မြှင့်တင်ခြင်းအတွက် အရေးပါသောပလက်ဖောင်းတစ်ခုလည်းပဲ ဖြစ်စေသည်။\n၂၀၁၇ ခုနှစ်တွင် တရုတ်နိုင်ငံက “BRICS Plus” ပူးပေါင်ဆောင်ရွက်မှုပုံစံကို အဆိုပြုခဲ့ပြီး ယင်းမှာ ပိုမိုကြီးမားသော စည်းလုံးညီညွတ်မှုအတွက် BRICS အဖွဲ့ဝင်နိုင်ငံများအကြား ညီညွတ်မှုနှင့် ညှိနှိုင်းဆောင်ရွက်မှု အားကောင်းလာစေရန် ရည်ရွယ်ထားခြင်းဖြစ်ပြီး တစ်ချိန်တည်းမှာပင် ထွန်းသစ်စဈေးကွက်များနှင့် ဖွံ့ဖြိုးဆဲနိုင်ငံများအားလုံးအတွက် ဖွံ့ဖြိုးတိုးတက်မှုနှင့် အလားအလာကို ပူးတွဲလိုက်နာရာတွင် BRICS “မိတ်ဆွေများစက်ဝန်း” ကို ကျယ်ကျယ်ပြန့်ပြန့် ထိန်းသိမ်းရန် ရည်ရွယ်ထားကြောင်း သိရသည်။\nထို့ပြင် BRICS နှင့် ထွန်းသစ်စဈေးကွက်များနှင့် ဖွံ့ဖြိုးဆဲနိုင်ငံများအကြား နိုင်ငံခြားရေးဝန်ကြီးများသည် ဗီဒီယိုဆွေးနွေးပွဲပြီးနောက် တရုတ်နိုင်ငံ နိုင်ငံတော်ကောင်စီနှင့် နိုင်ငံခြားရေးဝန်ကြီး ဝမ်ရိက ဆွေးနွေးပွဲတက်ရောက်လာသော နိုင်ငံခြားရေးဝန်ကြီးများသည် “BRICS Plus” ပူးပေါင်းဆောင်ရွက်မှုပုံစံကို ထောက်ခံခဲ့ကြသလို သဘောလည်းတူခဲ့ကြကြောင်း သိရသည်။\n“BRICS Plus” ပူးပေါင်းဆောင်ရွက်မှုအား ချီးကျူးပြောကြားလျက် ဆွေးနွေးပွဲကို ပြည်ပမှတက်ရောက်ကြသူများက BRICS နိုင်ငံများနှင့် ထွန်းသစ်စဈေးကွက်များကြား မဟာဗျူဟာမြောက် ဆက်သွယ်ရေးနှင့် ညှိနှိုင်းဆွေးနွေးမှု အဆင့်မြှင့်တင်ရန် ဆန္ဒရှိကြောင်းနှင့် ကမ္ဘာလုံးဆိုင်ရာ အုပ်ချုပ်ရေးစနစ် တိုးတက်မှုကို မြှင့်တင်ရန်၊ သို့မှသာ ပိုမို၍ မျှတပြီး သာတူညီမျှရှိသလို ပိုမိုပါဝင်ကာ ဒီမိုကရေစီနည်းလမ်းကျကြောင်း ပြောကြားခဲ့သည်။\nတရုတ်နိုင်ငံ နိုင်ငံတကာလေ့လာရေးအင်စတီကျု့၏ ဖွံ့ဖြိုးဆဲနိုင်ငံများအားလေ့လာခြင်းဌာန ၊ ညွှန်ကြားရေးမှူး Wang Youming က ဆင်းရဲနွမ်းပါးမှုလျှော့ချရေး၊ စားနပ်ရိက္ခာဖူလုံမှုရှိရေး၊ အစိမ်းရောင်ဖွံ့ဖြိုးတိုးတက်မှုရှိရေး၊ စက်မှုလုပ်ငန်းထူထောင်ရေး၊ ဒစ်ဂျစ်တယ်စီးပွားရေးနှင့်ကွန်ရက်ချိတ်ဆက်မှုဆိုင်ရာ BRICS ပူးပေါင်းဆောင်ရွက်မှုကို ထောက်ပြခဲ့ကြောင်းနှင့် ဖွံ့ဖြိုးဆဲနိုင်ငံများစွာ၏ လိုအပ်ချက်နှင့် ပြင်းပြသောဆန္ဒများနှင့် ကိုက်ညီမှုရှိကြောင်း၊ ထို့ကြောင့် BRICS ပူးပေါင်းဆောင်ရွက်မှုယန္တရားသည် ကိုဗစ်-၁၉ ရောဂါနှင့် အခြားဖွံ့ဖြိုးတိုးတက်မှု စိန်ခေါ်မှုများ၏ သက်ရောက်မှုနှင့်အတူ ဖွံ့ဖြိုးဆဲနိုင်ငံများကို ကူညီရာတွင် အရေးပါသော အခန်းကဏ္ဍမှ ပါဝင်မည်ဖြစ်သည်။\nစင်ကာပူနိုင်ငံ National University of Singapore ၏ Lee Kuan Yew School of Public Policy တွဲဖက်ပါမောက္ခ Gu Qingyang က အနာဂတ်တွင် BRICS နိုင်ငံများသည် ၎င်းတို့၏ လက်ရှိ ပူးပေါင်းဆောင်ရွက်မှု ယန္တရားကို ထပ်မံအားကောင်းစေနိုင်မည်ဖြစ်ကာ ဖြည်းဖြည်းချင်း တိုးချဲ့သွားနိုင်ကြောင်း၊ ပူးပေါင်းဆောင်ရွက်မှုနှင့် ဖွံ့ဖြိုးတိုးတက်မှုအတွက် ပိုမိုကြီးမားသောနေရာရရှိရန် ကုလသမဂ္ဂ စဉ်ဆက်မပြတ် ဖွံ့ဖြိုးတိုးတက်မှုပန်းတိုင်များနှင့် ရပ်ဝန်းနှင့် ပိုးလမ်းမ အဆိုပြုချက်အောက်ရှိ အစီအစဉ်များနှင့်အတူ နက်ရှိုင်းစွာ ပေါင်းစည်းသွားနိုင်ကြောင်း ဆင်ဟွာသို့ ပြောကြားခဲ့သည်။\nတောင်ကိုရီးယားနိုင်ငံ သမ္မတ Cyril Ramaphosa က ကိပ်တောင်းမြို့တွင် မကြာသေးမီက ပြုလုပ်သော သတင်းစာရှင်းလင်းပွဲအတွင်း ၎င်း၏နိုင်ငံအနေဖြင့် အခြားနိုင်ငံများစွာက ယုံကြည်မှုရှိသော “ဆွဲဆောင်မှုရှိသော” အုပ်စုဖြစ်သည့် BRICS ၏ အဖွဲ့ဝင်နိုင်ငံများနှင့်အတူ “ကြီးမား၍ နက်ရှိင်းသော မိတ်ဖက်ဆက်ဆံရေး” ကို မြင်တွေ့လိုကြောင်း ပြောကြားခဲ့သည်။ (Xinhua)\n#China, #BRICS, #Partnership, #GlobalChallenges, #Xinhua, #Myanmar, #XinhuaMyanmar, #တရုတ်, #မိတ်ဖက်ဆက်ဆံရေး, #ကမ္ဘာလုံးဆိုင်ရာစိန်ခေါ်မှုများ, #ဆင်ဟွာ, #မြန်မာ, #ဆင်ဟွာမြန်မာ\nXinhua Headlines: BRICS partnership stands strong amid global challenges\nSource: XinhuaEditor: huaxia2022-06-21 01:27:18\nBEIJING, June 20 (Xinhua) — The 14th summit of BRICS, an emerging-market group that includes Brazil, Russia, India, China and South Africa, will be held this week in virtual format under the theme of “Foster High-quality BRICS Partnership, Usher inaNew Era for Global Development” under China’s chairmanship.\nBRICS countries are an important driving force for regional and global economic and trade growth. Despite the prolonged impact of COVID-19, the total volume of trade in goods of BRICS countries reached nearly 8.55 trillion U.S. dollars in 2021,ayear-on-year increase of 33.4 percent, official data shows.\nMeanwhile, China’s bilateral trade with other BRICS countries totaled 490.42 billion U.S. dollars, up 39.2 percent year on year and higher than the overall growth of China’s foreign trade in the same period.\nWorldwide, BRICS countries account for 18 percent of trade in goods and 25 percent of foreign investment, statistics show.\nFrom renewable energy projects in Brazil to railway network upgrade programs in India and new toll roads in Russia, the NDB had approved more than 80 projects in member countries by May 2021, withatotal portfolio of some 30 billion U.S. dollars.\nAccording to the bank, from 2022 to 2026, it will provide 30 billion U.S. dollars of financial support for member countries, with 40 percent of the funds to be used for mitigating global warming.\nEarlier in June, the center signedamemorandum of understanding (MoU) with the NDB to facilitate bilateral cooperation and promote the common development of BRICS countries, stating that the two sides will give priority to cooperation in such fields as artificial intelligence, the industrial Internet, energy conservation and environmental protection through joint research, personnel training and information sharing on infrastructure and sustainable programs.\nDuringarecent media briefing in Cape Town, South African President Cyril Ramaphosa said that his country wants to seea“greater and deeper partnership” with other members of BRICS, an “attractive” group that many other countries have confidence in.\n(Reporting by Yang Dingmiao, Wei Mengjia, Zhang Xinyi, Fu Min, He Leijing, Wang Xuetao, Xiao Yichen; Video reporters: Fu Min, Chen Wang, Hong Liang, Xie Zhao, Wang Zhao, Tian Hongyi, Jiang Lei, Li Shuting, Yang Zhigang, Yin Jiajie ; Video editors: Zhu Cong, Luo Hui) ■\nPhoto 1 : Aerial photo taken on June 17, 2022 shows the headquarters building of the New Development Bank (NDB), also known as the BRICS bank, in east China’s Shanghai. (Xinhua/Fang Zhe)\nPhoto2: An elderly person receivesadose of China’s COVID-19 vaccine in Brasilia, Brazil, Jan. 22, 2021. (Photo by Lucio Tavora/Xinhua)\nPhoto3: Photo taken on Sept. 8, 2021 shows an intelligent robot dog during an exhibition on BRICS New Industrial Revolution held in Xiamen, east China’s Fujian Province. (Xinhua/Lin Shanchuan)


Spanish matador Miguel Angel Delgado is tackled byabull duringabullfight in Seville, southern Spain.\nဒီသီတင်းပတ် English American Idioms and Expressions ကဏ္ဍမှာ Bull (နွားသိုး) နဲ့ ပတ်သက်တဲ့ Hit the bull’s eye, Take the bull by the horns နဲ့ A bull inachina shop တို့ကို တင်ပြထားပါတယ်။\n(၁) Hit the bull’s eye\nHit (ထိတာ)၊ the bull’s eye (နွားသိုးရဲ့  မျက်စိ) ဆိုတော့ စကားစုတခုလုံးရဲ့  တိုက်ရိုက်အဓိပ္ပါယ်ကတော့ နွားသိုးရဲ့  မျက်စိကို တည့်တည့်ထိမှန်တာ ဖြစ်ပါတယ်။ တကယ်တော့ Bull’s eye ဆိုတဲ့ အဓိပ္ပါယ်က သေနတ်ပစ်၊ မျှားပစ်လေ့ကျင့်မယ်ဆိုရင် ပစ်မှတ်အလယ်မှာရှိတဲ့ အမည်းစက် ဗဟိုချက်ကိုလည်း ခေါ်တာဖြစ်ပါတယ်။ ဒါကြောင့် Hit the bull’s eye ရဲ့  အီဒီယံအဓိပ္ပါယ်ကတော့ ပြောလိုက်တာ၊ လုပ်လိုက်တာ ထိထိမိမိ ရှိတာ၊ အပိုင်တီးထည့်လိုက်တာမျိုး၊ တကယ့်ကို လိုရင်းရောက်အောင် လုပ်နိုင်တာ၊ ပြောနိုင်တာ၊ သိပ်ကိုမှန်နေတာ ၊\nYou hit the bull’s eye when you said corruption is the root of evil !\nအဂတိလိုက်စားမှုဟာ မကောင်းမှုရဲ့ အခြေခံဖြစ်တယ်လို့ မင်းပြောတာ တကယ့်ကို ဒက်ထိ မှန်လိုက်လေခြင်း။\n(၂) Take the bull by the horns\nTake (ယူတာ)၊ the bull (နွားသိုး)၊ by (နှင့်)၊ the horns (ဦးချို) ဆိုတော့ စကားစုတခုလုံးရဲ့  တိုက်ရိုက်အဓိပ္ပါယ်က နွားသိုးကို သူ့ရဲ့  ဦးချိုကနေ ကိုင်တွယ်လိုက်တာ ဖြစ်ပါတယ်။ နွားသိုးဆိုတာအားရှိတော့၊ ခွေ့လိုက်ရင် အန္တရာယ်ကြီးပြီးသက်သာမှာ မဟုတ်တဲ့အတွက် နွားသိုးကို သူ့ဦးချိုက ကိုင်မယ်ဆိုရင် အန္တရာယ်ရှိပေမယ့်၊ အနိုင်ဆုံးနေရာကနေ ကိုင်တွယ်ပြီး ထိန်းလိုက်တဲ့ သဘောမျိုး ဖြစ်ပါတယ်။ အီဒီယံသွယ်ဝိုက် အဓိပ္ပါယ်ကတော့ ခက်တဲ့အခြေအနေတခုခုကို မြန်မာဘန်းစကားအရဆိုရင် ဂဃနဏ အပိုင်းကိုင်ပြီး၊ သတ္တိရှိရှိ၊ ပြတ်ပြတ်သားသား ဖြေရှင်းဖို့ ကြိုးစားတာကို ဆိုလိုတာ ဖြစ်ပါတယ်။\nMy boss took the bull by the horns and warned the two workers either to stop quarreling or leave the room!\nကျနော်တို့ ဆရာသမားက ရန်ဖြစ်နေကြတဲ့ အမှုထမ်း နှစ်ဦးကို ရပ်ရင်ရပ် မရပ်ရင်တော့ အခန်းထဲက ထွက်သွားကြလို့ အပိုင်ပဲ အပြတ်ပြောလိုက်တယ်။\n(၃) A bull inachina shop\nA bull (နွားသိုး)၊ in (အထဲမှာ)၊achina shop ကတော့ ဒီနေရာမှာ ကြွေပန်းကန်တွေ၊ ကြွေထည်ပစ္စည်းတွေ စသည်ဖြင့် ရောင်းတဲ့ဆိုင်ကို ဆိုလိုတာ ဖြစ်ပါတယ်။ စကားစုတခုလုံးရဲ့  တိုက်ရိုက်အဓိပ္ပါယ်ကတော့ ကြွေထည်ရောင်းတဲ့ဆိုင်ထဲ ရောက်နေတဲ့ နွားသိုး ဖြစ်ပါတယ်။ ကြွေပန်းကန်၊ ကြွေအိုး၊ ကြွေခွက် စသဖြင်တို့ဟာ ကွဲလွယ်တာ ဖြစ်တဲ့အတွက်ကြောင့် အဲဒီ ကြွေထည်၊ ကြွေပန်းကန်တွေ ရောင်းတဲ့ဆိုင်ထဲ နွားသိုးတကောင်ရောက်နေတယ်ဆိုရင် ဆိုင်ထဲမှာ ရှိရှိသမျှဟာ ကွဲဖို့ အန္တရာယ်ရှိတဲ့သဘော ဖြစ်ပါတယ်။ ဒီအသုံးရဲ့  အီဒီယံအဓိပ္ပါယ်က မြန်မာဘန်းစကားအရ ရှင်းရှင်းပြောရရင်တော့ လုပ်လိုက်ရင် အရာနဲ့အကြောင်းကြောင်းကြောင့် ဆိုတာနဲ့ တူတယ်လို့ ဆိုရမှာပါ။ သတိထားနေရမယ့်နေရာ၊ ကွဲလွယ်တဲ့ပစ္စည်းတွေ ရှိနေတဲ့ နေရာမှာ မနေတတ်၊ မထိုင်တတ်တော့ လုပ်လိုက်ရင် ကွဲတာ၊ ရှတာ၊ ကျိုးတာ၊ ပဲ့တာဖြစ်တာကို ဆိုလိုပါတယ်။ ဒါ့အပြင်လုပ်လိုက်ရင် အခြေအနေ ပိုဆိုးသွားတဲ့အခြေအနေမျိုးမှာလည်း၊ ဒီအီဒီယံကို ရည်ညွန်းသုံးနိုင်ပါတယ်။ နေ့စဉ်ဘဝမှာ တွေ့လေ့ရှိတဲ့ တချို့ လူတွေဖြစ်တဲ့ ဥပမာ သူ့ ကိုတော့ ပေးမကိုင်လေနဲ့၊ သူကိုင်လိုက်ရင်ကွဲလိမ့်မယ်၊ လုပ်လိုက်ရင် သူ့လက်ချက်ပဲလို့ စသဖြင့် အပြောခံရတဲ့ လူမျိုးကိုလည်း ဒီ အီဒီယံနဲ့ ရည်ညွှန်းသုံးနိုင်ပါတယ်။\nJohn is likeabull inachina shop. His wife has to remind him to be careful all the time!\nJohn က ဖြစ်လိုက်ရင်အရာရာနှင့် အကြောင်းကြောင်းပါဘဲ။ ဒါကြောင့်မို့ သတိထားနေဖို့ သူ့ ဇနီးက သူ့ ကို အမြဲသတိပေးနေရတယ်လေ။\nဒီသတင်းပတ် တင်ပြပေးခဲ့တဲ့ Bull စကားလုံးအခြေခံ idioms အသုံးအနှုန်းများမှာ Hit the bull’s eye, Take the bull by the horns နဲ့ A bull inachina shop တို့ ဖြစ်ကြပါတယ်။


The Vampire Diaries : Season2( 2010 ) - Myanmar Asian TV\nကဲ … The Vampire Diaries Season2လေးကို ပြန်စပါပြီနော် … ဇာတ်လမ်းကို မေ့မေ့ပျောက်ပျောက်ဖြစ်နေသူများအတွက် နည်းနည်းပြန်နွှေးပေးပါ့မယ် … Season 1 Episode 22 ဇာတ်သိမ်းပိုင်းမှာ Katherine ရောက်လာပြီး John Gilbert ရဲ့ သဘာဝလွန် အန္တရာယ်တွေရန်ကနေ ကာကွယ်ပေးတဲ့ မှော်လက်စွပ်ဝတ်ထားတဲ့ လက်ကိုဖြတ်ပြီး သတ်မယ်လို့လုပ်တဲ့အချိန်မှာ Elena ရောက်လာတယ် …\nတဖက်မှာလဲ John Gilbert ရဲ့ အကြံအစည်ကြောင့်ပဲ Jonathan Gilbert ရဲ့ device ကို အသုံးပြုပြီး ဗင်ပိုင်ယားတွေကို မျိုးတုန်းအောင် မီးရှို့သတ်ဖြတ်ဖို့ ထောင်ခြောက်ဆင်ဖမ်းရာမှာ Damon နဲ့ မြို့တော်ဝန် Lockwood ပါ မီးထဲပါသွားခဲ့တယ် … Damon ရဲ့ Katherine ကို ပြန်ခေါ်ဖို့ ဂူတံခါးကို ဖွင့်ရာကနေ ဆုံးပါးသွားတဲ့ Bonnie ရဲ့ အဘွားသေဆုံးပြီးနောက်မှာ Bonnie ဟာလဲ ပြောင်းလဲသွားပြီး စွမ်းအားကောင်းလာတဲ့ စုန်းတစ်ယောက်ဖြစ်ခာတယ် … Stefan မျက်နှာကြောင့် Bonnie ဟာ Damon ကို ကယ်တင်ပေးခဲ့လို့ Damon အသက်ရှင်ခွင့်ရခဲ့ပေမဲ့ မြို့တော်ဝန်ကတော့ သေဆုံးခဲ့ရတယ် …\nနောက်တဖက်မှာ လူသားမဟုတ်တဲ့ creature တွေသာ ကြားနိုင်တဲ့ frequency နဲ့ ထုတ်လွှင့်တဲ့ Johnston တီထွင်ထားတဲ့ device ဟာ Lockwood သား အဖပေါ်ကို သက်ရောက်မှုရှိခဲ့တယ် … Mayor Lockwood ကတော့ မီးထဲမှာ ဆုံးပါးသွားခဲ့ပေမဲ့ Taylor Lockwood ကတော့ ကားမောင်းရင်း device က ထုတ်လွှင့်တဲ့ ဆူညံသံကြောင့် ကားတိမ်းမှောက်ပြီး Caroline တယောက် စိုးရိမ်ရတဲ့အခြေအနေကို ရောက်ရှိသွားခဲ့တယ် …\nကဲ …. Season2မှာတော့ Lockwood မိသားစုအပေါ် ဘာလို့ device က သက်ရောက်မှုရှိတာလဲ ? Katherine ကရော ဘာရည်ရွယ်ချက်နဲ့ Mystic Falls ကို ပြန်လာခဲ့ရတာလဲ ? နောက်ထပ် သဘာဝလွန် ဘယ်လိုမျိုး creature တွေ ပါဝင်လာနိုင်ဦးမလဲဆိုတာတော့ The Vampire Diaries Season2မှာ ဆက်လက်စောင့်မျှော်ကြည့်ရှုလိုက်ကြရအောင်နော် …\nThe Vampire Diaries ဟာဆိုရင်ဖြင့် စိတ်ကူးယဉ်ဆန်တဲ့ ဆယ်ကျော်သက်တွေကြားမှာ စွဲလမ်းမှုတစ်ခုဖြစ်လာစေတဲ့အထိ အလွန်ရေပန်းစားခဲ့သော US TV Series တစ်ခုဖြစ်ခဲ့ပြီး rating အရ IMDb မှာ 7.7/10 နှင့် Rotten Tomatoes မှာ 85% အသီးသီးရရှိခဲ့ကာ The CW network ရဲ့ အောင်မြင်မှုရရှိခဲ့တဲ့ စီးရီးတစ်ခုလဲ ဖြစ်ပါတယ် …\nStarring: Candice King, Ian Somerhalder, Julia Vasi, Kat Graham, Matthew Davis, Michael Malarkey, Paul Wesley, Zach Roerig,\nTrailer: The Vampire Diaries : Season2( 2010 )


Slingo စည်းစိမ်ဥစ္စာ NEW မိုဘိုင်း slot | Genie အခမဲ့ဗိုင်းငင်ချည်ငင် |\nနေအိမ် » Slingo စည်းစိမ်ဥစ္စာ NEW မိုဘိုင်း slot | Genie အခမဲ့ဗိုင်းငင်ချည်ငင်\nSlingo စည်းစိမ်ဥစ္စာ slot အဆိုပါမိုဘိုင်းဂိမ်း Watch မှ '' မဲပေး’ ဘို့ 2015!\nA ‘New Mobile Slots Game’ ပြန်လည်သုံးသပ်ခြင်းအားဖြင့် ဂျိမ်းစိန့်. ယောဟနျသ Jnr. ဘို့ Casinophonebill.com\nGenie လည် အတွင်းမြင်ကွင်း hit 2014, ချက်ချင်းမိုဘိုင်းဂိမ်းကစားခြင်းအပေါ်သူတို့ရဲ့ဆန်းသစ်နှင့်မူရင်းယူနှင့်အတူမုန်တိုင်းအားဖြင့်အွန်လိုင်းဂိမ်းအသိုင်းအဝိုင်းယူ. အဘို့မိမိတို့ရက်ရက်ရောရောဆုကြေးငွေအတွက်လည်းလူသိများ အခမဲ့မိုဘိုင်းဖုန်း slot နှစ်ခု, အဖြစ်ရင်ဆိုင်ခဲ့ရသည်ပွေးညီဂိမ်း, မှန်မှန်ဂိမ်းအသစ်များစတင်ကျိန်းသေသူတို့ရဲ့အောင်မြင်မှုလျှို့ဝှက်ချက်များကိုတစျဦးဖွစျသညျ: Slingo စည်းစိမ်ဥစ္စာ တစ်ဦးက Facebook စာမျက်နှာအဖြစ်ပယ်စတင်, ဒါကောင်းစွာအစစ်အမှန်ပိုက်ဆံ slot နှစ်ခု features တွေထည့်သွင်းကြရသည်ကိုပြု၏, နှင့်သဘာဝ Genie up ပြုလုပ်လုဖို့ပထမဦးဆုံးဖြစ်ခဲ့သည်လှည့်ဖျား!\nအခြားအ Slingo စည်းစိမ်ဥစ္စာနှင့် Genie စတိုင်ထိပ်တန်းကမ်းလှမ်းချက်များလှည့်ဖျား + ဖုန်းဘီလ်ကာစီနိုဂိမ်းများကမ်းလှမ်းချက်အားဖြင့်ပိုများသော Pay ကို…\nSlingo စည်းစိမ်ဥစ္စာ ဘင်ဂိုကစားများ၏အစာရှောင်ခြင်း pased စိတ်လှုပ်ရှားမှုနှင့်အတူရေးရာမိုဘိုင်း slot ၏စိတ်လှုပ်ရှားစရာပေါင်းဘော်ရောနှောတဲ့အသစ်အဆန်းဂိမ်းဖြစ်ပါတယ်, ထိုသို့သောအားဖြင့်လူတိုငျးအတှကျအနညျးငယျအရာတစ်ခုခုကမ်းလှမ်း. ဤအမှုသည်သင့်ရဲ့ကြင်နာလျှင်သေချာမသိ? ပြဿနာမရှိပါဘူး! Genie လည်ရက်ရက်ရောရောကမ်းလှမ်းမှု 50 အခမဲ့ချည်ငင် အဘယ်သူမျှမအပ်ငွေလိုအပ် - - အားလုံးအသစ်ကအဖွဲ့ဝင်များဒါကြောင့်တစ်ဦးပါပေးကမ်းခြင်း၌ပါဝင်ပတ်သက်ခြင်းမရှိစွန့်စားမှုလုံးဝရှိမယ့်.\nSlingo ရဲ့အခမဲ့လှည့်ဖျားခြင်းနှင့် Pay ကိုအတူလက်ငင်းငွေသားဆုများက ဖုန်းနံပါတ်ဘီလ်\nဤ5Reel မိုဘိုင်း slots ဂိမ်းကစားသမားကြီးတွေအနိုင်ရဘို့ကွဲပြားခြားနားတဲ့နည်းလမ်းတွေနဲ့အတူထုပ်ပိုးနေသည်. ကအများဆုံးကစားသမားများအတွက်ကူးလက်ချောင်းများကိုစောင့်ရှောက်မည်အကြီးအကျယ်£ 20,000 ငွေသားအနိုင်ရမယ့်ပေမယ့်, လည်းအကျိုးအမြတ်အနိုင်ရမှတက် add နိုင်ပါတယ်သော reel ပေါ်တွင်ပေါ်လာအထူးသင်္ကေတ၏ဝန်ရှိပါတယ်:\nJoker နှင့်စူပါ Joker ရိုင်းသင်္ကေတများ: မဆိုပေါင်းစပ်သုံးသို့မဟုတ်ထိုထက်ပို Get နှင့်ငွေသားဆုအနိုင်ရ\nသူတို့ရဲ့ရမှတ်ရှိခြင်း၏အန္တရာယ်မှာကစားသမားကယ်ဖို့တလျှောက်လာခေရုဗိမ် (ဒါပေမယ့်မငွေကိုအနိုင်ပေး!) မာရျနတျဖွငျ့အခိုးခံရ\nSlingo slot လှုပ်ရှားမှုမှာ Sneak-peek Want? အဆိုပါ Slingo မှာမျှော်ယူပါ https://www.youtube.com/watch?v=27T8dQmwqKg ဗီဒီယိုကို!\nSlingo စည်းစိမ်ဥစ္စာသည်လျင်မြန်စွာဗြိတိန်အနှံ့ကစားသမားထောင်ပေါင်းများစွာ၏များ၏စိတ်ကူးစိတ်သန်းဖမ်းဆီးရမိပုံကိုကြည့်ရှုရန်လွယ်ကူဒါဟာင်. ပိုကောင်းနေဆဲ, နိမ့်ဆုံးကစားနည်းသာ 50p ဖြစ်ကြောင်းဖြစ်ပြီးပျမ်းမျှရှိပါတယ် 95% Player ကိုပြန်သွား.\nအခမဲ့ ဖုန်းကိုကာစီနိုက App Non-Stop Entertainment ကများအတွက်\nလည် Genie အပေါ် Slingo စည်းစိမ်ဥစ္စာကစား ပတ်သက်. အကောင်းဆုံးအရာတစ်ခုမှာသင်သည်တတ်နိုင်သောကွောငျ့ဖွစျသညျ အခမဲ့မိုဘိုင်းလောင်းကစားရုံ App ကိုဒေါင်းလုပ်လုပ် iTunes မှ. ဒါဟာသင်သာကလစ်ပျောက်အားလုံးကိုအကောင်းဆုံးလောင်းကစားဝိုင်းဖျော်ဖြေရေးကနေနေနှင့်ဘယ်တော့မှမလိုအပ် Interrupt ဂိမ်းစိုးရိမ်ဆိုလိုတယ်.\nဒါကြောင့်သင်တို့အဘို့အဘယ်အရာကိုစောင့်ဆိုင်းနေကြသည်? သင့်ရဲ့ဖမ်းပြီး အခမဲ့မိုဘိုင်းဖုန်း slot နှစ်ခုဆုကြေးငွေ နှင့်လည် Genie ရဲ့ထူးခြားတဲ့ဂိမ်းဘုံ join. ကစည်းမျဉ်းသတ်မှတ် Alderney လောင်းကစားထိန်းချုပ်ရေးကော်မရှင်, ကစားသမားများကိုသာအများဆုံးတင်းကြပ် Fair Play အလေ့အထများနှင့်လုံခြုံရေး Protocols နောက်တော်သို့လိုက်ကြသည်စိတ်ချပါငြိမ်ဝပ်စွာနေလို့ရပါတယ်. ဘယ်သူတို့ရန်လိုအပ်ပါတယ်အားလုံးအပေါ်သူတို့ရဲ့ဂိမ်းကိုမျက်နှာရနှင့်မျှော်လင့် Slingo စည်းစိမ်ဥစ္စာနှင့်အတူအနိုင်ရအိမ်မှာနေတဲ့ဧရာမအစစ်အမှန်ပိုက်ဆံယူကြောင်းဆိုလိုတယ်.\nပိုပြီးထိပ်တန်းဂိမ်းပစ်လွှတ်ရှာဖွေနေခြင်းနှင့် အခမဲ့ဆုကြေးငွေကမ်းလှမ်းမှု? အကောင်းဆုံးမိုဘိုင်း slot သွားရောက်ကြည့်ရှု, ဘင်ဂိုကစားနှင့်ကာစီနိုဆိုက်နှင့်တဆင့်သီးသန့်အပိုဆုကမ်းလှမ်းချက်များနှင့်ပရိုမိုးရှင်း Get CasinoPhoneBill. Desktop ကို မှစ. Play, Mobile နှင့် Tablet ကို!!


မော်ဒယ်တစ်ခုပေါ်တွင်ကူရှင်ချုပ်လုပ်နည်း - ရေမြှုပ်ဆေးကရိယာ - ရိုးရှင်းပြီးထိရောက်သော! •မော်ဒယ်လ်ကမ္ဘာ\nစံပြကမ္ဘာ မော်ဒယ်လ်လမ်းညွှန်များ ရာသီဥတုမော်ဒယ်များ 2018-04-04 | 2\nမော်ဒယ်ပေါ်ရှိဆေးသုတ်ခြစ်ခြင်းသည်အလွန်ထိရောက်သည်။ စစ်တပ်ယာဉ်များနှင့်လေယာဉ်ပျံများတွင်အများဆုံးအသုံးပြုလေ့ရှိပြီးသူတို့ကိုခြေသည်းနှင့်လက်တွေ့ကျစေသည်။ အမှန်တကယ်ခက်ခဲသောအခြေအနေများတွင်အထူးသဖြင့်စစ်တပ်သုံးစက်ကိရိယာများသည်အမှန်တကယ်အသုံးပြုသောမည်သည့်စက်ကိရိယာမဆိုအ ၀ တ်အစားများနှင့်မျက်ရည်များကိုပြသပြီးအဆင့်တိုင်းနီးပါးတွင် dings၊ ဒါဟာမော်ဒယ်ပေါ်မှာဤထင်ဟပ်ထိုက်သည်။ ဒီစာသားထဲမှာ၊ မော်ဒယ်လ်တခုပေါ်ကိုကုတ်တံတစ်ချောင်းထက်ရေမြှုပ်ကိုဘယ်လိုလုပ်ရမလဲဆိုတာကိုတင်ပြထားပါတယ်။ အဲဒါဟာအလွန်ရေပန်းစားပြီးရိုးရှင်းတဲ့ရာသီဥတုဒဏ်ခံနိုင်တဲ့နည်းပဲ။\nကုတ်ခြစ်ခြင်းနှင့်ခြစ်ခြင်းနည်းစနစ်များကို "chipping" ဟုလည်းမကြာခဏခေါ်လေ့ရှိသည်။\nဆိုလိုသည်မှာရိုးရှင်းစွာဆေးသုတ်ထားသော brush ဖြင့်ပြုလုပ်ထားခြင်း၊ ၎င်းကိုထိန်းချုပ်ရန်ခဲယဉ်းသည်။ ကူရှင်ချုပ်ခြင်းသည်ရေမြှုပ်ကောင်အသုံးပြုသကဲ့သို့သေးငယ်။ ကျပန်းမဟုတ်ပါ။ ဒါကြောင့်ကျနော်တို့ကအာရုံစိုက်ပါ။ ငါတို့လိုချင်တာတစ်ခုကနေရာတိုင်းမှာတွေ့ရမယ်။ ငါ alledrogo ပါတဲ့ထုပ်ပိုးထားတဲ့အထည်ချုပ်ရေမြှုပ်ကိုငါကြိုက်တယ်။ ပန်းကန်ဆေးခြင်း (သို့) ရေချိုးခြင်းအတွက်ရေမြှုပ်ကိုသင်သုံးနိုင်သည်။ သို့သော်မျက်လုံးကျယ်။ ကြမ်းတမ်းသောသူများအတွက်မဟုတ်ဘဲနူးညံ့ပျော့ပြောင်းသူများအတွက်ရည်ရွယ်သည်။ ငါရှိရေမြှုပ်တစ်ဖဲ့ကိုနှစ်ပေါင်းကြာရှည်ပါလိမ့်မယ်။\nရေမြှုပ်အပြင်ကျွန်ုပ်တို့၏ကူရှင်ချုပ်ပေးသည့်အတွက်ဆေးသုတ်ဆေး၏မှန်ကန်သောအရောင်ကိုလည်းလိုအပ်သည်။ သတိရသင့်သည်မှာသံမဏိသည်ရာသီဥတုအခြေအနေ၏လွှမ်းမိုးမှုအောက်တွင်လျင်မြန်စွာမှေးမှိန်သွားလိမ့်မည်။ ထို့ကြောင့်တောက်ပသောအရောင်များကိုသတိပြုပါ - အညိုရောင်သည်ဤနေရာတွင်အကောင်းဆုံးဖြစ်သည်။ အရောင်အသွေးစုံလင်သောအရိပ်များနှင့်အရောင်ခြယ်ထားသောသုတ်ဆေးများ၏အရောင်များရှိသည်။ ငါကမစ္စတာကနေ mahagona အရောင်ကိုအသုံးပြုလေ့ရှိတယ် ဝါသနာ။ သို့သော်သင်သည်“ လတ်ဆတ်သော” ကူရှင်ချုပ်လုပ်လိုပါကသံချပ်ကာအတွက်အသုံးပြုသောသံမဏိသည်အရောင်တင်ထားသောအနံများကဲ့သို့အရောင်တောက်ပခြင်းမရှိကြောင်းသတိရပါ။ ထို့ကြောင့်မှောင်မိုက်။ ညစ်ပတ်သည့်သံမဏိအရောင်ကိုလည်းရွေးချယ်ရမည်။ လေယာဉ်ပြofနာလည်းရှိသည်။ အရေခွံကိုလူမီနီယံဖြင့်ပြုလုပ်ထားသည်။ ဤနေရာတွင်ရွေးချယ်မှုမှာထင်ရှားသည်။ လူမီနီယမ်သည်သံချေး၊\nကျွန်ုပ်အတွက်ရွေးချယ်ရမည့်အရောင်မှာ Mig ၏ Ammo မှ acrylic သုတ်ဆေးဖြစ်သည်။ သင့်တွင်တစ်ခုမျှ မရှိ၍ ပိုမိုပေါ့ပါးသော matte browns များရှိပါက၎င်းကိုအနက်ရောင်နှင့်ရောစပ်နိုင်သည်၊\nစင်ကြယ်သောစာရွက်သို့မဟုတ်စက္ကူသုတ်ပဝါပေါ်တွင်သုတ်လိမ်းပြီးသုတ်ဆေးများမဖွေဘဲအလွန်ကွဲပြားသောသဲလွန်စများစတင်ထွက်ခွာသည်။ ရေမြှုပ်ခြောက်သွေ့နေရမည် ဒီထက်ပိုတာကနူးညံ့သိမ်မွေ့တဲ့ကူရှင်ချုပ်ဖြစ်ခြင်း၊ \_ t\nနူးညံ့သိမ်မွေ့သောပြင်ဆင်ဖာထေးမှုများဖြင့်ရေမြှုပ်၏အရောင်ကိုရွေးချယ်ထားသောနေရာများတွင်အထင်ကြီးစေပါ။ အဲဒါကိုဆီမဖြည့်ပါနဲ့၊ မဖိပါနဲ့၊\nဘယ်အချိန်မှာလေ့ကျင့်ခန်းကိုကြိုက်နှစ်သက်မလဲဆိုတဲ့မေးခွန်းဖြစ်တယ်။ ငါ့အတွက်တော့အမိန့်သည်ဤကဲ့သို့ဖြစ်သည် - ပန်းချီ၊ စာရွက်စက္ကူ - wash - padding ။ တချို့ကအရင်က padding လျှောက်ထား washem ကျနော်တို့ယေဘုယျလုပ်ချင်လျှင်ဒါဟာသဘာဝကျပါတယ် washညစ်ပတ်မော်ဒယ်။ သို့သော်ကူရှင်ချုပ်စက်အား Matt Varnish ဖြင့်လုံခြုံစွာထားရှိရပါမည် wash'' ပြီးတော့ငါတို့ရဲ့ကူရှင်ချုပ်စက်ကိုဆေးကြောနိုင်တယ်။\nဘယ်မှာလဲ ဟုတ်ပါတယ်၊ အများကြီးကပေါ့ပေါ့တန်တန်သို့မဟုတ်အကြီးအကျယ်ဟောင်းနွမ်းနေသောပုံစံကိုကျွန်ုပ်တို့မည်သို့တင်ပြလိုသည်ပေါ်တွင်မူတည်သည်။ ပထမ ဦး စွာဤအရာများသည်အနာများနှင့်ပွန်းပဲ့ဒဏ်ရာများရရှိသောနေရာများဖြစ်သည်။ ထို့အပြင်သင်္ဘောသားများသွားသည့်နေရာတွင်အမည်းများပေါ်လာလိမ့်မည်။ ရေမြှုပ်ကိုအမှတ်အသားဖြင့်မသုံးရန်အရေးကြီးသည်။ ကိတ်မုန့်တစ်လုံးချင်းစီထက်ကြာရှည်ပြီးရှည်သောပုံစံကိုပြုလုပ်ရန်ကြိုးစားပါ။\nရေမြှုပ်တစ်ခုနှင့်အတူမော်ဒယ်ပေါ်တွင်ကူရှင်ချုပ်လုပ်နည်း, တစ် ဦး ထက်ပိုသောအချိန်\nပထမ ဦး စွာမာဂျရစ်ပတ်ရစ်သည့်အဖုံးကဲ့သို့သောအခြားအရာတစ်ခုကိုလေ့ကျင့်ပါ။ အညစ်အကြေးများမကျစေရန်၊ ဘောင်ခတ်ရန်ဖိအားများမည်သို့ချရမည်ကိုကြည့်ပါ။\nရေမြှုပ်ကိုညင်ညင်သာသာအသုံးပြုပါ၊ မကိုင်ပါနှင့်၊ မဆေးပါနှင့်၊ လျင်မြန်စွာလှုပ်ရှားမှုများအကောင်းဆုံးအလုပ်လုပ်ပါလိမ့်မယ်။\nအစက်အပြောက်ကူရှင်ချုပ်ခြင်းစသည်တို့ကိုရှောင်ရှားရန်၊ မော်ဒယ်လ်ပေါ်တွင်ကူရှင်ချုပ်ရန်၊ အပေါက်၊\nအရင်ကဆိုရင်များအတွက် မော်ဒယ်လ်နည်းစနစ်များ ရာသီဥတု\nရှေ့သို့ ယခင် post: MiniArt BANTAM 40 BRC နှင့်အတူသင်္ဘောသား၊ ၁/၃၅ - ပြခန်းနှင့်ဆောက်လုပ်ရေးဆွဲဆောင်မှုများ\nနောက်တစ်ခု: နောက်တစ်ခု "စိုစွတ်သော palette" - acrylics နှင့်အတူပန်းချီနှင့်အတူကူညီပေးသည်\nAnton Schneider သူကရေးသားခဲ့သည်:\nVielen Dank für den wissenswerten Beitrag über die Schwammtechnikpolsterung bei Modellen Ich bin auch Modellsammler und möchte bei meinen Gegenständen eine kleine Polsterung anfertigen lassen။ Ich hoffe, dass ich einen အရည်အချင်းရှိသော Polsterer finde, der das übernimmt, da ich nicht so begabt in dem Bereich bin. https://www.raum-wenselowski.de/muenster\nVielen Dank für den wissenswerten Beitrag über die Schwammtechnikpolsterung bei Modellen Ich bin auch Modellsammler und möchte bei meinen Gegenständen eine kleine Polsterung anfertigen lassen။ Ich hoffe, dass ich einen အရည်အချင်းရှိသော Polsterer finde, der das übernimmt, da ich nicht so begabt in dem Bereich bin.


Google Nexus နဲ့ Pixel Device တွေအတွက် Android Security Patch ကို ဘယ်လို Update လုပ်မလဲ?\ndate_range 16 November 2017\nvisibility 1860 Views\nဒီတခါပြောပြမယ့် အကြောင်းအရာကတော့ "Nexus နဲ့ Pixel Device တွေအတွက် Google ကလစဉ်ပေးတဲ့ Android Security Patch တွေကို ဘယ်လို Update လုပ်မလဲ?" ဆိုတဲ့ အကြောင်းအရာပါ။ Kernel အပိုင်းအတွက် ဖြစ်ပါတယ်။ ဒီလိုမျိုး လစဉ်ပေးနေတဲ့ Security Patch တွေထဲမှာ အဓိကအားဖြင့် Bugs Fix & Security Update တွေ အဓိက ပါဝင်ပါတယ်။\nဒီတစ်ခေါက် Tutorial ကတော့ အသေးလေးပါပဲ။ အရင်တခါတုန်းက ရေးခဲ့တဲ့ Upstream Linux Kernel Update လုပ်တာ နဲ့ သဘောတရားချင်း တူတူပါပဲ။\nသဘောတရားကို အရင်ရှင်းပြပေးပါမယ်။ ဥပမာ ကိုယ့်မှာ Nexus 5X အတွက် Build မယ့် Kernel source တခုရှိတယ်ပဲ ထားပါတော့။ ကိုယ့်ရဲ့ Kernel Repo ထဲကို အခုနောက်ဆုံးထွက်ထားတဲ့ November Android Security Patch Code တွေကို Merge ပြီးရင် ပုံမှန်အတိုင်း ပြန်ပြီး Kernel Compile လုပ်မှာ ဖြစ်ပါတယ်။\nကြိုပြောထားပါမယ် အခု Code တွေက Kernel ပိုင်းအတွက် ဖြစ်ပါတယ်။\nပထမဦးဆုံး ကိုယ့်ဖုန်းအတွက် အဆင်သင့် Kernel source တခုရှိဖို့လိုပါတယ်။ အဲဒီအထဲကို Security Update Code တွေ Merge မှာဖြစ်ပါတယ်။ ထုံးစံအတိုင်း Nexus 5X နဲ့ပဲ ဥပမာပေး ပြောပြမှာ ဖြစ်ပါတယ်။\nပြီးတဲ့နောက် Google Nexus နဲ့ Pixel Device တွေအတွက် Kernel Repo တွေ ရှိတဲ့နေရာ ကို သိရပါမယ်။ (Qualcomm Chipset သုံးထားတဲ့ Device တွေ ဖြစ်ရပါမယ်)\nအရင် ကိုယ့်ရဲ့ Local Kernel Source Repo ထဲ ဝင်ပြီး Terminal ကို ဖွင့်လိုက်ပါ။\nအောက်က Command လေးရိုက်ပေးပါ။ (git fetch လုပ်ပြီး tag အလိုက် merge မှာ ဖြစ်ပါတယ်)\ngit fetch --tags <repo_url> <branch_name>\nExample: Branch Name ကို Google ကနောက်ဆုံး Release ထားတဲ့ Branch ကိုပဲ ရွေးပေးပါ။ ခုလောလောဆယ်ကတော့ bullhead-3.10-oreo-r6 ဖြစ်ပါတယ်။\ngit fetch --tags https://android.googlesource.com/kernel/msm/ android-msm-bullhead-3.10-oreo-r6\nပြီးရင် ဒီ Link ကိုဝင်ပါ။ "log" ဆိုတာကို တွေ့ရမှာ ဖြစ်ပါတယ်။ အဲဒီ "log" လေးကို နှိပ်လိုက်ပါ။ အပေါ်ဆုံး commit ကို ကြည့်လိုက်ရင် အစိမ်းရောင် tag လေးတခု တွေ့ရပါလိမ့်မယ်။ အခု နိုဝင်ဘာလအတွက် android-8.0.0_r25 ဆိုတာရှိပါတယ်။\nအဲဒီ tag name လေးမှတ်ထားပါ။ git merge တဲ့နေရာမှာ ပြန်သုံးမှာပါ။\nfetch ပြီးသွားရင် Terminal မှာ အောက်က command လေး ရိုက်ပေးပါ။\ngit merge <tag_name>\ngit merge android-8.0.0_r0.25\nဥပမာ အနေနဲ့ ကျွန်တော် Merge ထားတဲ့ Commit တခုကို ပြထားပေးပါမယ်။ ဒီမှာ ကြည့်ကြည့်ပါ။\nအဲဒီနောက်မှာတော့ Code တွေကို Auto Merging လုပ်သွားပါလိမ့်မယ်။\nတကယ်လို့ Conflict ဖြစ်သွားခဲ့ရင်လည်း Terminal မှာ File Location နဲ့အတူ Message ပြပေးပါလိမ့်မယ်။\nနောက်ဆုံးအဆင့်ကတော့ Code တွေ Merge ပြီးရင် ပုံမှန်အတိုင်း Kernel Compilation လုပ်လို့ရပါပြီ။\nAndroid Linux related Linux Kernel Tutorial


Posted by တန်ခူး at 2:53 PM\nI hate stress also. everyone hate stress.\nအမ ၀မ်းသာပါတယ် stress တွေဝေးသွားပီး နေကောင်းသွားလို့။\nအဲ့ဒီ stress ဆိုတဲ့ သတ္တ၀ါက ကျနော်ကြောက်တယ် မလာပါနဲ့ ဗျာ ဆိုရင် သူက ပိုပိုဆိုးလာတယ် ခေါင်းပေါ်ထိတက်တယ်ဗျး) လာစမ်းကွ မင်းလား ငါလားဆိုပြီး လည်ပင်းတက်နင်းပစ်လိုက်တယ် ဒင်းလား ဘယ်ခံနိုင်တော့မလဲပြေးကောပေါ့ ။ နောက်တစ်ခါလာကြည့် အိမ်ပေါက်ဝကနေ ဓားမကိုင်ပြီးစောင့်နေမယ် ...လာအုံးမှာပါပဲ သူက လူသွေးစုပ်တဲ့ ဖုတ်ကောင်လိုပဲ ။၀မ်းသာပါတယ် stress တွေဝေးသွားပြီဆိုလို့...။\nStress ဘယ်လောက်ကြီးကြီး ဘီယာနဲ့တွေ့ရင် ပြေးတော့တာဘဲ။ နည်းမှန်လမ်းမှန်တော့ မဟုတ်ဘူးပေါ့…..အဟီး။ နည်းမှန်လမ်းမှန်ဖြစ်တဲ့ ဦးဇောတိက တရားလေး နာမယ်လုပ်တော့ကျတော့ ငါးမိနစ်တောင် မကြာဘူး။ ဟောက်သံထွက်သွားတော့တာဘဲ။ အင်း…. ပုထုဇဉ်…ပုထုဇဉ်…။\nwe r working... (with stress)\nနောက်ဆုံရအုံးမယ် ထင်တာပဲနော... :)\nstress နှင့်ဝေးသွားသော မတန်ခူးကို လက်ကမ်းကြိုဆိုပါ၏ ။ ညီမလည်း မကြာသေးခင်ကပဲ သူ့ ကို လက်ပြနှုတ်ဆက်ခဲ့တား)\nမတန်ခူးရေ.. stress ရပြီဆိုရင် ထမင်းဖြောင့်ဖြောင့်မစားနိုင်ရတာနဲ့ ကောင်းကောင်းမအိပ်ရတာနဲ့။ ကျနော်ကတော့ တစ်နှစ်တိတိ အဲဒီဒုက္ခခံရဖူးတော့ ကိုယ်ချင်းစာတယ်။ Stress လည်းကင်းရော လူက စားဝင်အိပ်ပျော်ပြီး ၀ လာတော့တာပေါ့။ အခုတော့ ရံဖန်ရံခါလောက်ပဲ ခံစားရတော့တယ်။ အချိန်တန်တော့လည်း ပြီးသွားတာပါပဲနော်..မ။\nမတန်ခူး ပြန်လာတာကို ကြိုဆိုပါတယ်... Stress တွေမရှိတော့ဘူးဆိုတာ ဒီပို့စ်လေးနဲ့ သက်သေပြလိုက်တာလား အမ? :)\nရေးထားတာလေးက ကောင်းလဲကောင်း၊ မှန်လဲ မှန်ပါ့။ ဘယ်သူမှတော့ stress နဲ့ မကင်းနိုင်ကြဘူး ထင်တာပဲ။ သူလာရင် ကိုယ့်စိတ်ကို ဘယ်လို ပြင်ဆင်မလဲ၊ ဘယ်လို နေတတ်အောင် ကြိုးစားမလဲပဲ စဉ်းစားရမှာ။ အမလဲ ခုထိတော့ သူဖိထောင်းသွားရင် ခံနေရတုန်း။\nကိုယ်တိုင်လဲ Stress ပိနေတဲ့ အချိန်တွေမှာ ဘာကိုမှ လှည့်မကြည့်နိုင် စိတ်မ၀င်စားနိုင် စိတ်ကလဲ အလိုလိုနေရင်း ဒေါသပွချင်နေတာမို့ကောင်းကောင်း ကိုယ်ချင်းစာနိုင်ပါတယ်။\nအခုတော့ နဲနဲ ဝေးနေပေမယ့် သူက ပေါ်လိုက် ပျောက်လိုက်နဲ့လူကို အမျိုးမျိုးလဲ လှည့်စားတတ်သေးတယ်လေ။\nရေးထားတာ အရမ်းကောင်းတယ် တန်ခူးရေ...။\nStress ကတော့ တိုးတက်လာတဲ့ ခေတ်နဲ့အပြိုင် လူတွေအားလုံးမှာ ရှိနေကြတာပဲ အမရေ။ ကျောင်းသားလည်း Stress ၊ အလုပ်လုပ်သူတွေလည်း Stress အကုန်လုံး ရှိနေကြတယ်။ တစ်ယောက်နဲ့ တစ်ယောက် Stress ဖြေပုံချင်းမတူတော့ ကိုယ်ကြိုက်တာလုပ်ပြီးရင်တော့ တော်တော် သက်သာသွားမယ်လို့ ထင်မိပါတယ်။ တခါတလေ Stress တအားများသွားရင် စားမ၀င် ၊ နေလို့မပျော်နဲ့ တော်တော်ဆိုးရွားပါတယ်။ ဘာပဲဖြစ်ဖြစ် စိတ်ပင်ပန်းနွမ်းနယ်မှုများ ကင်းဝေးစွာ ပျော်ရွှင်ကြပါစေရှင် :)\nstress တွေ ကင်းဝေးနိုင်ပါစေဗျာ\nအဲဒီစကားလုံးကို ဒီရောက်မှ ပိုပြီး ရင်းနှီးကျွမ်းဝင်ခဲ့။ မြန်မာပြည်မှာတုန်းကလည်း ဖိစီးမှုတွေတော့ ရှိမှာပေါ့လေ။ ကိုယ့်မိသားစု အသိုင်းအ၀ိုင်းနဲ့မို့ ဖြေဖျောက်နိုင်တာလား ဘာလို့လည်းတော့ မသိဘူး။ ဒီမှာတော့ အလုပ်ထဲမှာ မလိုလားအပ်တဲ့ စိတ်ဖိစီးမှုတွေ ပေါ်ပေါ်လာတာတော့ အမှန်ပဲ။ တနှစ်တခါလောက်မှာ စိတ်ဖိစီးမှု ဖြေဖျောက်ဖို့ သင်တန်း တစ်ရက်တော့ လာလာပို့ချပါတယ်။ အဲဒီမှာ တက်ဖို့ မေးခွန်းတွေ ဖြေကြည့်ပြန်တော့လည်း သင်တန်းတက်ရလောက်တဲ့အထိ ဖိစီးမှုမများဘူးလို့ ပြနေပြန်ရော။\nလူတွေမှာ အားကစား ရုပ်ရှင် စတဲ့ ကိုယ်နှစ်သက်ရာ ပြင်ပ ထွက်ပေါက်တခုခု ရှိမှဖြစ်မယ်။ လောလောဆယ်တော့ ဘလော့ထဲထွက်ပြီး ရေးချင်တာရေးရတာ စိတ်ပြေပျောက်စရာပါ။ ဘလော့ထဲမှာပါ ဖိစီးမှုတွေ ထပ်ပါလာရင်တော့…။\nStress ဆိုတာက မရင်းနှီးကောင်းတဲ့ အရာပေါ့။ ဒါပေမယ့် တခါတလေတော့လဲ သူ့ကို မချစ်သော်လည်း အောင့်ကာနမ်းနေရတယ်။ မဖိတ်ဘဲနဲ့ ရောက်လာတတ်တာကိုး။ ကိုပေါပြောသလိုပဲ...၊ တခါတလေကျရင်တော့ ဘီယာလက်နက်နဲ့ stress ကို မောင်းထုတ်ရသလို၊ တခါတလေကျရင်တော့ သီချင်းတွေနဲ့ အော်ထုတ်ရတယ်။ စိတ်လိုလက်ရ ရှိလာတဲ့ အခါကျရင်တော့ စာလေးဘာလေးရေးပြီး ညင်ညင်သာသာလေး တွန်းထုတ်လွှတ်ရပြန်တယ်။\nကျေးဇူးပါမြတ်နိုးရေ… stressဆို အမြဲbye byeချင်တယ်…\nဟုတ်တယ်မောင်မျိူးရေ… မြို့ မေတ္တာခံယူတဲ့stressလေ…\nဘီယာတော့ အနံ့ တောင်မခံနိုင်ဘူး ကိုပေါရေ… အခြေခံစိတ်ဓါတ်ပြုပြင်ပြောင်းလဲရေး ဟောတဲ့ ဆရာတော်ဦးဇောတိက တရားတွေကဲ့stressခံစားနေရသူတွေ အတွက် အကောင်းဆုံးဆေးပါ….\nကိုတားမြစ်ထားသောရေ… နောင်ဆုံရဦးမှာတော့ အမှန်ပဲ…\nကျေးဇူးပါဂျစ်ရေ… တို့ တွေဘ၀ကတော့ သူနဲ့ ရန်ဖြစ်လိုက် ပြန်ချစ်လိုက်နော်…\nနုရေ… ကြာလာတော့ stressနဲ့ ယဉ်ပါးသွားကြတာနော်…\nမ ရေ.. ကျေးဇူးပါ.. ဟုတ်တယ် တခါတခါ အရှိုက်ဝင်ထိုးသွားတတ်သေး…\nကျေးဇူးပါသက်ဝေရေ… ပေါ်လိုက်ပျောက်လိုက်… အမှန်ပဲနော်…\nလင်းလက်ရေ… မတွေ့ တာကြာပြီနော်… လင်းလက်နဲ့ တူတူ ဆုတောင်းပေးလိုက်တယ်…\nပေးတဲ့ဆုနဲ့ပြည့်ပါစေ ကောင်းကင်ကိုရေ…\nဟုတ်တယ်ပန်ရေ… ဒီblogလေးရှိနေတာကိုက stressဖြေလျော့နည်း တမျိုးနော်…\nချော့တခါ ခြောက်တလှည့် ဆိုတာမျိူးလား ကိုစေးထူးရေ…